## Örömhír

**A 71. zsoltár válasza:** „Hódoljon előtted, Istenem, a föld minden nemzete!”

**Evangélium (Mt 2,1-12)**

Amikor Heródes király idejében Jézus megszületett a judeai Betlehemben, íme, napkeletről bölcsek jöttek Jeruzsálembe, és tudakolták: „Hol van a zsidók újszülött királya? Láttuk csillagát napkeleten, és eljöttünk, hogy hódoljunk előtte.” Meghallotta ezt Heródes király és megrémült, s vele egész Jeruzsálem. Összehívatta a főpapokat és a nép írástudóit, és megkérdezte tőlük, hogy hol kell születnie a Messiásnak. Azok így válaszoltak: „A judeai Betlehemben, mert ezt írja a próféta: Te, Betlehem, Juda földje, bizony nem vagy a legkisebb Juda nemzetségei között, mert belőled jő ki a fejedelem, aki pásztora lesz népemnek, Izraelnek.” Erre Heródes titokban magához hívatta a bölcseket, és pontosan megtudakolta tőlük a csillag megjelenésének idejét. Aztán ezzel küldte őket Betlehembe: „Menjetek, tudakozódjatok szorgalmasan a gyermek felől, és ha megtaláljátok, jelentsétek nekem. Én is elmegyek, hogy hódoljak előtte!” Ők pedig, miután meghallgatták a királyt, elindultak. És lám, a csillag, amelyet napkeleten láttak, előttük járt, míg meg nem állapodott a ház fölött, ahol a Gyermek volt. A csillagot meglátva nagyon megörültek. Bementek a házba, és ott látták a Gyermeket anyjával, Máriával. Földre borulva hódoltak előtte, majd kinyitották kincseszsákjaikat, és ajándékokat adtak neki: aranyat, tömjént és mirhát. Mivel álmukban utasítást kaptak, hogy ne menjenek vissza Heródeshez, más úton tértek vissza országukba.

## Templomaink miserendje

**Bazilika**A belső felújítás miatt zárva.

**Szent Imre templom**  
kedden és szombaton 8.00

hétfőtől péntekig 18.00

vasárnap 7.30, 9.00, 10.30, 17.00 és 19.00

**Szemináriumi templom**

hétköznap 7.00 és 9.00

szombaton 7.00, 9.00 és 17.00

vasárnap 7.00 és 9.00

**Vízivárosi templom**

csütörtökön és pénteken 7.00

szombaton 18.00

vasárnap 7.30, 9.00 (görög katolikus) és 18.00

**Hosszú temetői kápolna**vasárnap 7.30

*Az általánostól eltérő miserendet a „Hirdetések” alatt külön jelezzük.*

## Hirdetések

* Január 6-án, vasárnap 17 órakor a vízivárosi templomban a rózsafüzér társulat titokcserét tart.
* Felnőtt katekézist indítunk a Vízivárosi Jézus Szíve templom hittantermében. Első alkalom január 16-án (szerdán) 19.15-kor lesz. A félév témája: „Az Egyház liturgiája. (Szentmise, gesztusok, szimbolumok…)” A kéthetente, szerdánként levő alkalmakat Visnyei László káplán és Sisa István Lénárd diakónus atyák vezetik. Szeretettel hívjuk és várjuk az érdeklődőket!
* A vízivárosi Jézus Szíve templomban 24 órás szentségimádás lesz január 11-én, pénteken reggeltől (reggel 7 órai szentmisétől) másnap reggelig (7 órai szentmiséig). Várjuk és buzdítjuk a kedves híveket, hogy kapcsolódjanak be a szentségimádásba.
* Az Urivi áttörés 76. évfordulóján, a Don-kanyar emlékkápolna felépítésének 26. évfordulóján, január 12-én 18 órakor emléktűzgyújtás lesz Pákozdon a Mészeg-hegyi Doni kápolnánál, amelyen a történelmi egyházak helyi vezetői, köztük Spányi Antal megyés püspök atya emlékezik a hősi halált halt katonákra. Szeretettel várjuk a híveket is a megemlékezésre.
* Idén is megünnepeljük Egyházmegyénkben a házasság hetét. Január 13-tól kapcsolaterősítő feladatokra, február 16-án pedig közös családi zarándoklatra hívják az egyházmegye családjait. További részletek az egyházmegye honlapján: www.szfvar.katolikus.hu illetve a családpasztoráció honlapján: www.szfvar.katolikuscsaladok.hu  
  Jelentkezési határidő: január 11.
* A pestisjárványtól való megszabadulás emlékére Székesfehérvár lakossága 1739-ben Szent Sebestyén tiszteletére böjttel és körmenettel kapcsolatos, örök időkre szóló fogadalmat tett, amelyet ünnepélyesen okiratba foglaltak és a belső tanács jegyzőkönyvében is megörökítettek. E fogadalom értelmében építették 1739 és 1749 között a Szent Sebestyén-kápolnát, amelyet 1800-tól 1807-ig nagyobb templommá bővítettek.  
  Az ünnepi búcsúi szentmise január 20-án vasárnap 10 órakor lesz a felsővárosi Szent Sebestyén templomban. Püspök atya tartja a fogadalmi szentmisét a város papságával és a hívek imájával kísérve. Ezen a napon a Szent Imre templomban a 10.30-kor kezdődő szentmise elmarad.
* Január 20 és 27 között tartjuk az ökumentikus imahetet, amelyen a keresztények közötti egységért imádkozunk. Idén Mózes 5. könyvének egyik mondata lesz az alapige: „Az igazságra és csakis az igazságra törekedj…” (Mtörv 16,18-20). Az imaalkalmak részletes beosztását rövidesen jelezzük a hívek részére.
* Az ökumenikus imahét befejező alkalma a Szent Imre templomban lesz január 27-én, vasárnap 18 órakor. Emiatt a 19 órai szentmise elmarad a templomban.
* Vízkereszthez kapcsolódó régi szép szokás házunk, lakásunk megáldása. Aki szeretne otthonára áldást kérni, az a szentmisék után a sekrestyében, vagy az alábbi elérhetőségeken tud időpontot egyeztetni:  
  Visnyei László atya: 06-20/285-73-88  
  Sisa István Lénárd atya: 06-30/859-64-94  
  Dózsa István atya: 06-30/628-16-11
* Kérjük azokat, akiknek alapítványi szentmiséjük van, hogy a szentmisék időpontjainak egyeztetésére fáradjanak be a sekrestyébe vagy a plébániahivatalba.
* Keresünk olyan olvasható és szép írással rendelkező személyt, aki vállalja az egyházi anyakönyvek vezetését. Jelentkezni plébános atyánál lehet.

Plébániahivatal címe: Székesfehérvár Arany János u. 9. Telefon (06-22) 315-114 email cím: szfvarbelvaros@gmail.com

Nyitva tartás: szerda kivételével, munkanapokon 8-től 12 óráig és 13-tól 16 óráig. Szerdán a plébánia hivatal zárva tart.   
Dózsa István plébános atya 06-30/628-16-11 dozsaistvan@gmail.com

Visnyei László káplán atya 06-20/285-73-88 visnyeilaci@gmail.com

Sisa István Lénárd diakónus atya 06-30/859-64-94 sisa.istvan.lenard@gmail.com