## Örömhír

**A 70. zsoltár válasza:** „Ajkam hirdeti, \* igazságodat, Uram.”

**Evangélium (Lk 4,21-30)**

Abban az időben: Jézus beszélni kezdett a zsinagógában: „Ma beteljesedett az Írás, melyet az imént hallottatok.” Mindenki helyeselt neki, és csodálkozott a fönséges szavakon, amelyek ajkáról fakadtak. „De hát nem József fia ez?” - kérdezgették. Ekkor így szólt hozzájuk: „Biztosan ezt a mondást szegezitek majd nekem: Orvos, gyógyítsd önmagadat! A nagy tetteket, amelyeket – mint hallottuk - Kafarnaumban végbevittél, tedd meg a hazádban is!” Majd így folytatta: „Bizony mondom nektek, hogy egy próféta sem kedves a maga hazájában. Igazán mondom nektek, sok özvegy élt Izraelben Illés idejében, amikor az ég három évre és hat hónapra bezárult, úgyhogy nagy éhínség támadt az egész földön. De közülük egyikhez sem kapott Illés küldetést, csak a szidom Száreptában élő özvegyasszonyhoz. Ugyanígy Elizeus próféta korában is sok leprás élt Izraelben, s egyikük sem tisztult meg, csak a szíriai Namán.” Ezt hallva, a zsinagógában mind haragra gerjedtek. Felugrottak, űzték őt a városon kívülre, és fölvezették arra a hegyre, amelyen városuk épült, a szakadék szélére, hogy letaszítsák. De ő áthaladt közöttük, és eltávozott.

## Templomaink miserendje

**Bazilika**A belső felújítás miatt zárva.

**Szent Imre templom**  
kedden és szombaton 8.00

hétfőtől péntekig 18.00

(február 7-én csütörtökön 18 órakor elmarad!)  
vasárnap 7.30, 9.00, 10.30, 17.00 és 19.00

**Szemináriumi templom**

hétköznap 7.00 és 9.00

szombaton 7.00, 9.00 és 17.00

vasárnap 7.00 és 9.00

**Vízivárosi templom**

csütörtökön és pénteken 7.00

szombaton 18.00

vasárnap 7.30, 9.00 (görög katolikus) és 18.00

**Hosszú temetői kápolna**vasárnap 7.30

*Az általánostól eltérő miserendet a „Hirdetések” alatt külön jelezzük.*

## Hirdetések

* Február 3-án a szentmisék végén Balázs-áldást adunk. Kérni fogjuk a segítőszent, Szent Balázs közbenjárását, hogy a torok és egyéb betegségektől megóvjon bennünket az Isten.
* Február 3-án, vasárnap 17 órakor a vízivárosi templomban a rózsafüzér társulat titokcserét tart.
* A belvárosi rózsafüzér társulat kérésére a titokcsere és a közösségért mondatott szentmise ebben a hónapban egy héttel később, február 13-án lesz.
* Szeretettel várjuk a keresztségre készülő felnőtteket a katekumen csoportba, amelynek következő összejövetele ezen a héten, szerdán 19 órakor lesz az Arany János utca 13. szám alatti klubhelyiségben. A kéthetente, szerdánként levő alkalmakat Visnyei László káplán és Sisa István Lénárd diakónus atyák vezetik.
* Február 7-én, csütörtökön 18 órakor a Prohászka templomban lesz a város egyházközségeinek közös elsőcsütörtöki eucharisztia ünnepe. Megyés püspök atya tart szentmisét a város papságával, amelyet a hívekkel végzett közös engesztelő szentségimádás követ. Kérjük a kedves híveket, jöjjenek el a közös szentmisére és szentségimádásra. Ezen a napon elmarad a Szent Imre templom esti szentmiséje.
* A vízivárosi Jézus Szíve templomban 24 órás szentségimádás lesz február 8-án, pénteken reggeltől (reggel 7 órai szentmisétől) másnap reggelig (7 órai szentmiséig). Várjuk és buzdítjuk a kedves híveket, hogy kapcsolódjanak be a szentségimádásba.
* Február 11-én, a Betegek Világnapján 17.00 órakor megyés püspök atya a Szent Imre templomban koncelebrált szentmisét mutat be a város papságával, amelynek keretében kiszolgáltatja a betegek kenetének szentségét. Kérjük, hogy akik a betegek kenetének szentségét fel kívánják venni, azok előtte végezzék el szentgyónásukat is. A szentmisében imádkozunk az egészségügyben dolgozókért, betegápolókért és családtagokért, akik önzetlen szolgálatukkal enyhítik a szenvedők fájdalmait. Ezen az estén 18 órakor nem lesz szentmise a templomban.
* Szeretettel várjuk a liturgia iránt érdeklődőket felnőtt katekézisre a Vízivárosi Jézus Szíve templom hittantermébe. A kéthetente szerdánként levő összejövetel következő alkalma február 13-án 19.15-kor kezdődik.
* Kérjük azokat, akiknek alapítványi szentmiséjük van, hogy a szentmisék időpontjainak egyeztetésére fáradjanak be a sekrestyébe vagy a plébániahivatalba.
* Kérjük a kedves híveket, és minden jószándékú embert, hogy ne feledkezzen el nyilatkozni személyi jövedelemadójának 1%+1%-áról! Kérünk mindenkit, aki fontosnak tartja az egyházak és civil szervezetek támogatását, éljen eme lehetőséggel, és ajánlja föl személyi jövedelemadójának 1%+1%-át.  
  A Magyar Katolikus Egyház technikai száma: 0011  
  Kérjük, hogy a második 1%-ot plébániánk alapítványának ajánlják fel, amiből a hittanosaink nyári táborozását kívánjuk támogatni:  
  Katolikus Oktatás és Nevelés Alapítvány  
  19096531-1-07

Plébániahivatal címe: Székesfehérvár Arany János u. 9. Telefon (06-22) 315-114 email cím: szfvarbelvaros@gmail.com

Nyitva tartás: szerda kivételével, munkanapokon 8-től 12 óráig és 13-tól 16 óráig. Szerdán a plébánia hivatal zárva tart.   
Dózsa István plébános atya 06-30/628-16-11 dozsaistvan@gmail.com

Visnyei László káplán atya 06-20/285-73-88 visnyeilaci@gmail.com

Sisa István Lénárd diakónus atya 06-30/859-64-94 sisa.istvan.lenard@gmail.com