## Örömhír

**A 1. zsoltár válasza:** „Boldog az az ember, aki az Úrban bízik.”

**Evangélium (Lk 6,17. 20-26)**

Az apostolok kiválasztása után Jézus lejött a hegyről, és egy sík terepen megállt. Rengeteg tanítvány sereglett köréje, és hatalmas tömeg vette körül egész Júdeából, Jeruzsálemből, valamint a tiruszi és szidom tengermellékről. Ekkor tanít­ványaira emelte tekintetét, és megszólalt: „Boldo­gok vagytok, ti, szegények, mert tiétek az Isten országa. Boldogok vagytok, akik most éheztek, mert jutalmul bőségben lesz részetek. Boldogok vagytok, akik most sírtok, mert sírástok nevetésre fordul. Boldogok vagytok, ha gyűlölnek titeket az emberek, kizárnak körükből és megrágal­maznak, s neveteket, mint valami szégyenletes dolgot, emle­getik az Emberfia miatt. Örüljetek, ha majd ez bekövetkezik, és ujjongjatok, mert nagy jutalomban részesültök a mennyben. Atyáik is így bántak a prófétákkal. De jaj, nektek, gazdagok, mert már megkaptátok vigasztalástokat. Jaj nektek, akik most jóllaktatok, mert éhezni fogtok. Jaj nektek, akik most nevettek, mert sírni és jajgatni fogtok! Jaj nektek, ha az emberek hízelegnek nektek! Hisz atyáik is így tettek a hamis prófétákkal.”

## Templomaink miserendje

**Bazilika**A belső felújítás miatt 2022-ig zárva.

**Szent Imre templom**  
kedden és szombaton 8.00

hétfőtől péntekig 18.00  
vasárnap 7.30, 9.00, 10.30, 17.00 és 19.00

**Szemináriumi templom**

hétköznap 7.00 és 9.00

szombaton 7.00, 9.00 és 17.00

vasárnap 7.00 és 9.00

**Vízivárosi templom**

csütörtökön és pénteken 7.00

szombaton 18.00

vasárnap 7.30, 9.00 (görög katolikus) és 18.00

**Hosszú temetői kápolna**vasárnap 7.30

*Az általánostól eltérő miserendet a „Hirdetések” alatt külön jelezzük.*

## Hirdetések

* Február 11-én, hétfőn volt a Betegek Világnapja. Ebből az alkalomból 170 fő részesült a szentkenet szentségében a Szent Imre templomban.
* Köszönjük mindazoknak, akik eljöttek február 16-án, szombaton a Szent Imre templom takarítására. Köszönjük Venczel Antal képviselőtestületi tagnak a munka irányítását. Szeretnénk havonta megszervezni a templom takarítását, a következő alkalmat rövidesen hirdetjük.
* Február 20-án 16 órára szeretettel várják a kicsiket és nagyokat az Egyházmegyei Múzeumba az év első rendhagyó foglalkozására. Nem lesz hiány sem a mókából, sem a kreativitásból. Velencei maszkok készítése után különféle izgalmas vetélkedőn mérhetik össze tudásukat a résztvevők. Sok-sok további meglepetéssel is készült még a Múzeum. További információk kis.emoke@szfvar.katolikus.hu email címen vagy a 06/30 321 79 72-es telefon­számon.
* Szeretettel várjuk a keresztségre készülő felnőtteket a katekumen csoportba, amelynek következő össze­jövetele február 20-án, szerdán 19 órakor lesz az Arany János utca 13. szám alatti klubhelyiségben. A kéthetente, szerdánként levő alkalmakat Visnyei László káplán és Sisa István Lénárd diakónus atyák vezetik.
* Szeretettel hívjuk a hittanosokat farsangi bulira február 23-án, szombaton 14 órától 17 óráig a Szent István Művelődési Ház nagytermébe. Különféle izgalmas játékokkal várjuk a gyerekeket.
* A Jézus Szíve templomban jövő szombaton az esti rózsafüzér 17.30-kor fog kezdődni, mert előtte gyászmise lesz a templomban.
* Jövő vasárnap országos templomi gyűjtés lesz a katolikus oktatási intézmények javára. Az idei tanévben 150 óvodát, 244 általános iskolát, 95 gimnáziumot, 30 szakközépiskolát, 52 szakgim­ná­ziumot, 5 szakiskolát, 56 kollégiumot és 36 alapfokú művészeti iskolát tart fönn a 15 egyházmegye és 27 szerzetesrend. A jövő vasárnapi perselyadománnyal a helyi két katolikus intézmény, a Szent Imre Általános Iskola és Óvoda és a Ciszterci Szent István Gimnázium fenntartásához is hozzájárulunk. Köszönjük adományaikat!
* A székesfehérvári Szent Imre Általános Iskola és Óvoda szeretettel várja a szülőket február 26-án, kedden 8 és 10 óra közötti nyílt tanórákra, ahol a leendő elsős tanító nénikkel, Boda Bernadettel és Vámosi Attilánéval is megismer­kedhetnek.
* Szeretettel várjuk a liturgia iránt érdeklődőket felnőtt katekézisre a Vízivárosi Jézus Szíve templom hittantermébe. A kéthetente szerdánként levő összejövetel következő alkalma február 27-én 19.15-kor kezdődik, amit Visnyei László káplán atya tart.
* Várjuk az tavaszi elsőáldozásra hittanosaink jelentkezését. A vízivárosi Jézus Szíve templomban május 18-án 18 órakor, a Szent Imre templomban május 19-én 9 órakor lesz az elsőáldozás. Jelentkezni a hitoktatóknál levő jelentkezési lapon lehet.
* Kérjük a kedves híveket, és minden jószándékú embert, hogy ne feledkezzen el nyilatkozni személyi jövedelemadójának 1%+1%-áról! Kérünk mindenkit, aki fontosnak tartja az egyhá­zak és civil szervezetek támogatását, éljen eme lehetőséggel, és ajánlja föl személyi jövedelemadójának 1%+1%-át.  
  A Magyar Katolikus Egyház technikai száma: 0011  
  Kérjük, hogy a második 1%-ot plébániánk alapítványának ajánlják fel, amiből a hittanosaink nyári táborozását kívánjuk támogatni:  
  Katolikus Oktatás és Nevelés Alapítvány  
  19096531-1-07

Plébániahivatal címe: Székesfehérvár Arany János u. 9. Telefon (06-22) 315-114 email cím: szfvarbelvaros@gmail.com

Nyitva tartás: szerda kivételével, munkanapokon 8-től 12 óráig és 13-tól 16 óráig. Szerdán a plébánia hivatal zárva tart.   
Dózsa István plébános atya 06-30/628-16-11 dozsaistvan@gmail.com

Visnyei László káplán atya 06-20/285-73-88 visnyeilaci@gmail.com

Sisa István Lénárd diakónus atya 06-30/859-64-94 sisa.istvan.lenard@gmail.com