## Örömhír

**A 102. zsoltár válasza:** „Irgalmas a mi Urunk, Istenünk: könyörületre hajlik szíve.”

**Evangélium (Lk 6,27-38)**

Jézus a hegyi beszédben így szólt tanítványaihoz: „Nektek, akik hallgattok engem, ezt mondom: Szeressétek ellenségeiteket, tegyetek jót azokkal, akik gyűlölnek titeket. Azokra, akik átkoznak titeket, mondjatok áldást, és imádkozzatok rágalmazóatokért. Ha arcul üt valaki, tartsd oda a másik arcodat is. Annak, aki elveszi köntösödet, add oda a ruhádat is. Mindenkinek, aki kér tőled, adj, és aki elviszi, ami a tied, attól ne kérd vissza. Úgy bánjatok az emberekkel, ahogy szeretnétek, hogy veletek is bánjanak. Mert ha csak azokat szeretitek, akik titeket is szeretnek, milyen jutalmat várhattok érte Istentől? Hisz a bűnösök is szeretik azokat, akik őket szeretik. Ha csak azokkal tesztek jót, akik veletek is jót tesznek, milyen jutalmat érdemeltek? Hisz ezt a bűnösök is megteszik. Ha csak a visszafizetés reményében adtok kölcsönt, milyen hálára számíthattok? A bűnösök is kölcsönöznek a bűnösöknek, hogy ugyanannyit kapjanak vissza. Szeressétek inkább ellenségeiteket: tegyetek jót, adjatok kölcsön, és semmi viszonzást ne várjatok. Így nagy jutalomban részesültök, és fiai lesztek a Magasságbelinek, hisz ő is jóságos a hálátlanok és a gonoszok iránt. Legyetek tehát irgalmasok, amint Atyátok is irgalmas. Ne mondjatok ítéletet senki fölött, s akkor fölöttetek sem ítélkeznek. Ne ítéljetek el senkit, s akkor titeket sem ítélnek el. Bocsássatok meg, és nektek is megbocsátanak. Adjatok, és akkor ti is kaptok. Jó, tömött, megrázott és túlcsorduló mértékkel mérnek öletekbe. Mert amilyen mértékkel ti mértek, olyannal mérnek majd nektek is.”

## Templomaink miserendje

**Bazilika**A belső felújítás miatt 2022-ig zárva.

**Szent Imre templom**  
kedden és szombaton 8.00

hétfőtől péntekig 18.00  
vasárnap 7.30, 9.00, 10.30, 17.00 és 19.00

**Szemináriumi templom**

hétköznap 7.00 és 9.00

szombaton 7.00, 9.00 és 17.00

vasárnap 7.00 és 9.00

**Vízivárosi templom**

csütörtökön és pénteken 7.00

szombaton 18.00

vasárnap 7.30, 9.00 (görög katolikus) és 18.00

**Hosszú temetői kápolna**vasárnap 7.30

*Az általánostól eltérő miserendet a „Hirdetések” alatt külön jelezzük.*

## Hirdetések

* Mai vasárnapon országos templomi gyűjtést tartunk a katolikus oktatási intézmények javára. Az idei tanévben 150 óvodát, 244 általános iskolát, 95 gimnáziumot, 30 szakközépiskolát, 52 szakgim­ná­ziumot, 5 szakiskolát, 56 kollégiumot és 36 alapfokú művészeti iskolát tart fönn a 15 egyházmegye és 27 szerzetesrend. A mai perselyadománnyal a helyi két katolikus intézmény, a Szent Imre Általános Iskola és Óvoda és a Ciszterci Szent István Gimnázium fenntartásához is hozzájárulhatunk. Köszönjük adományaikat!
* A mai vasárnap a vízivárosi Jézus Szíve templomban 9 órakor nem lesz görög katolikus szentmise.
* A székesfehérvári Szent Imre Általános Iskola és Óvoda szeretettel várja a szülőket február 26-án, kedden 8 és 10 óra közötti nyílt tanórákra, ahol a leendő elsős tanító nénikkel, Boda Bernadettel és Vámosi Attilánéval is megismer­kedhetnek.
* Február 27-én, szerdán 17.30-kor a vízivárosi karitász csoportnak megbeszélés lesz a templom hittantermében.
* Szeretettel várjuk a liturgia iránt érdeklődőket felnőtt katekézisre a Vízivárosi Jézus Szíve templom hittantermébe. A kéthetente szerdánként levő összejövetel következő alkalma február 27-én 19.15-kor kezdődik, amit Visnyei László káplán atya tart.
* Március 1-én, pénteken az esti szentmisét követően a belvárosi képviselőtestület gyűlése lesz az Arany János utca 13. szám alatti klubhelyiségben.
* Március 3-én, vasárnap 17 órakor a vízivárosi rózsafüzér társulat titokcserét tart a templomban.
* Március 6-án, hamvazószerdán kezdetét veszi a nagyböjti idő. Hamvazószerdán a Szent Imre templomban, a 18 órai szentmisében lesz a hamvazkodás szertartása. Akik nem tudnak hamvazószerdán szentmisén részt venni, azok nagyböjt első vasárnapjának szentmiséin is tudnak hamvazkodni.
* Szeretettel várjuk a keresztségre készülő felnőtteket a katekumen csoportba, amelynek következő össze­jövetele március 6-án, szerdán 19 órakor lesz az Arany János utca 13. szám alatti klubhelyiségben. A kéthetente, szerdánként levő alkalmakat Visnyei László káplán és Sisa István Lénárd diakónus atyák vezetik.
* Nagyböjti időben péntekenként 17.30-kor közös keresztúti imádságot végzünk a Szent Imre templomban.
* Várjuk az tavaszi elsőáldozásra hittanosaink jelentkezését. A vízivárosi Jézus Szíve templomban május 18-án 18 órakor, a Szent Imre templomban május 19-én 9 órakor lesz az elsőáldozás. Jelentkezni a hitoktatóknál levő jelentkezési lapon lehet.

Kérjük a kedves híveket, és minden jószándékú embert, hogy ne feledkezzen el nyilatkozni személyi jövedelemadójának 1%+1%-áról! Kérünk mindenkit, aki fontosnak tartja az egyhá­zak és civil szervezetek támogatását, éljen eme lehetőséggel, és ajánlja föl személyi jövedelemadójának 1%+1%-át.  
A Magyar Katolikus Egyház technikai száma: 0011  
Kérjük, hogy a második 1%-ot plébániánk alapítványának ajánlják fel, amiből a hittanosaink nyári táborozását kívánjuk támogatni:  
Katolikus Oktatás és Nevelés Alapítvány  
19096531-1-07

Plébániahivatal címe: Székesfehérvár Arany János u. 9. Telefon (06-22) 315-114 email cím: szfvarbelvaros@gmail.com

Nyitva tartás: szerda kivételével, munkanapokon 8-től 12 óráig és 13-tól 16 óráig. Szerdán a plébánia hivatal zárva tart.   
Dózsa István plébános atya 06-30/628-16-11 dozsaistvan@gmail.com

Visnyei László káplán atya 06-20/285-73-88 visnyeilaci@gmail.com

Sisa István Lénárd diakónus atya 06-30/859-64-94 sisa.istvan.lenard@gmail.com