## Örömhír

**A 90. zsoltár válasza:** „Légy velem, Uram, \* minden szükségemben.”  
*vagy*  
„Angyalainak parancsolt felőled, hogy megőrizzenek téged minden utadon.”

**Evangélium (Lk 4,1-13)**

Abban az időben: Jézus a Szentlélektől eltelve otthagyta a Jordánt, s a Lélek ösztönzésére a pusztába vonult negyven napra. Itt megkísértette a sátán. Ezekben a napokban nem evett semmit sem, de végül is megéhezett. Ekkor megszólította a sátán: „Ha Isten Fia vagy, mondd ennek a kőnek, hogy váljék kenyérré.” De Jézus ezt felelte: „Írva van, nemcsak kenyérrel él az ember.” Erre a sátán fölvezette egy magas hegyre, és egy szempillantás alatt felvonultatta szeme előtt a földkerekség minden országát. „Minden hatalmat és dicsőséget neked adok - mondta -, mert hisz én kaptam meg és annak adom, akinek akarom. Ha leborulva hódolsz előttem, az mind a tied lesz.” Jézus elutasította: „Írva van: Uradat, Istenedet imádd és csak neki szolgálj!” Ekkor a sátán Jeruzsálembe vitte, a templom párkányára állította, és így szólt: „Ha Isten Fia vagy, vesd le magad innét. Hisz írva van: angyalainak parancsolta, hogy oltalmazzanak, és: kezükön hordoznak majd, nehogy kőbe üsd a lábad.” De Jézus ezt válaszolta: „Az is írva van: Ne kísértsd Uradat, Istenedet!” Miután a sátán ezekkel a kísértésekkel hiába próbálkozott, egy időre elhagyta Jézust.

## Templomaink miserendje

**Bazilika**A belső felújítás miatt 2022-ig zárva.

**Szent Imre templom**  
kedden és szombaton 8.00

hétfőtől péntekig 18.00  
vasárnap 7.30, 9.00, 10.30, 17.00 és 19.00

**Szemináriumi templom**

hétköznap 7.00 és 9.00

szombaton 7.00, 9.00 és 17.00

vasárnap 7.00 és 9.00

**Vízivárosi templom**

csütörtökön és pénteken 7.00

szombaton 18.00

vasárnap 7.30, 9.00 (görög katolikus) és 18.00

**Hosszú temetői kápolna**vasárnap 7.30

*Az általánostól eltérő miserendet a „Hirdetések” alatt külön jelezzük.*

## Hirdetések

* Ma a szentmisék után a bűnbánat és a megtérés jeleként hamvazkodhatnak azok, akik hamvazószerdán nem tudtak szentmisén részt venni.
* Március 13-án van Ferenc pápa megválasztásának évfordulója (2013). Egyéni imádságainkban is emlékezzünk meg szentatyánkról.
* Március 13-án, szerdán 16.30 és 17.30 között a Szent Imre Általános Iskola és Óvoda bemutatkozó foglalkozást tart a népi gyermekjátékok témakörben. „A bűvös furulya” című népmesét adják elő az iskola növendékei. Szeretettel várják az iskola iránt érdeklődő szülőket és kisgyermekeket.
* Március 13-án, szerdán a Szent Imre templomban 17.30-tól rózsafüzért imádkozunk a rózsafüzér társulat vezetésével. A 18 órakor kezdődő szentmisét a rózsafüzér társulat élő- és elhunyt tagjaiért ajánljuk fel. A szentmisét követően a társulat titokcserét tart.
* Szeretettel várjuk a liturgia iránt érdeklődőket felnőtt katekézisre a Vízivárosi Jézus Szíve templom hittantermébe. A kéthetente szerdánként levő összejövetel következő alkalma március 13-án 19.15-kor kezdődik, amit Visnyei László káplán atya tart.
* Nagyböjti időben péntekenként 17.15-kor közös keresztúti imádságot végzünk a Szent Imre templomban. A következő keresztúti imádságot a belvárosi képviselő testület tagjai vezetik.
* Április 15-től ismét nyitva tartjuk a belvárosi templomokat. Keresünk olyan nyugdíjasokat, akik vállalják a templomőri szolgálatot. Jelentkezni, illetve további információkat kapni a plébániahivatalban lehet.
* Idei nagyböjtben is lehetőségünk van tartós élelmiszerrel segíteni rászoruló embertársainkon. A Szent Imre templomban a templom közepén levő Szent József oltárnál, a vízivárosi templomban a Szent Család oltárnál, a Szemináriumi templomban pedig a sekrestyében tudják leadni a felajánlott csomagokat április 7-ig. Nagyhéten a karitászcsoport tagjai az így összegyűlt tartósélelmiszert eljuttatják rászoruló testvéreinknek. Köszönjük felajánlásaikat!
* 2019. március 19-én, kedden 10 órakor a Szemináriumi templomban Spányi Antal megyés püspök atya celebrál hagyományos, Szent József-napi szentmisét a város papságával. A szentmisében püspöki áldásban részesülnek az édesapák. Azok az édesapák, akik nem tudnak részt venni ezen a szentmisén, március 24-én vasárnap a Szent Imre templomi szentmiséken részesülhetnek az áldásban.
* Szeretettel várjuk a keresztségre készülő felnőtteket a katekumen csoportba, amelynek következő össze­jövetele március 20-án, szerdán 19 órakor lesz az Arany János utca 13. szám alatti klubhelyiségben. A kéthetente, szerdánként levő alkalmakat Visnyei László káplán és Sisa István Lénárd diakónus atyák vezetik.
* Várjuk az tavaszi elsőáldozásra hittanosaink jelentkezését. A vízivárosi Jézus Szíve templomban május 18-án 18 órakor, a Szent Imre templomban május 19-én 9 órakor lesz az elsőáldozás. Jelentkezni a hitoktatóknál levő jelentkezési lapon lehet.

Kérjük a kedves híveket, és minden jószándékú embert, hogy ne feledkezzen el nyilatkozni személyi jövedelemadójának 1%+1%-áról! Kérünk mindenkit, aki fontosnak tartja az egyhá­zak és civil szervezetek támogatását, éljen eme lehetőséggel, és ajánlja föl személyi jövedelemadójának 1%+1%-át.  
A Magyar Katolikus Egyház technikai száma: 0011  
Kérjük, hogy a második 1%-ot plébániánk alapítványának ajánlják fel, amiből a hittanosaink nyári táborozását kívánjuk támogatni:  
Katolikus Oktatás és Nevelés Alapítvány  
19096531-1-07

Plébániahivatal címe: Székesfehérvár Arany János u. 9. Telefon (06-22) 315-114 email cím: szfvarbelvaros@gmail.com

Nyitva tartás: szerda kivételével, munkanapokon 8-től 12 óráig és 13-tól 16 óráig. Szerdán a plébánia hivatal zárva tart.   
Dózsa István plébános atya 06-30/628-16-11 dozsaistvan@gmail.com

Visnyei László káplán atya 06-20/285-73-88 visnyeilaci@gmail.com

Sisa István Lénárd diakónus atya 06-30/859-64-94 sisa.istvan.lenard@gmail.com