## Örömhír

**A 102. zsoltár válasza:** „Irgalmas a mi Urunk, Istenünk: könyörületre hajlik szíve.”  
*vagy*  
„Kelj fel Uram, ne hatalmaskodjék az ember, állítsd ítéletre a nemzeteket színed elé!”

**Evangélium (Lk 13,1-9)**

Abban az időben: Odajött Jézushoz néhány ember, s azokról a galileaiakról hozott hírt, akiknek vérét Pilátus az áldozat vérével vegyítette. Erre Jézus megjegyezte: „Azt hiszitek, hogy ezek a galileaiak bűnösebbek voltak, mint a többi galileai, azért, hogy így jártak? Mondom nektek: nem! De ha nem tartotok bűnbánatot, épp úgy elvesztek ti is mindnyájan. Vagy azt gondoljátok, hogy az a tizennyolc ember, akire rádőlt Siloámban a torony és megölte őket, bűnösebbek voltak a Jeruzsálemben élő többi embernél? Mondom nektek: nem! De ha nem tartotok bűnbánatot, épp úgy elvesztek ti is mindnyájan.” Aztán egy példabeszédet mondott. „Egy embernek fügefa volt a szőlőjében. Kiment, gyümölcsöt keresett rajta, de nem talált. Erre így szólt vincellérjéhez: Idejárok három év óta, hogy gyümölcsöt keressek ezen a fügefán, de nem találok. Vágd ki! Miért foglalja itt a helyet? De az így válaszolt: Uram, hagyd meg még az idén. Körülásom és megtrágyázom, hátha terem majd jövőre? Ha mégsem, akkor kivághatod.”

## Templomaink miserendje

**Bazilika**A belső felújítás miatt 2022-ig zárva.

**Szent Imre templom**  
kedden és szombaton 8.00

hétfőtől péntekig 18.00 (ezen a héten hétfőn elmarad)  
vasárnap 7.30, 9.00, 10.30, 17.00 és 19.00

**Szemináriumi templom**

hétköznap 7.00 és 9.00

szombaton 7.00, 9.00 és 17.00

vasárnap 7.00 és 9.00

**Vízivárosi templom**

csütörtökön és pénteken 7.00

szombaton 18.00

vasárnap 7.30, 9.00 (görög katolikus) és 18.00

**Hosszú temetői kápolna**vasárnap 7.30

*Az általánostól eltérő miserendet a „Hirdetések” alatt külön jelezzük.*

Kérjük a kedves híveket, hogy egyházi hozzájárulásuk befizetésével támogassák egyházközségünk működését. Adományukkal hozzájárulhatnak épületeink fenntartá­sához, a lelkipásztori fizetésekhez és programjaink kiadásaihoz. A támogatás javasolt mértéke a jövedelem 1%-a, amit a következő módokon tudnak befizetni:

* személyesen a plébánián,
* szentmisék után a vízivárosi sekrestyében,
* a Szent Imre templom végében található sárga csekkeken,
* utalással a CIB 10700093-70428898-51100005 vagy az OTP 11736116-20023443 bankszámlaszámokra

Köszönjük támogatásaikat!

## Hirdetések

* A héten ünnepeltük Szent Józsefnek az édesapák védőszentjének ünnepét. A szentmisék után az édes­apák külön-külön is áldásban részesülhetnek. Kérjük az édesapákat, hogy jöjjenek előre a padsorok elé.
* Március 25-én 17 órai kezdettel a Prohászka templomban püspöki szentmisével ünnepeljük Kaszap István születésének 103. évfordulóját. A szentmisét követően a Kaszap István sírjához vonulunk, hogy együtt imádkozzunk mielőbbi boldoggá-avatásáért. Az ünnepre szeretettel hívjuk a Prohászka Imaszövetség tagjait és a cserkészeket. Ezen az estén nem lesz szentmise a Szent Imre templomban.
* Szeretettel várjuk a liturgia iránt érdeklődőket felnőtt katekézisre a Vízivárosi Jézus Szíve templom hittanter­mébe. A kéthetente szerdánként levő össze­jövetel következő alkalma március 27-én 19.15-kor kezdődik, amit Visnyei László káplán atya tart.
* Nagyböjti időben péntekenként 17.15-kor közös keresztúti imádságot végzünk a Szent Imre templomban. A következő alkalommal a bérmálkozásra készülők vezetik az imádságot.
* Nagyböjt péntekjein 17 órakor a vízivárosi templomban közös keresztúti imádságot tartunk. A keresztút után, 18 órától görög katolikus előszenteltek liturgiája lesz amely a görög testvéreink nagyböjti liturgikus gyakorlata. Szeretettel hívják és várják a "latin" testvéreket is!
* Március 30-án, szombaton lesz a világi lelkipásztori munkatársak és a hitoktatók nagyböjti lelki napja. A Szent Imre templomban 10 órakor püspöki szentmisével kezdődik, majd a művelődési házban előadással, beszélgetéssel folytatódik. Szeretettel várjuk a hitoktatókat és a lelkipásztori munkatársakat.
* Idei nagyböjtben is lehetőségünk van tartós élelmiszer­rel segíteni rászoruló embertársainkon. A Szent Imre tem­plom­ban a templom közepén levő Szent József oltárnál, a vízivárosi templomban a Szent Család oltár­nál, a Szemi­náriumi templomban pedig a sekrestyében tudják leadni a felajánlott csomagokat április 7-ig. Nagy­hé­ten a karitász­csoport tagjai az így összegyűlt tartósé­lel­miszert eljuttatják rászoruló testvéreinknek. Köszönjük felajánlásaikat!
* Szeretettel várjuk a keresztségre készülő felnőtteket a katekumen csoportba, amelynek következő össze­jövetele április 3-án, szerdán 19 órakor lesz az Arany János utca 13. szám alatti klubhelyiségben. A kéthetente, szerdánként levő alkalmakat Visnyei László káplán és Sisa István Lénárd diakónus atyák vezetik.

Kérjük a kedves híveket, és minden jószándékú embert, hogy ne feledkezzen el nyilatkozni személyi jövedelem­adójának 1%+1%-áról! Kérünk mindenkit, aki fontosnak tartja az egyhá­zak és civil szervezetek támogatását, éljen eme lehetőséggel, és ajánlja föl személyi jövedelem­adójának 1%+1%-át.  
A Magyar Katolikus Egyház technikai száma: 0011

Kérjük, hogy a második 1%-ot plébániánk alapítványának ajánlják fel, amiből a hittanosaink nyári táborozását kívánjuk támogatni:  
Katolikus Oktatás és Nevelés Alapítvány  
19096531-1-07

Plébániahivatal címe: Székesfehérvár Arany János u. 9. Telefon (06-22) 315-114 email cím: szfvarbelvaros@gmail.com

Nyitva tartás: szerda kivételével, munkanapokon 8-től 12 óráig és 13-tól 16 óráig. Szerdán a plébánia hivatal zárva tart.   
Dózsa István plébános atya 06-30/628-16-11 dozsaistvan@gmail.com

Visnyei László káplán atya 06-20/285-73-88 visnyeilaci@gmail.com

Sisa István Lénárd diakónus atya 06-30/859-64-94 sisa.istvan.lenard@gmail.com