## Örömhír

**Evangélium (Lk 19,28-40)**

Jézus folytatta útját Jeruzsálem felé. Amikor Betfage és Betánia közelében ahhoz a hegyhez ért, amelyet Olajfák-hegyének hívnak, előreküldte két tanítványát. Ezt mondta nekik: „Menjetek a szemközti faluba. Amint beértek, találtok egy megkötött szamárcsikót, amelyen ember nem ült még soha. Oldjátok el és vezessétek ide. Ha valaki kérdezné tőletek, hogy miért oldjátok el, mondjátok azt, hogy az Úrnak van rá szüksége.” A küldöttek elmentek és úgy találtak mindent, ahogy ő megmondta. Amikor eloldották a szamarat, a szamár gazdái megkérdezték tőlük: „Miért oldjátok el a szamarat?” Azt felelték: „Szüksége van rá az Úrnak”, és elvezették Jézushoz. Ott köntöseiket rávetették a szamárcsikóra, és felültették rá Jézust. Amint haladt, ruháikat az útra terítették előtte. Amikor közeledett az Olajfák-hegyének lejtőjéhez, a tanítványok egész örvendező tömege hangosan áldani kezdte Istent a sok csodáért, amelyet láttak: „Áldott a király, aki jön az Úr nevében! Békesség a mennyben, és dicsőség a magasságban!” A tömegből néhány farizeus azt mondta neki: „Mester, intsd le tanítványaidat!” Jézus azt felelte: „Mondom nektek: ha ezek elhallgatnak, a kövek fognak megszólalni!”

## Családok nagyheti útja

Szeretettel hívjuk a családokat nagyheti útra. Bátorítjuk a családokat, hogy nagypénteken és nagyszombaton látogassák végig a város templomait és a szentsíroknál imádkozzanak együtt, egymásért. A templomainkból szabadon elvihető „Együtt és Egymásért” kis füzetből megismerhetik a templomok nyitva tartását, illetve további részleteket tudhatnak meg arról a kis meglepetésről, amivel a gyerekeknek készülünk.

## Egyházi hozzájárulás

Kérjük a kedves híveket, hogy egyházi hozzájáru­lásuk befizetésével támogassák egyházköz­ségünk működését. Adományukkal hozzájárulhat­nak épü­le­te­ink fenntartá­sához, a lelkipásztori fizetésekhez és programjaink kiadásaihoz. A támogatás javasolt mértéke a jövedelem 1%-a, amit a következő módokon tudnak befizetni:

* személyesen a plébánián,
* szentmisék után a vízivárosi sekrestyében,
* a Szent Imre templom végében található sárga csekkeken,
* utalással a CIB 10700093-70428898-51100005 vagy az OTP 11736116-20023443 bankszámla­szá­mokra. Köszönjük támogatásaikat!

## 1%

Kérjük a kedves híveket, és minden jószándékú embert, hogy ne feledkezzen el nyilatkozni személyi jövedelem-adójának 1%+1%-áról! A Magyar Katolikus Egyház technikai száma: 0011

## Ünnepi liturgiáink

## Szent Imre templomban

**Nagyhétfő – Nagykedd – Nagyszerda**

18.00 Szentmise - Spányi Antal megyéspüspök atya lelkigyakorlatos szentbeszédet tart. Szentmisék előtt és alatt szentgyónási lehetőség.

**Nagycsütörtök**

10.00 Krizmaszentelési szentmise

18.00 Utolsó vacsora szentmiséje, a szentmise után virrasztás

**Nagypéntek**

12.00-17.00 szentsírlátogatási lehetőség

18.00 Liturgia Jézus szenvedéséről

**Nagyszombat**

9.00-tól 17.00 óráig szentsírlátogatási lehetőség

18.00 Jézus feltámadásának örömünnepe, a szentmise után körmenet

**Húsvétvasárnap**

7.30; 9.00; 10.30 és 17.00 és 19.00 Ünnepi szentmisék

A 10.30-as szentmisét Spányi Antal megyéspüspök atya tartja

**Húsvéthétfő**

7.30; 9.00; 10.30 és 19.00 Ünnepi szentmisék

## Szemináriumi templomban

**Nagypéntek**

9.00 keresztút

12.00-17.00 szentsírlátogatási lehetőség

**Nagyszombat**

9.00-tól 17.00 óráig szentsírlátogatási lehetőség

**Húsvétvasárnap és húsvéthétfő**

7.00 és 9.00 Ünnepi szentmisék

## Vízivárosi templomban

**Nagypéntek**

12.00-17.00 szentsírlátogatási lehetőség

**Nagyszombat**

9.00-17.00 szentsírlátogatási lehetőség

**Húsvétvasárnap és húsvéthétfő**

7.30 Ünnepi szentmise (vasárnap ételszenteléssel)

9.00 Görög katolikus szentmise

18.00 Ünnepi szentmise

## Hosszú-temetői kápolnában

**Húsvétvasárnap és húsvéthétfő**

7.30 Ünnepi szentmise

## Hirdetések

* Elmúlt vasárnap volt a „Szentföldi gyűjtés” templomainkban. A vízivárosi templomban 94.500 Ft, a szemináriumi templomban 92.555 Ft és a Szent Imre templomban 267.385 Ft adomány gyűlt össze, amit továbbítottunk az egyházmegye felé. Köszönjük nagylelkű felajánlásaikat!
* Virágvasárnap délután 15 órakor családi keresztutat járunk a maroshegyi templomban amelyet Spányi Antal megyés püspök atya vezet. A Szent Imre Általános Iskola és Óvoda nagycsoportos gyermekei jelenítik meg a keresztút egyes állomásait. Szeretettel hívjuk a családokat!
* Nagyhétfőn 16 órakor egy fiatal, tehetséges zongoraművésznek, Kovács Mártonnak a zongorakoncertje lesz a Hermann László Zeneiskola koncerttermében. A belépés ingyenes, szeretettel ajánljuk figyelmükbe a programot.
* Nagypénteken 15 órakor kezdődik püspök atya vezetésével a város közös keresztútja a Palotai úti kálvárián. Kérjük a kedves híveket, hogy jöjjenek el a közös imádságra.

Plébániahivatal címe: Székesfehérvár Arany János u. 9. Telefon (06-22) 315-114 email cím: szfvarbelvaros@gmail.com

Nyitva tartás: szerda kivételével, munkanapokon 8-től 12 óráig és 13-tól 16 óráig. Szerdán a plébánia hivatal zárva tart.   
Dózsa István plébános atya 06-30/628-16-11 dozsaistvan@gmail.com

Visnyei László káplán atya 06-20/285-73-88 visnyeilaci@gmail.com

Sisa István Lénárd diakónus atya 06-30/859-64-94 sisa.istvan.lenard@gmail.com