## Örömhír

**A 66. zsoltár válasza:** „Magasztaljanak, Isten, a népek, \* minden nemzet áldjon téged.”

**Evangélium (Jn 14,23-29)**

Abban az időben Jézus ezt mondta tanít­ványa­inak: „Aki szeret engem, megtartja tanításomat, Atyám is szeretni fogja őt, hozzá megyünk, és lakóhelyet veszünk nála. Aki nem szeret, az nem tartja meg tanításomat. A tanítás pedig, amelyet hallotok, nem az enyém, hanem az Atyáé, aki engem küldött. Ezeket akartam nektek elmon­dani, amíg veletek vagyok. S a Vigasztaló, a Szentlélek, akit majd a nevemben küld az Atya, megtanít titeket mindenre, és eszetekbe juttat mindent, amit mondtam nektek. Békességet hagyok rátok. Az én békémet adom nektek. Nem úgy adom, ahogy a világ adja nektek. Ne nyugta­lankodjék szívetek, és ne csüggedjen. Hiszen hallottátok, hogy azt mondtam: Elmegyek, de visszajövök hozzátok. Ha szeretnétek, örülnétek annak, hogy az Atyához megyek, mert az Atya nagyobb nálam. Előre megmondtam nektek, mielőtt megtörténnék, hogy ha majd bekövet­kezik, higgyetek.”

## Templomaink miserendje

**Bazilika**A belső felújítás miatt 2022-ig zárva.

**Szent Imre templom**  
kedden és szombaton 8.00

hétfőtől péntekig 18.00  
vasárnap 7.30, 9.00, 10.30, 17.00 és 19.00

**Szemináriumi templom**

hétköznap 7.00 és 9.00

szombaton 7.00, 9.00 és 18.00

vasárnap 7.00 és 9.00

**Vízivárosi templom**

csütörtökön és pénteken 7.00

szombaton 18.00

vasárnap 7.30, 9.00 (görög katolikus) és 18.00

**Hosszú temetői kápolna**vasárnap 7.30

## Egyházi hozzájárulás

Kérjük a kedves híveket, hogy egyházi hozzájáru­lásuk befizetésével támogassák egyházköz­ségünk működését. Adományukkal hozzájárulhat­nak épü­le­te­ink fenntartá­sához, a munkatársak fizetéséhez és programjaink kiadásaihoz. A támogatás javasolt mértéke a jövedelem 1%-a, amit a következő módokon tudnak befizetni:

* személyesen a plébánián,
* szentmisék után a vízivárosi sekrestyében,
* a Szent Imre templom végében található sárga csekkeken,
* utalással a CIB 10700093-70428898-51100005 vagy az OTP 11736116-20023443 bankszámla­szá­mokra. Köszönjük támogatásaikat!

## Hirdetések

* Örömmel tudatjuk a kedves hívekkel, hogy Sisa István Lénárd diakónus atyát megyéspüspök atya június 24-én pappá szenteli. Mivel Lénárd atya a plébániánkon volt diakónusi szolgálaton, ezért várjuk a kedves hívek ezzel kapcsolatos észrevételeit június 10-ig.
* Mai vasárnap, május 26-án 15 órakor a Doni kápolnánál (Mészeg-hegy, Pákozd) Hősök-napi ünnepi szentmisét tart Spányi Antal megyés püspök atya az első és a második világháborúban elesett katonákért. Kérjük, a kedves híveket, hogy akinek lehetősége van rá, vegyen részt a szentmisén.
* Május 30-án, a régi „Áldozócsütörtök” napján 17 és 19 óra között a Székesfehérvári Egyházmegye minden templomában szentségimádást tartanak egyházmegyénk lelki megújulásáért, papi és szerzetesi hivatásokért, a családokért. Szeretettel várjuk a híveket ezen az estén a vízivárosi és a Szent Imre templomba:  
  17.00 – Rózsafüzér  
  17.30 – Csendes szentségimádás  
  17.45 – Májusi litánia  
  18.00 – Szentmise  
  18.30-tól 19.00-ig Szentségimádás  
  Ugyanezen a napon a szemináriumi templomban 17 és 18 óra között szentóra lesz.
* Május hónapban a Szent Imre templomban az esti szentmisék előtt negyed órával májusi litániát imádkozunk.
* Május hónapban a vízivárosi templomban minden nap 17.30-kor májusi litániát imádkozunk.
* Május hónapban a szemináriumi templomban a 9 órai szentmisék után májusi litániát imádkozunk.
* Június hónapban a vízivárosi templomban minden nap 17.30-kor Jézus Szíve litániát imádkozunk.
* Június 2-án, vasárnap 17 órakor a vízivárosi rózsafüzér társulat titokcserét tart a templomban.
* Szeretettel várjuk a liturgia iránt érdeklődőket felnőtt katekézisre a Vízivárosi Jézus Szíve templom hittantermébe. A félév utolsó alkalma június 5-én 19.15-kor lesz hálaadó szentmise keretében, amit Visnyei László káplán atya tart.
* Június 6-án, csütörtökön 18 órakor a felsővárosi templomban lesz a város egyházközségeinek közös elsőcsütörtöki eucharisztia ünnepe. Megyés püspök atya tart szentmisét a város papságával, amelyet a hívekkel végzett közös engesztelő szentségimádás követ. Kérjük a kedves híveket, jöjjenek el a közös szentmisére és szentségimádásra. Ezen a napon elmarad a Szent Imre templom esti szentmiséje és a vízivárosi templom litániája.
* Június 9-én, pünkösdvasárnap 10.30-kor a Prohászka templomban lesz a város közös ünnepi szentmiséje, amelynek keretében megyéspüspök atya megbérmálja azokat a fiatalokat, akik a szentség felvételére felkészültek. Plébániánkról 54 fiatal nyeri el a bérmálás szentségét. Imádkozzunk értük, hogy a Szentlélek erejében tanúságtevő, aktív tagjai legyenek plébániánknak.
* Június 10-én, pünkösdhétfőn kerül megrendezésre Székesfehérváron a Bregyó Közi Ifjúsági Szabadidő Központban a 14. Egyházmegyei Nap. A találkozó délelőtt 10 órától délután 4 óráig tart. Ebben az évben is szeretettel hívjuk keresztény családjainkat a találkozóra, ahol a gyermekjátékok mellett minden korosztálynak színvonalas lelki-szellemi programot kínálunk.
* A Székesfehérvári Egyházmegye szeretettel várja azon érettségizett, vagy érettségi előtt álló fiataloknak a jelentkezését, akik papi hivatást éreznek magukban és a Székesfehérvári Egyházmegyében kívánnak papi szolgálatot teljesíteni. Jelentkezni június 15-ig lehet, további információkért forduljanak bizalommal plébános és káplán atyákhoz.
* A belvárosi templomok hétfő kivételével 9 és 17 óra között liturgián kívül is nyitva vannak. Szeretettel várjuk az elcsendesedésre vágyó híveket, illetve azokat is, akik szeretnék megcsodálni templomaink műalkotásait.

Plébániahivatal címe: Székesfehérvár Arany János u. 9. Telefon (06-22) 315-114 email cím: szfvarbelvaros@gmail.com

Nyitva tartás: szerda kivételével, munkanapokon 8-től 12 óráig és 13-tól 16 óráig. Szerdán a plébánia hivatal zárva tart.   
Dózsa István plébános atya 06-30/628-16-11 dozsaistvan@gmail.com

Visnyei László káplán atya 06-20/285-73-88 visnyeilaci@gmail.com

Sisa István Lénárd diakónus atya 06-30/859-64-94 sisa.istvan.lenard@gmail.com