## Örömhír

**A 103. zsoltár válasza:** „Áraszd ránk Lelkedet, Istenünk: \* újítsd meg a föld színét.”

**Evangélium (Jn 20,19-23)**

Amikor a hét első napján (Húsvétvasárnap) beesteledett, Jézus megjelent a tanítványoknak ott, ahol együtt voltak, pedig a zsidóktól való félelmükben zárva tartották az ajtót. Belépett, és így szólt hozzájuk: „Békesség nektek!” Miután ezt mondta, megmutatta nekik a kezét és az oldalát. Az Úr láttára öröm töltötte el a tanítványokat. Jézus megismételte: „Békesség nektek! Amint engem küldött az Atya, úgy küldelek én is titeket.” E szavak után rájuk lehelt, és így folytatta: „Vegyétek a Szentlelket! Akinek megbocsátjátok bűneit, az bocsánatot nyer, s akinek nem bocsátjátok meg, az nem nyer bocsánatot.”

## Templomaink miserendje

**Bazilika**A belső felújítás miatt 2022-ig zárva.

**Szent Imre templom**  
kedden és szombaton 8.00

hétfőtől péntekig 18.00  
vasárnap 7.30, 9.00, 10.30, 17.00 és 19.00

**Szemináriumi templom**

hétköznap 7.00 és 9.00

szombaton 7.00, 9.00 és 18.00

vasárnap 7.00 és 9.00

**Vízivárosi templom**

csütörtökön és pénteken 7.00

szombaton 18.00

vasárnap 7.30, 9.00 (görög katolikus) és 18.00

**Hosszú temetői kápolna**vasárnap 7.30

## Egyházi hozzájárulás

Kérjük a kedves híveket, hogy egyházi hozzájáru­lásuk befizetésével támogassák egyházköz­ségünk működését. Adományuk­kal hozzájárulhat­nak épü­le­te­ink fenntartá­sához, a munkatársak fizetéséhez és programjaink kiadásaihoz. A támogatás javasolt mértéke a jövedelem 1%-a, amit a következő módokon tudnak befizetni:

* személyesen a plébánián,
* szentmisék után a vízivárosi sekrestyében,
* a Szent Imre templom végében található sárga csekkeken,
* utalással a CIB 10700093-70428898-51100005 vagy az OTP 11736116-20023443 bankszámla­szá­mokra. Köszönjük támogatásaikat!

## 14. Egyházmegyei Nap

Június 10-én, pünkösdhétfőn kerül megrendezésre a székesfehérvári Bregyó Közi Ifjúsági Szabadidő Központban a 14. Egyházmegyei Nap.   
Részletes program:

9.30 órától gyónási lehetőséget biztosítunk

10.00 órakor Püspöki szentmise

11.30 órától fakultatív programok

Az egyházmegye iskoláinak gyermekműsorai a színpadon  
Gyerekeknek: fa körhinta, kézműves foglalkozások, állatsimogató (bemutatóval), ládavasút…

Fiataloknak: XXL csocsóbajnokság 4 fős csapatoknak, darts bajnokság, ügyességi versenyek (lasszóvetés, rönkhajítás, kapura rúgás, kosárra dobás, erőnléti feladatok), társasjátékok…

Felnőtteknek előadások különböző témákban.

15.30 órakor közös szentségimádás a főpásztor vezetésével

16.00 órakor az Egyházmegyei Nap programja bezárása  
Jöjjön el, töltsük együtt ezt a napot!

## Hirdetések

* Június hónapban a Szent Imre templomban az esti szentmisék előtt negyed órával Jézus Szíve litániát imádkozunk.
* Június hónapban a vízivárosi templomban minden nap 17.30-kor Jézus Szíve litániát imádkozunk.
* Június 10-én, pünkösdhétfőn kerül megrendezésre Székesfehérváron a Bregyó Közi Ifjúsági Szabadidő Központban a 14. Egyházmegyei Nap. A találkozó délelőtt 10 órától délután 4 óráig tart. Ezen a napon nem lesz szentmise a Szent Imre templomban.
* Június 13-án ünnepeljük Páduai Szent Antal ünnepét, aki megyéspüspök atya védőszentje is. Imádkozzunk Antal püspök atyáért, hogy püspöki és pásztori szolgálatát Krisztus örömével és szeretetével tudja ellátni.
* A vízivárosi Jézus Szíve templomban 24 órás szentségimádás lesz június 14-én, pénteken reggeltől (reggel 7 órai szentmisétől) másnap reggelig (7 órai szentmiséig). Várjuk és buzdítjuk a kedves híveket, hogy kapcsolódjanak be a szentségimádásba.
* A belvárosi plébánia képviselőtestületi ülését június 14-én, pénteken 19 órakor tartjuk az Arany János utca 13. szám alatti klub helyiségben. Minden testületi tagot szeretettel hívunk és várunk.
* Szentháromság vasárnapon (június 16) 10.30-kor szentmise keretében lesz egyházmegyénk hagyományos Mária-remetei zarándoklata. Az egyházmegye megszakítás nélkül 92. alkalommal tartja meg zarándoklatát a majdnem kétszáz éves múltú kegyhelyen. A szentmisét Spányi Antal megyés püspök atya celebrálja. Szentháromság vasárnapján a nehéz időkben is szinte minden esztendőben ide zarándokoltak a fehérvári hívek. A Székesfehérvári Egyházmegye búcsújáró napját Prohászka Ottokár püspök kezdeményezte és püspökutóda, Shvoy Lajos hirdette meg. A zarándoknap azután is szokásban megmaradt, hogy az egyházmegyei határokat átrendezték, és Máriaremete az Esztergom-Budapest Főegyházmegye területére átkerült.
* 2019. június 23-án, vasárnap 9.00 órakor kezdődik Székesfehérvár város közös Úrnapi szentmiséje a Szent Imre templomban. Az ünnepi szentmisét megyéspüspök atya vezeti, amely után úrnapi körmenet lesz a belvárosban. A körmenet útvonala: Városház tér - Fő utca - Oskola utca - Városház tér.  
  1. oltár: Szent Imre templom Fadrusz-keresztje  
  2. oltár: Püspöki Palota kapuja  
  3. oltár: Ciszterci templom bejárata  
  4. oltár: Szent István Hitoktatási és Művelődési Ház.
* A belvárosi templomok hétfő kivételével 9 és 17 óra között liturgián kívül is nyitva vannak. Szeretettel várjuk az elcsendesedésre vágyó híveket, illetve azokat is, akik szeretnék megcsodálni templomaink műalkotásait.

Plébániahivatal címe: Székesfehérvár Arany János u. 9. Telefon (06-22) 315-114 email cím: szfvarbelvaros@gmail.com

Nyitva tartás: szerda kivételével, munkanapokon 8-től 12 óráig és 13-tól 16 óráig. Szerdán a plébánia hivatal zárva tart.   
Dózsa István plébános atya 06-30/628-16-11 dozsaistvan@gmail.com

Visnyei László káplán atya 06-20/285-73-88 visnyeilaci@gmail.com

Sisa István Lénárd diakónus atya 06-30/859-64-94 sisa.istvan.lenard@gmail.com