## Örömhír

**A 8. zsoltár válasza:** „Uram, mi Urunk, \* mily csodálatos a te neved az egész világon.”

**Evangélium (Jn 16,12-15)**

Búcsúbeszédében Jézus így szólt tanítványaihoz: „Még sok mondanivalóm volna, de nem vagytok hozzá elég erősek. Amikor azonban eljön az Igazság Lelke, ő majd elvezet titeket a teljes igazságra. Nem magától fog beszélni, hanem azt mondja el, amit hall, és a jövendőt fogja hirdetni nektek. Megdicsőít engem, mert az enyémből veszi, amit majd hirdet nektek. Minden, ami Atyámé, enyém is. Ezért mondtam, hogy az enyémből veszi, amit majd hirdet nektek.”

## Templomaink miserendje

*Június 23-án, Úrnapján a megszokottól  
eltérő miserend lesz!   
Lásd a túloldali hirdetést.*

**Bazilika**A belső felújítás miatt 2022-ig zárva.

**Szent Imre templom**  
kedden és szombaton 8.00

hétfőtől péntekig 18.00  
vasárnap 7.30, 9.00, 10.30, 17.00 és 19.00

**Szemináriumi templom**

hétköznap 7.00 és 9.00

szombaton 7.00, 9.00 és 18.00

vasárnap 7.00 és 9.00

**Vízivárosi templom**

csütörtökön és pénteken 7.00

szombaton 18.00

vasárnap 7.30, 9.00 (görög katolikus) és 18.00

**Hosszú temetői kápolna**vasárnap 7.30

## Egyházi hozzájárulás

Kérjük a kedves híveket, hogy egyházi hozzájáru­lásuk befizetésével támogassák egyházköz­ségünk működését. Adományuk­kal hozzájárulhat­nak épü­le­te­ink fenntartá­sához, a munkatársak fizetéséhez és programjaink kiadásaihoz. A támogatás javasolt mértéke a jövedelem 1%-a, amit a következő módokon tudnak befizetni:

* személyesen a plébánián,
* szentmisék után a vízivárosi sekrestyében,
* a Szent Imre templom végében található sárga csekkeken,
* utalással a CIB 10700093-70428898-51100005 vagy az OTP 11736116-20023443 bankszámla­szá­mokra. Köszönjük támogatásaikat!

## Úrnapi miserend

Jövő vasárnap (június 23-án) ünnepeljük Krisztus Szent Teste és Vére ünnepét, Úrnapját. A megszokottól eltérő miserendet tartunk:

7.00 Szemináriumi templom

7.30 Szent Imre templom

7.30 Vízivárosi templom

**9.00 Szent Imre templom, püspöki mise körmenettel**

17.00 Szent Imre templom

18.00 Vízivárosi templom

19.00 Szent Imre templom

Szent Imre templomban délelőtt 9 órakor kezdődő püspöki szentmise lesz a város közös úrnapi szentmiséje. Kérjük a kedves híveket, hogy lehetőség szerint ezen a szentmisén vegyenek részt.  
A szentmisét követően ünnepélyes körmenetben visszük az Oltáriszentséget a belvárosban, ahol négy oltárt állítunk fel a menet útvonala mentén. A virágdíszekkel kirakott ideiglenes oltároknál rövid szertartás lesz: evangélium-olvasás, éneklés és áldás.

A körmenet útvonala: Városház tér - Fő utca - Oskola utca - Városház tér.

1. oltár: Szent Imre templom Fadrusz-keresztje

2. oltár: Püspöki Palota kapuja

3. oltár: Ciszterci templom bejárata

4. oltár: Szent István Hitoktatási és Művelődési Ház bejárata

**Kérjük, hogy aki az oltár díszítéséhez virágokat, virágszirmokat tud felajánlani, szombat 17 óráig hozza el a Szent Imre templomba. Szeretettel várjuk az idén elsőáldozottakat, az oltáriszentség előtt virágszirmok hintésére.**

## Hirdetések

* Mai napon, Szentháromság vasárnapján10.30-kor szentmise keretében van egyházmegyénk hagyományos Mária-remetei zarándoklata. Az egyház­megye megszakítás nélkül 92. alkalommal tartja meg zarándoklatát a majdnem kétszáz éves múltú kegyhelyen. A szentmisét Spányi Antal megyés püspök atya celebrálja. Szentháromság vasár­napján a nehéz időkben is szinte minden esztendőben ide zarán­dokoltak a fehérvári hívek. A Székesfehérvári Egyházmegye búcsújáró napját Prohászka Ottokár püspök kezdeményezte és püspökutóda, Shvoy Lajos hirdette meg. A zarándoknap azután is szokásban megma­radt, hogy az egyházmegyei határokat átrendezték, és Máriaremete az Esztergom-Budapest Főegyházmegye területére átkerült.
* Június hónapban a Szent Imre templomban az esti szentmisék előtt negyed órával Jézus Szíve litániát imádkozunk.
* Június hónapban a vízivárosi templomban minden nap 17.30-kor Jézus Szíve litániát imádkozunk.
* Június 28-án, pénteken van Jézus Szentséges Szívének ünnepe, amely a vízivárosi templom búcsúünnepe. Ezen a napon a Jézus Szíve templomban reggel 7 óra helyett 18 órakor tartunk ünnepi szentmisét. A Szent Imre templomban ezen a napon nem lesz 18 órakor szentmise. Kérjük a kedves híveket, jöjjenek el a vízivárosi templomba az ünnepi szentmisére.
* Július első hetének hétköznapjain különböző helyszínekre (Pákozd, Budapest, Pannonhalma, Balatonfüred…) visszük kirándulni a vízivárosi hittanosainkat. Mivel még van férőhely a külön buszon a felnőttek közül is jelentkezhetnek. Részletes tájékoztatást a vízivárosi sekrestyében lehet kérni.
* A belvárosi templomok hétfő kivételével 9 és 17 óra között liturgián kívül is nyitva vannak. Szeretettel várjuk az elcsendesedésre vágyó híveket, illetve azokat is, akik szeretnék megcsodálni templomaink műalkotásait. A szemináriumi templomba keresünk olyan nyugdíjast, akik vállalja a templomőri szolgálatot. Jelentkezni, illetve további információkat kapni a plébániahivatalban lehet.

Plébániahivatal címe: Székesfehérvár Arany János u. 9. Telefon (06-22) 315-114 email cím: szfvarbelvaros@gmail.com

Nyitva tartás: szerda kivételével, munkanapokon 8-től 12 óráig és 13-tól 16 óráig. Szerdán a plébánia hivatal zárva tart.   
Dózsa István plébános atya 06-30/628-16-11 dozsaistvan@gmail.com

Visnyei László káplán atya 06-20/285-73-88 visnyeilaci@gmail.com

Sisa István Lénárd diakónus atya 06-30/859-64-94 sisa.istvan.lenard@gmail.com