## Örömhír

**A 109. zsoltár válasza:** „Pap vagy te mindörökké, \* Melkizedek rendje szerint.”

**Evangélium (Lk 9,11-17)**

Jézus egy magányos helyre vonult apostolaival. A nép megtudta és utána ment. Ő szívesen fogadta őket, és beszélt nekik Isten országáról, akik pedig gyógyulást kerestek nála, azokat meggyógyította. A nap már hanyatlóban volt. Odament hozzá a tizenkettő: „Bocsásd el a népet - figyelmeztették -, hogy a környékbeli falvakban és tanyákon szállást és élelmet keressenek maguknak, mert itt elhagyatott helyen vagyunk.” „Ti adjatok nekik enni” - válaszolta. „Csak öt kenyerünk és két halunk van - mondták. - El kellene mennünk, hogy ennivalót vegyünk ennyi népnek.” Mintegy ötezer férfi volt ott. Akkor meghagyta tanítványainak: „Telepítsétek le őket ötvenes csoportokban.” Úgy is tettek. Letelepedtek mindnyájan. Jézus pedig kezébe vette az öt kenyeret és a két halat. Föltekintett az égre, megáldotta azokat. Majd megtörte, s tanítványainak adta, hogy osszák ki a népnek. Miután mindnyájan ettek és jóllaktak, még tizenkét kosárra való maradékot szedtek össze.

## Hirdetések

* június 24-én, az egyházmegye hagyományának megfelelően Keresztelő Szent János születésének ünnepén pap- és diakónusszentelés lesz. A szertartásra délelőtt 10 órakor kerül sor idén a Prohászka emléktemplomban. Spányi Antal megyés püspök pappá szenteli Lindmayer Miklóst, Mészáros Barnabást, Mitrovics Zsoltot, Sisa István Lénárdot, és diakónussá Győri Balázs Istvánt. Ebben a szentmisében adnak hálát az egyházmegye jubiláns papjai a szolgálat kegyelmeiért a rubinmisés Makó Dávid (65. év; szentelés 1954-ben), a gyémántmisés Harangozó Imre (60. év; szentelés 1959-ben) és az aranymisés Záborszky Kálmán (50. év; szentelés 1969-ben) paptestvérekért. A Prohászka Imaszövetség tagjai kiemelten imádkozzanak ezen a napon papi hivatásokért.
* Június 26-án, szerdán 8 órától takarítjuk a vízivárosi templomot és környékét a pénteki templombúcsúra. Szeretettel kérjük a kedves hívek segítségét.
* Június hónapban a Szent Imre templomban az esti szentmisék előtt negyed órával Jézus Szíve litániát imádkozunk.
* Június hónapban a vízivárosi templomban minden nap 17.30-kor Jézus Szíve litániát imádkozunk.
* Június 28-án, pénteken van Jézus Szentséges Szívének ünnepe, amely a vízivárosi templom búcsúünnepe. Ezen a napon a Jézus Szíve templomban reggel 7 óra helyett 18 órakor tartunk ünnepi szentmisét. A Szent Imre templomban ezen a napon nem lesz 18 órakor szentmise. Kérjük a kedves híveket, jöjjenek el a vízivárosi templomba az ünnepi szentmisére.
* Jövő vasárnap, június 1-én lesz a „Péter-fillérek” gyűjtés. A jövő vasárnapi perselyadomá­nyukkal az Egyházhoz való tartozásunkat, és a Szentatyával illetve a rászorulókkal való szolidaritásunkat fejezhetjük ki.
* Ezen a héten a belvárosi plébánia hittanosait táboroztatjuk. Kérjük a kedves híveket, kísérjék őket imáikkal, hogy élményekben gazdagon és épségben térjenek vissza.
* Július első hetének hétköznapjain különböző helyszínekre (Pákozd, Budapest, Pannonhalma, Balatonfüred…) visszük kirándulni a vízivárosi hittanosainkat. Mivel még van férőhely a külön buszon a felnőttek közül is jelentkezhetnek. Részletes tájékoztatást a vízivárosi sekrestyében lehet kérni.
* A belvárosi templomok hétfő kivételével 9 és 17 óra között liturgián kívül is nyitva vannak. Szeretettel várjuk az elcsendesedésre vágyó híveket, illetve azokat is, akik szeretnék megcsodálni templomaink műalkotásait.

## Úrnapi körmenet

## 1. oltár

Pap: Krisztus Királyt, Urunkat, aki jelen van a kenyér színe alatt.

**Hívek: Jöjjetek, imádjuk!**

Evangélium után: (112/1) Ez nagy szentség valóban...

Pap: A gabona javával táplálta őket. Alleluja.

**Hívek: És a sziklából mézzel elégítette ki őket. Alleluja.**

*Könyörgés után: (127/1) Szent vagy, Uram szent vagy…*

Áldás, majd utána továbbindulva: (114) Égből szállott szent kenyér...

## 2. oltár

Pap: Krisztus Királyt, Urunkat, aki a szentmisében érettünk feláldozza magát.

### Hívek: Jöjjetek, imádjuk!

Evangélium után: (112/2) Jelen van itt test és vér...

Pap: Fogadd el az áldozatot az egész népért. Alleluja.

Hívek: Őrizd és szenteld meg örökségedet. Alleluja.

*Könyörgés után: (127/2) Térdet, fejet hajtok…*

Áldás, majd utána továbbindulva: (116) Imádlak, nagy Istenség...

## 3. oltár

Pap: Krisztus Királyt, Urunkat, aki önmagát adja eledelül nekünk.

### Hívek: Jöjjetek, imádjuk!

Evangélium után: (110/1) Áldunk téged, ó angyali kenyér...

Pap: Mennyei kenyeret adott nekik. Alleluja.

Hívek: Angyalok kenyerét ette az ember. Alleluja.

*Könyörgés után: (127/3) Tebenned remélek…*

Áldás, majd utána továbbindulva: (118) Krisztus teste és szent vére, Angyaloknak étele...

## 4. oltár

Pap: Krisztus Királyt, Urunkat, aki az Oltáriszentségben életünk, vigasztalásunk és üdvösségünk.

### Hívek: Jöjjetek, imádjuk!

Evangélium után: (110/2) Kérünk téged, irgalmas nagy Isten…

Pap: Adj, kenyeret a földből. Alleluja.

Hívek: És borod vidámítsa az ember szívét. Alleluja.

Könyörgés után: (113) Édes Jézus neked élek…

Áldás, majd utána továbbindulva:

(127) Ó, szentséges, ó kegyelmes, Édességes Jézusom…

Plébániahivatal címe: Székesfehérvár Arany János u. 9. Telefon (06-22) 315-114 email cím: szfvarbelvaros@gmail.com

Nyitva tartás: szerda kivételével, munkanapokon 8-től 12 óráig és 13-tól 16 óráig. Szerdán a plébánia hivatal zárva tart.   
Dózsa István plébános atya 06-30/628-16-11 dozsaistvan@gmail.com

Visnyei László káplán atya 06-20/285-73-88 visnyeilaci@gmail.com

Sisa István Lénárd diakónus atya 06-30/859-64-94 sisa.istvan.lenard@gmail.com