## Örömhír

**A 15. zsoltár válasza:** „Te vagy, Uram, Istenem \* örökségem és osztályrészem.”

**Evangélium (Lk 9,51-62)**

Amikor már közel voltak Jézus szenvedésének és megdicsőülésének napjai, elhatározta, hogy Jeruzsálembe megy. Követeket küldött maga előtt. Ezek elindultak, betértek a szamaritánusok egyik falujába, hogy szállást készítsenek neki. De azok nem fogadták be Jézust, mert Jeruzsálembe tartott. Ennek láttán a tanítványok, Jakab és János felháborodtak: „Uram, akarod-e, hogy lehívjuk az égből a villámot, hadd pusztítsa el őket?” De ő hozzájuk fordult és megfeddte őket: „Nem tudjátok, hogy milyen lelkület van bennetek. Az Emberfia nem azért jött, hogy az embereket elpusztítsa, hanem, hogy megmentse.” Ezután másik faluba mentek. Történt pedig, hogy útközben valaki így szólt hozzá: „Követlek, bárhová mégy.” Jézus így válaszolt: „A rókának van odúja, az ég madarainak fészke, de az Emberfiának nincs hová fejét lehajtania.” Egy másikat Jézus szólított fel: „Kövess engem!” Az így válaszolt: „Uram, engedd meg, hogy előbb elmenjek és eltemessem apámat.” „Hagyd a holtakra, hadd temessék el halottaikat - mondta neki -, te pedig menj, és hirdesd az Isten országát.” Egy harmadik ezt mondta neki: „Uram, követlek téged, de engedd meg, hogy előbb elbúcsúzzam a családomtól.” Jézus így válaszolt: „Aki kezét az eke szarvára tette, és mégis hátratekint, nem alkalmas az Isten országára.”

## Templomaink miserendje

**Bazilika**A belső felújítás miatt 2022-ig zárva.

**Szent Imre templom**  
kedden és szombaton 8.00

hétfőtől péntekig 18.00 (Csütörtökön elmarad)  
vasárnap 7.30, 9.00, 10.30, 17.00 és 19.00

**Szemináriumi templom**

hétköznap 7.00 és 9.00

szombaton 7.00, 9.00 és 18.00

vasárnap 7.00 és 9.00

**Vízivárosi templom**

csütörtökön és pénteken 7.00

szombaton 18.00

vasárnap 7.30, 9.00 (görög katolikus) és 18.00

**Hosszú temetői kápolna**vasárnap 7.30

## Egyházi hozzájárulás

Kérjük a kedves híveket, hogy egyházi hozzájáru­lásuk befizetésével támogassák egyházköz­ségünk működését. Adományuk­kal hozzájárulhat­nak épü­le­te­ink fenntartá­sához, a munkatársak fizetéséhez és programjaink kiadásaihoz. A támogatás javasolt mértéke a jövedelem 1%-a, amit a következő módokon tudnak befizetni:

* személyesen a plébánián,
* szentmisék után a vízivárosi sekrestyében,
* a Szent Imre templom végében található sárga csekkeken,
* utalással a CIB 10700093-70428898-51100005 vagy az OTP 11736116-20023443 bankszámla­szá­mokra. Köszönjük támogatásaikat!

## Hirdetések

* Mai napon van a „Péter-fillérek” gyűjtés. Perselyadomá­nyunkkal az Egyházhoz való tartozásunkat, és a Szentatyával illetve a rá­szo­rulókkal való szolidaritásunkat fejezhetjük ki.
* Köszönöm mindazoknak a munkáját, akik az úrnapi virágsátrakat megépítették és feldíszítették.
* Köszönöm mindazoknak a munkáját, akik a vízivárosi templomot és környékét a templom búcsúnapjára kitakarították, rendbe tették.
* Erre a tanévre befejeződött az óvodai és iskolai hitoktatás. Hitoktatóinknak köszönöm az egész éves szolgálatot. Nekik és minden diáknak tartalmas pihenést és kikapcsolódást kívánok.
* Visnyei László káplán atyát, aki 2017-től volt plébániánkon, augusztus 1-től megyéspüspök atya Csákvárra helyezte kápláni szolgálatra. Hálásan köszönjük Laci atyának plébániánkon végzett két éves szolgálatát. Papi életére, szolgálatára a Jó Isten áldását kérjük és imáinkban hordozzuk.
* Sisa István Lénárd atyát, aki az elmúlt évben diakónusi szolgálaton volt plébániánkon, augusztus 1-től megyéspüspök atya Sárbogárdra helyezte káplánnak. Köszönjük Lénárd atyának plébániánkon végzett szolgálatát, és kérjük induló papi életére a szolgáló Krisztus áldását.
* Augusztus 1-el megyéspüspök atya Mitrovics Zsolt atyát a belvárosi plébániára helyezte káplánnak. Kérem, fogadják Zsolt atyát nagy szeretettel és segítsék őt induló papi életében.
* Ezen a héten a vízivárosi plébánia hittanosait táboroztatjuk. Kérjük a kedves híveket, kísérjék őket imáikkal, hogy élményekben gazdagon és épségben térjenek vissza.
* A belvárosi rózsafüzér társulat tagjai július 3-án, szerdán az esti szentmise előtt 17 óra 30 perckor a rózsafüzért imádkozzák. A szentmisét a társulat élő és meghalt tagjaiért ajánljuk fel. A szentmise után a társulat titokcserét tart.
* Július 4-én, csütörtökön 18 órakor a Prohászka emléktemplomban lesz a város egyházközségeinek közös elsőcsütörtöki eucharisztia ünnepe. Megyés püspök atya tart szentmisét a város papságával, amelyet a hívekkel végzett közös engesztelő szentségimádás követ. Kérjük a kedves híveket, jöjjenek el a közös szentmisére és szentségimádásra. Ezen a napon elmarad a Szent Imre templom esti szentmiséje.
* Sisa István Lénárd atya újmiséket fog tartani templomainkban. A vízivárosi templomban július 6-án, szombaton 18 órakor. A szentmise után kötetlen beszélgetésre és agapéra várjuk a kedves híveket a plébániaudvarra.  
  A Szent Imre templomban az újmise július 7-én, vasárnap 10.30-kor lesz.
* Megyéspüspök atya július 7-én, vasárnap 10 órakor, a vértessomlói Sarlós Boldogasszony templom búcsújára hívja azokat a családokat, akik gyermekáldásra várnak, vagy gyermekük születésére készülnek. Püspök atya szentmise keretében imádkozik és áldja meg a családokat, a Gyermeket hordozó Szűz Mária közbenjárását kérve. Megyéspüspök atya kéri a híveket, vegyenek részt minél többen a búcsún, hogy együtt imádkozhassanak erre a szándékra.
* Jövő vasárnap, július 7-én délután 17 órakor a vízivárosi rózsafüzér társulat titokcseréje lesz.
* A belvárosi templomok hétfő kivételével 9 és 17 óra között liturgián kívül is nyitva vannak. Szeretettel várjuk az elcsendesedésre vágyó híveket, illetve azokat is, akik szeretnék megcsodálni templomaink műalkotásait.

Plébániahivatal címe: Székesfehérvár Arany János u. 9. Telefon (06-22) 315-114 email cím: szfvarbelvaros@gmail.com

Nyitva tartás: szerda kivételével, munkanapokon 8-től 12 óráig és 13-tól 16 óráig. Szerdán a plébánia hivatal zárva tart.   
Dózsa István plébános atya 06-30/628-16-11 dozsaistvan@gmail.com

Visnyei László káplán atya 06-20/285-73-88 visnyeilaci@gmail.com

Sisa István Lénárd diakónus atya 06-30/859-64-94 sisa.istvan.lenard@gmail.com