## Örömhír

**A 65. zsoltár válasza:** „Minden föld Istent dicsérje.”

**Evangélium (Lk 10,1-20)**

Az apostolok kiválasztása után Jézus kiválasztott más hetvenkét tanítványt, és elküldte őket kettesével maga előtt minden városba és helységbe, ahová menni szándékozott. Így szólt hozzájuk: „Az aratnivaló sok, de a munkás kevés. Kérjétek hát az aratás Urát, küldjön munkásokat aratásába. Menjetek! Úgy küldelek titeket, mint bárányokat a farkasok közé. Ne vigyetek magatokkal se erszényt, se tarisznyát, se sarut. Az úton senkit se köszöntsetek. Ha betértek egy házba, először is ezt mondjátok: Békesség e háznak! Ha békesség fia lakik ott, rászáll a ti békességtek, ha nem, visszaszáll rátok. Maradjatok ugyanabban a házban, és azt egyétek és igyátok, amijük van. Mert méltó a munkás a maga bérére. Ne járjatok házról házra. Ha egy városba érkeztek, és szívesen látnak titeket, egyétek, amit elétek adnak. Gyógyítsátok meg ott a betegeket, és hirdessétek: Elérkezett hozzátok az Isten országa! De ha betértek valamelyik városba, és nem látnak titeket szívesen, menjetek ki az utcára, és mondjátok: Még a port is lerázzuk, ami városotokban a lábunkra tapadt, de tudjátok meg: Elérkezett hozzátok az Isten országa. Bizony mondom nektek: Szodomának könnyebb sorsa lesz azon a napon, mint ennek a városnak.” A hetvenkét tanítvány nagy örömmel tért vissza. „Uram - mondták -, a te nevedre még a gonosz lelkek is engedelmeskedtek nekünk.” Ő így válaszolt: „Láttam a sátánt: mint a villám, úgy bukott le az égből. Hatalmat adtam nektek, hogy kígyókon és skorpiókon járjatok, hogy minden ellenséges erőn úrrá legyetek: Semmi sem fog ártani nektek. Mindazonáltal ne annak örüljetek, hogy a gonosz lelkek engedelmeskedtek nektek. Inkább annak örüljetek, hogy nevetek föl van írva a mennyben.”

## Templomaink miserendje

**Bazilika**A belső felújítás miatt 2022-ig zárva.

**Szent Imre templom**  
kedden és szombaton 8.00

hétfőtől péntekig 18.00  
vasárnap 7.30, 9.00, 10.30, 17.00 és 19.00

**Szemináriumi templom**

hétköznap 7.00 és 9.00

szombaton 7.00, 9.00 és 18.00

vasárnap 7.00 és 9.00

**Vízivárosi templom**

csütörtökön és pénteken 7.00

szombaton 18.00

vasárnap 7.30, 9.00 (görög katolikus) és 18.00

**Hosszú temetői kápolna**vasárnap 7.30

## Egyházi hozzájárulás

Kérjük a kedves híveket, hogy egyházi hozzájáru­lásuk befizetésével támogassák egyházköz­ségünk működését. Adományuk­kal hozzájárulhat­nak épü­le­te­ink fenntartá­sához, a munkatársak fizetéséhez és programjaink kiadásaihoz. A támogatás javasolt mértéke a jövedelem 1%-a, amit a következő módokon tudnak befizetni:

* személyesen a plébánián,
* szentmisék után a vízivárosi sekrestyében,
* a Szent Imre templom végében található sárga csekkeken,
* utalással a CIB 10700093-70428898-51100005 vagy az OTP 11736116-20023443 bankszámla­szá­mokra. Köszönjük támogatásaikat!

## Hirdetések

* Sisa István Lénárd atya újmiséket tart templomainkban. A vízivárosi templomban július 6-án, szombaton 18 órakor. A szentmise után kötetlen beszélgetésre és agapéra várjuk a kedves híveket a plébániaudvarra.  
  A Szent Imre templomban az újmise július 7-én, vasárnap 10.30-kor kezdődik.
* Megyéspüspök atya július 7-én, vasárnap 10 órakor, a vértessomlói Sarlós Boldogasszony templom búcsújára hívja azokat a családokat, akik gyermekáldásra várnak, vagy gyermekük születésére készülnek. A szentmise keretében imádkozik és megáldja a családokat, a Gyermeket hordozó Szűz Mária közbenjárását kérve. Megyéspüspök atya kéri a híveket, vegyenek részt minél többen a búcsún, hogy együtt imádkozhassanak erre a szándékra.
* Július 7-én, vasárnap 17 órakor a vízivárosi rózsafüzér társulat titokcserét tart a Jézus Szíve templomban.
* A vízivárosi Jézus Szíve templomban 24 órás szentségimádás lesz július 12-én, pénteken reggeltől (reggel 7 órai szentmisétől) másnap reggelig (7 órai szentmiséig). Várjuk és buzdítjuk a kedves híveket, hogy kapcsolódjanak be a szentségimádásba.
* Július 11-én emlékezünk Dr. Takács Nándor nyugalmazott megyéspüspök halálának 3. évfordulójára. Július 7 és 14 között 9 órától 17 óráig a bazilika altemploma látogatható lesz. +Nándor püspök atya lelke üdvéért július 14-én 10.30-kor mutatjuk be a szentmisét a Szent Imre templomban.
* Július 25-én, csütörtökön, az utazók védőszentjének, Szent Kristófnak ünnepén szeretettel várják a híveket a Székesfehérvár-Maroshegyi templom búcsúünnepére. 18.00 órakor ünnepi szentmise kezdődik, a szentmisét követően pedig a vásártéren a járművek megáldása lesz.
* Visnyei László káplán atyát, aki 2017-től volt plébániánkon, augusztus 1-től megyéspüspök atya Csákvárra helyezte kápláni szolgálatra. Hálásan köszönjük Laci atyának plébániánkon végzett két éves szolgálatát. Papi életére, szolgálatára a Jó Isten áldását kérjük és imáinkban hordozzuk.
* Sisa István Lénárd atyát, aki az elmúlt évben diakónusi szolgálaton volt plébániánkon, augusztus 1-től megyéspüspök atya Sárbogárdra helyezte káplánnak. Köszönjük Lénárd atyának plébániánkon végzett szolgálatát, és kérjük induló papi életére a szolgáló Krisztus áldását.
* Augusztus 1-el megyéspüspök atya Mitrovics Zsolt atyát a belvárosi plébániára helyezte káplánnak. Kérem, fogadják Zsolt atyát nagy szeretettel és segítsék őt induló papi életében.
* A belvárosi templomok hétfő kivételével 9 és 17 óra között liturgián kívül is nyitva vannak. Szeretettel várjuk az elcsendesedésre vágyó híveket, illetve azokat is, akik szeretnék megcsodálni templomaink műalkotásait.

Plébániahivatal címe: Székesfehérvár Arany János u. 9. Telefon (06-22) 315-114 email cím: szfvarbelvaros@gmail.com

Nyitva tartás: szerda kivételével, munkanapokon 8-től 12 óráig és 13-tól 16 óráig. Szerdán a plébánia hivatal zárva tart.   
Dózsa István plébános atya 06-30/628-16-11 dozsaistvan@gmail.com

Visnyei László káplán atya 06-20/285-73-88 visnyeilaci@gmail.com

Sisa István Lénárd diakónus atya 06-30/859-64-94 sisa.istvan.lenard@gmail.com