## Örömhír

**A 68. zsoltár válasza:** „Alázatosak, keressétek az Istent, \* és szívetek újra éled.”

**Evangélium (Lk 10,25-37)**

Abban az időben: Egy törvénytudó odalépett Jézushoz, hogy próbára tegye őt: „Mester - szólította meg -, mit tegyek, hogy elnyerjem az örök életet?” Jézus így felelt: „Mit mond erről a törvény? Mit olvasol benne?” A törvénytudó így válaszolt: „Szeresd Uradat, Istenedet, teljes szívedből, teljes lelkedből, teljes erődből és teljes elmédből, felebarátodat pedig, mint saját magadat.” Jézus ezt mondta neki: „Helyesen feleltél. Tedd ezt, és élni fogsz.” A törvénytudó igazolni akarta magát, ezért megkérdezte Jézustól: „De hát ki az én felebarátom?” Jézus történettel felelt a kérdésre: „Egy ember Jeruzsálemből lement Jerikóba. Rablók kezébe került. Ezek kifosztották, véresre verték, és félholtan otthagyták. Egyszer csak egy pap jött lefelé az úton. Észrevette, de elment mellette. Azután egy levita jött arra. Ő is meglátta, de elment mellette. Végül egy szamaritánusnak is arra vitt az útja. Amikor megpillantotta, megesett rajta a szíve. Odament hozzá, olajat és bort öntött sebeire, és bekötözte, majd pedig felültette teherhordó állatára, elvitte egy vendégfogadóba és gondoskodott róla. Másnap elővett két dénárt, odaadta a fogadósnak ezzel a kéréssel: Viseld gondját, és ha többet költenél rá, visszatérve megadom neked. Mit gondolsz, e három közül ki volt az igazi felebarátja annak, aki a rablók kezébe került?” A törvénytudó így válaszolt: „Aki irgalmasságot cselekedett vele.” Jézus így folytatta: „Menj és te is hasonlóképpen cselekedjél!”

## Templomaink miserendje

**Bazilika**A belső felújítás miatt 2022-ig zárva.

**Szent Imre templom**  
kedden és szombaton 8.00

hétfőtől péntekig 18.00  
vasárnap 7.30, 9.00, 10.30, 17.00 és 19.00

**Szemináriumi templom**

hétköznap 7.00 és 9.00

szombaton 7.00, 9.00 és 18.00

vasárnap 7.00 és 9.00

**Vízivárosi templom**

csütörtökön és pénteken 7.00

szombaton 18.00

vasárnap 7.30, 9.00 (görög katolikus) és 18.00

**Hosszú temetői kápolna**vasárnap 7.30

## Egyházi hozzájárulás

Kérjük a kedves híveket, hogy egyházi hozzájáru­lásuk befizetésével támogassák egyházköz­ségünk működését. Adományuk­kal hozzájárulhat­nak épü­le­te­ink fenntartá­sához, a munkatársak fizetéséhez és programjaink kiadásaihoz. A támogatás javasolt mértéke a jövedelem 1%-a, amit a következő módokon tudnak befizetni:

* személyesen a plébánián,
* szentmisék után a vízivárosi sekrestyében,
* a Szent Imre templom végében található sárga csekkeken,
* utalással a CIB 10700093-70428898-51100005 vagy az OTP 11736116-20023443 bankszámla­szá­mokra. Köszönjük támogatásaikat!

## Hirdetések

* Június 30-án volt a „Péter-fillérek” gyűjtés. A szemináriumi templomban 110.835 Ft, a Szent Imre templomban 142.255 Ft és a vízivárosi templomban 110.700 Ft adomány gyűlt össze, amit továbbítottunk az egyházmegye felé. Hálásan köszönjük felajánlásaikat!
* Július 11-én emlékeztünk Dr. Takács Nándor nyugalmazott megyéspüspök halálának 3. évfordulójára. Július 7 és 14 között 9 órától 17 óráig a bazilika altemploma látogatható. +Nándor püspök atya lelke üdvéért július 14-én 10.30-kor mutatjuk be a szentmisét a Szent Imre templomban.
* A Filharmónia Magyarország július 20-án, szombaton országos eseményt szervez „Orgonák éjszakája” címmel. A nagykoncerteken kívül egy rekordkísérletre is sor kerül, amelynek célja, hogy az erre az eseményre komponált művet a lehető legtöbb orgonán egyszerre szólaltassák meg. A rekordkísérletre a Szent Imre templom orgonájával is beneveztünk. A július 20-án, szombaton 19 órakor felcsendülő művet Teleki Miklós orgonaművész szólaltatja meg. Minden érdeklődőt szeretettel várunk, a belépés díjtalan. További információk: www.orgonapont.hu
* Július 26-án ünnepeljük Szent Anna ünnepét. Ebből az alkalomból július 22-26 között a 18 órai szentmiséket a Szent Anna kápolnában tartjuk.
* Július 25-én, csütörtökön, az utazók védőszentjének, Szent Kristófnak ünnepén szeretettel várjuk a híveket a Székesfehérvár-Maroshegyi templom búcsúünnepére. 18.00 órakor ünnepi szentmise kezdődik, a szentmisét követően pedig a vásártéren a járművek megáldása lesz.
* Visnyei László káplán atyát, aki 2017-től volt plébániánkon, augusztus 1-től megyéspüspök atya Csákvárra helyezte kápláni szolgálatra. Hálásan köszönjük Laci atyának plébániánkon végzett két éves szolgálatát. Papi életére, szolgálatára a Jó Isten áldását kérjük és imáinkban hordozzuk.
* Sisa István Lénárd atyát, aki az elmúlt évben diakónusi szolgálaton volt plébániánkon, augusztus 1-től megyéspüspök atya Sárbogárdra helyezte káplánnak. Köszönjük Lénárd atyának plébániánkon végzett szolgálatát, és kérjük induló papi életére a szolgáló Krisztus áldását.
* Augusztus 1-el megyéspüspök atya Mitrovics Zsolt atyát a belvárosi plébániára helyezte káplánnak. Kérem, fogadják Zsolt atyát nagy szeretettel és segítsék őt induló papi életében.
* A belvárosi templomok hétfő kivételével 9 és 17 óra között liturgián kívül is nyitva vannak. Szeretettel várjuk az elcsendesedésre vágyó híveket, illetve azokat is, akik szeretnék megcsodálni templomaink műalkotásait.

Plébániahivatal címe: Székesfehérvár Arany János u. 9. Telefon (06-22) 315-114 email cím: szfvarbelvaros@gmail.com

Nyitva tartás: szerda kivételével, munkanapokon 8-től 12 óráig és 13-tól 16 óráig. Szerdán a plébánia hivatal zárva tart.   
Dózsa István plébános atya 06-30/628-16-11 dozsaistvan@gmail.com

Visnyei László káplán atya 06-20/285-73-88 visnyeilaci@gmail.com

Sisa István Lénárd diakónus atya 06-30/859-64-94 sisa.istvan.lenard@gmail.com