## Örömhír

**A 118. zsoltár válasza:** „**Törvényedet szívből szeretem, \* én Uram, Istenem.**

**Evangélium (Mt 13,-13)**

Abban az időben ezt mondta Jézus a tömegnek: „A mennyek országa olyan, mint a földbe rejtett kincs, amelyet egy ember megtalált. Elrejtette újra, azután boldogan elment, eladta mindenét, amije csak volt, és megvette azt a szántóföldet. A mennyek országa olyan, mint amikor egy kereskedő igazgyöngyöt keresett. Talált egy nagyon értékeset, erre elment, eladta mindenét, amije csak volt, és megvásárolta azt. \*  
Végül: a mennyek országa olyan, mint amikor a hálót a tengerbe vetik és az mindenféle halat összefog. Mihelyt megtelik, a partra vonják, és nekiülve kiválogatják: a javát edényekbe rakják, a hitványát pedig kidobják. Így lesz a világ végén is. Kivonulnak az angyalok, a gonoszokat elválasztják az igazaktól és tüzes kemencébe vetik, ott sírás lesz és fogcsikorgatás.  
Értitek-e mindezt?” „Igen!” – felelték. Erre így folytatta: „Minden írástudó, aki jártas a mennyek országáról szóló tanításban, olyan, mint egy családapa, aki kincseiből régit és újat vesz elő.”  
Ezek az evangélium igéi.

## Templomaink miserendje

**Bazilika**A belső felújítás miatt 2022-ig zárva.

**Szent Imre templom**  
kedden és szombaton 8.00

hétfőtől péntekig 18.00  
vasárnap 7.30, 9.00, 10.30, 17.00 és 19.00

**Szemináriumi templom**

hétköznap 7.00 és 9.00

szombaton 7.00, 9.00 és 18.00

vasárnap 7.00 és 9.00

**Vízivárosi templom**

csütörtökön és pénteken 7.00

szombaton 18.00

vasárnap 7.30, 9.00 (görög katolikus) és 18.00

**Hosszú temetői kápolna**vasárnap 7.30

## Egyházi hozzájárulás

Kérjük a kedves híveket, hogy egyházi hozzájáru­lásuk befizetésével támogassák egyházköz­ségünk működését. Adományuk­kal hozzájárulhat­nak épü­le­te­ink fenntartá­sához, a munkatársak fizetéséhez és programjaink kiadásaihoz. A támogatás javasolt mértéke a jövedelem 1%-a, amit a következő módokon tudnak befizetni:

* személyesen a plébánián,
* szentmisék után a vízivárosi sekrestyében,
* a Szent Imre templom végében található sárga csekkeken,
* utalással a CIB 10700093-70428898-51100005 vagy az OTP 11736116-20023443 bankszámla­szá­mokra. Köszönjük támogatásaikat!

## Hirdetések

* A vízivárosi templomban július 27-én, szombaton a 18 órai szentmisét + Kiss János plébános atyáért ajánljuk fel, halálának 1. évfordulója alkalmából. Ebben a szentmisében köszönjük meg Laci atya és Lénárd atya plébániáinkon végzett szolgálatát. A szentmise után kötetlen beszélgetésre, agapéra várjuk a kedves híveket.
* Augusztus 1-én, csütörtökön 18 órakor a Szent Imre templomban lesz a város egyházközségeinek közös elsőcsütörtöki eucharisztia ünnepe. Megyés püspök atya tart szentmisét a város papságával, amelyet a hívekkel végzett közös engesztelő szentségimádás követ. Kérjük a kedves híveket, jöjjenek el a közös szentmisére és szentségimádásra.
* Visnyei László káplán atyát, aki 2017-től volt plébániánkon, augusztus 1-től megyéspüspök atya Csákvárra helyezte kápláni szolgálatra. Hálásan köszönjük Laci atyának plébániáinkon végzett két éves szolgálatát. Papi életére, szolgálatára a Jó Isten áldását kérjük és imáinkban hordozzuk.
* Sisa István Lénárd atyát, aki az elmúlt évben diakónusi szolgálaton volt plébániánkon, augusztus 1-től megyéspüspök atya Sárbogárdra helyezte káplánnak. Köszönjük Lénárd atyának plébániáinkon végzett szolgálatát, és kérjük induló papi életére a szolgáló Krisztus áldását.
* Augusztus 1-el megyéspüspök atya Mitrovics Zsolt atyát a belvárosi plébániára helyezte káplánnak. Kérem, fogadják Zsolt atyát nagy szeretettel és segítsék őt induló papi életében.
* Augusztus 4-én, vasárnap 17 órakor a vízivárosi rózsafüzér társulat titokcserét tart a Jézus Szíve templomban.
* A Donát-kápolnában augusztus 4-én, vasárnap 18 órakor kezdődik az ünnepi szentmise Szent Donát püspök tiszteletére. A Donát-tisztelet Székesfehérváron is XVIII. századi eredetű. Öreghegyre, a város középkor óta művelt szőlőhegyének legmagasabb pontjára 1733-ban építették a Donát-kápolnát a szőlőművelő polgárság kérelmére. Az újjáéledt hagyománynak megfelelően a kápolna előtti téren Spányi Antal megyéspüspök atya koncelebrált szentmisét mutat be a jelenlévő papsággal, megemlékezve Donát püspök-vértanúról, a szőlőhegyek vihar, villámcsapás és jégeső elleni védelmezőjéről.
* Augusztus 11-én, vasárnap 10 órakor Ercsiben, a Nagyboldogasszony kegytemplom búcsúnapján Spányi Antal megyés püspök tart ünnepi szentmisét. A főpásztor az egyházmegye zarándokhelyére hívja a házasságra készülő jegyeseket, akiket a szentmise keretében külön áldásban is részesít. Az eseményen az egyházmegye papnövendékei is részt vesznek.
* A belvárosi plébánia képviselőtestületének ülését augusztus 9-én, pénteken az esti szentmisét követően tartjuk az Arany János utcai klubhelyiségben.
* A belvárosi templomok hétfő kivételével 9 és 17 óra között liturgián kívül is nyitva vannak. Szeretettel várjuk az elcsendesedésre vágyó híveket, illetve azokat is, akik szeretnék megcsodálni templomaink műalkotásait.

Plébániahivatal címe: Székesfehérvár Arany János u. 9. Telefon (06-22) 315-114 email cím: szfvarbelvaros@gmail.com

Nyitva tartás: szerda kivételével, munkanapokon 8-től 12 óráig és 13-tól 16 óráig. Szerdán a plébánia hivatal zárva tart.   
Dózsa István plébános atya 06-30/628-16-11 dozsaistvan@gmail.com

Visnyei László káplán atya 06-20/285-73-88 visnyeilaci@gmail.com

Sisa István Lénárd diakónus atya 06-30/859-64-94 sisa.istvan.lenard@gmail.com