## Örömhír

**A 32. zsoltár válasza:** „Boldog az a nemzet, \* melyet az Úr örökségül választott magának.”

**Evangélium (Lk 12,32-48)**

Abban az időben Jézus így szólt tanítványaihoz: „Ne félj, te kisded nyáj, hisz Atyátok úgy látta jónak, hogy nektek adja az országot. Adjátok el, amitek van, és osszátok ki a rászorulóknak. Készítsetek magatoknak kimeríthetetlen erszényt, kifogyhatatlan kincset a mennyben, ahol tolvaj nem fér hozzá, és a moly nem rágja szét. Ahol a kincsetek, ott a szívetek is. Csípőtök legyen felövezve, kezetekben pedig égő gyertya legyen. Hasonlítsatok az olyan emberekhez, akik urukra várnak, hogy mihelyt megérkezik a menyegzőről és zörget, rögtön ajtót nyissanak neki. Boldogok azok a szolgák, akiket uruk megérkezésekor ébren talál. Bizony mondom nektek, felövezi magát, asztalhoz ülteti őket, körüljár és felszolgál nekik. És ha a második vagy a harmadik őrváltáskor érkezve is így találja őket, boldogok azok a szolgák. Gondoljátok meg: ha tudná a házigazda, hogy melyik órában jön a tolvaj, nem engedné betörni házába. Éberen várjátok tehát az Emberfiát, mert eljön abban az órában, amikor nem is gondoljátok.” Péter megkérdezte: „Uram, csak nekünk mondod ezt a példabeszédet, vagy mindenkinek?” Az Úr így válaszolt: „Ki a hű és okos sáfár, akit ura szolgái fölé rendel, hogy ha eljön az ideje, kiadja részüket az élelemből? Boldog az a szolga, akit hazatérő ura ebben a tevékenységben talál. Bizony mondom nektek, hogy minden vagyonát rábízza. De ha a szolga azt mondja magában: Uram bizonyára késni fog, és elkezdi verni a többi szolgát és szolgálót, eszik-iszik meg részegeskedik, akkor ennek a szolgának az ura megérkezik olyan napon, amikor nem is. várja, és olyan órában, amikor nem gondolja. Kegyetlenül megbünteti, és a hűtlenek sorsára juttatja. Az a szolga, aki ismeri ura akaratát, de nem áll készen, hogy akarata szerint járjon el, sok verést kap. Aki azonban nem ismeri, s így tesz olyat, amiért büntetést érdemel, csak kevés verést kap. Mert aki sokat kapott, attól sokat követelnek, és akire sokat bíztak, attól többet kérnek számon.”

## Templomaink miserendje

**Bazilika**A belső felújítás miatt 2022-ig zárva.

**Szent Imre templom**  
kedden és szombaton 8.00

hétfőtől péntekig 18.00  
vasárnap 7.30, 9.00, 10.30, 17.00 és 19.00

**Szemináriumi templom**

hétköznap 7.00 és 9.00

szombaton 7.00, 9.00 és 18.00

vasárnap 7.00 és 9.00

**Vízivárosi templom**

csütörtökön és pénteken 7.00

szombaton 18.00

vasárnap 7.30, 9.00 (görög katolikus) és 18.00

**Hosszú temetői kápolna**vasárnap 7.30

## Ünnepi szentmisék templomainkban

**Augusztus 14 (szerda)**

**18.00 – Fogadalmi, püspöki szentmise a Szent Imre templomban**

**Augusztus 15 (csütörtök)**

07.00 – szentmise a szemináriumi templomban

07.30 – szentmise a vízivárosi templomban

09.00 – szentmise a szemináriumi templomban

10.30 – szentmise a Szent Imre templomban

**18.00 – püspöki szentmise a Szent Imre templomban**

**Augusztus 20 (kedd)**

07.00 – szentmise a szemináriumi templomban

07.30 – szentmise a vízivárosi templomban

07.30 – szentmise a Szent Imre templomban

09.00 – szentmise a szemináriumi templomban

09.00 – szentmise a Szent Imre templomban

**10.30 – püspöki szentmise a Szent Imre templomban**

18.00 – szentmise a vízivárosi templomban

19.00 – szentmise a Szent Imre templomban

## Hirdetések

* Augusztus 11-én, vasárnap 10 órakor Ercsiben, a Nagyboldogasszony kegytemplom búcsúnapján Spányi Antal megyés püspök atya tart ünnepi szentmisét. A főpásztor az egyházmegye zarándokhelyére hívja a házasságra készülő jegyeseket, akiket a szentmise keretében külön áldásban is részesít. Az eseményen az egyházmegye papnövendékei is részt vesznek.
* Augusztus 12-én, hétfőn reggel 8 és 10 óra között a Szent Imre templomot takarítjuk. Szeretettel hívjuk és várjuk azokat akik felajánlják szolgálatukat és szívesen segítenek!
* A belvárosi templomok hétfő kivételével 9 és 17 óra között liturgián kívül is nyitva vannak. Szeretettel várjuk az elcsendesedésre vágyó híveket, illetve azokat is, akik szeretnék megcsodálni templomaink műalkotásait.

## Önkéntes szolgálatok a plébánián

*"A lelki adományok ugyan különfélék, a Lélek azonban ugyanaz. A szolgálatok is különfélék, de az Úr ugyanaz."*

*1Korintusiaknak 12,4-5*

Korosztálytól függetlenül várjuk azok jelentkezését, akik képességükkel, karizmájukkal, szolgálatukkal szeretnék gazdagítani a belvárosi plébánia közösségét. Az alábbi szolgálatokra keresünk segítséget:

* Kiadványaink szerkesztése, nyomtatásra előkészítése. (Készség: számítógépes ismeret, kiadványszerkesztés, szépérzék…)
* Kisebb, nagyobb liturgikus ruhák (nagyrészt fehér) mosása, vasalása. (Készség: tisztaságszeretet)
* Egyes ünnepi liturgiák előtt és után a templom nyitása, zárása. (Készség: pontosság)
* Ifjúsági és gyermekprogramoknál segítség. (Készség: türelem, elfogadás.)
* A vasárnap 9 órai diákmise zenei szolgálata. (Készség: ifjúsági énekek ismerete, hangszerismeret.)

Ezen és bármilyen más szolgálatra örömmel vesszük a felajánlásokat. Jelentkezni, érdeklődni a lap alján található elérhetőségek bármelyikén lehet.

Plébániahivatal címe: Székesfehérvár Arany János u. 9. Telefon (06-22) 315-114 email cím: szfvarbelvaros@gmail.com

Nyitva tartás: szerda kivételével, munkanapokon 8-től 12 óráig és 13-tól 16 óráig. Szerdán a plébánia hivatal zárva tart.   
Dózsa István plébános atya 06-30/628-16-11 dozsaistvan@gmail.com

Mitrovics Zsolt káplán atya 06-30/573-84-14 mrzsoltmitrovics@gmail.com