## Örömhír

**A 89. zsoltár válasza:** „Te lettél, Uram, menedékünk, \* nemzedékről nemzedékre.”

**Evangélium (Lk 14,25-33)**

Abban az időben: Amikor Jézust nagy népsokaság követte, ő hozzájuk fordult, és így szólt: „Aki hozzám jön, de nem gyűlöli apját, anyját, feleségét, gyermekeit, fivérét és nővéreit, sőt még saját magát is, nem lehet az én tanítványom. Aki tehát nem hordozza keresztjét, és nem így követ, nem lehet az én tanítványom. Ha valaki közületek tornyot akar építeni, vajon nem ül le előbb, hogy kiszámítsa a költségeket, hogy van-e miből befejeznie? Mert ha az alapokat lerakta, de (az építkezést) befejezni nem tudta, mindenki, aki csak látja, gúnyolni kezdi: »Ez az ember építkezésbe fogott, de nem tudta befejezni.« Vagy, ha egy király hadba vonul egy másik király ellen, előbb leül és számot vet, vajon a maga tízezer katonájával szembe tud-e szállni azzal, aki húszezerrel jön ellene? Mert ha nem, követséget küld hozzá még akkor, amikor messze jár, és békét kér tőle. Tehát mindaz, aki közületek nem mond le mindarról, amije van, nem lehet az én tanítványom.”

## Templomaink miserendje

**Bazilika**A belső felújítás miatt 2022-ig zárva.

**Szent Imre templom**  
kedden és szombaton 8.00

hétfőtől péntekig 18.00  
vasárnap 7.30, 9.00, 10.30, 17.00 és 19.00

**Szemináriumi templom**

hétköznap 7.00 és 9.00

szombaton 7.00, 9.00 és 18.00

vasárnap 7.00 és 9.00

**Vízivárosi templom**

csütörtökön és pénteken 7.00

szombaton 18.00

vasárnap 7.30, 9.00 (görög katolikus) és 18.00

**Hosszú temetői kápolna**vasárnap 7.30

## Önkéntes szolgálatok a közösségben

*"A lelki adományok ugyan különfélék, a Lélek azonban ugyanaz. A szolgálatok is különfélék, de az Úr ugyanaz."*

*1Korintusiaknak 12,4-5*

Korosztálytól függetlenül várjuk azok jelentkezését, akik képességükkel, karizmájukkal, szolgálatukkal szeretnék gazdagítani a belvárosi plébánia közösségét. Többek között az alábbi szolgálatokra keresünk segítséget:

* Kiadványaink szerkesztése, nyomtatásra előkészítése. (Készség: számítógépes ismeret, kiadványszerkesztés, szépérzék…)
* Internetes tartalom létrehozása, karbantartása
* Kisebb, nagyobb liturgikus ruhák (nagyrészt fehér) mosása, vasalása. (Készség: tisztaságszeretet)
* Egyes ünnepi liturgiák előtt és után a templom nyitása, zárása. (Készség: pontosság)
* Ifjúsági és gyermekprogramoknál segítség. (Készség: türelem, elfogadás.)
* A vasárnap 9 órai diákmise zenei szolgálata. (Készség: ifjúsági énekek ismerete, hangszerismeret.)

Ezen és bármilyen más szolgálatra örömmel vesszük a felajánlásokat. Jelentkezni, érdeklődni a lap alján található elérhetőségek bármelyikén lehet.

## Nyílt nap a bazilikában

A Szent István király székesegyház belső felújításának nyilvános bemutatója lesz szeptember 21-én szombaton 9 és 18 óra között. Jegyek szeptember 16-tól vásárolhatók a Barátok Boltjában (Új cím: Liszt Ferenc utca 1.) 2.000 Ft-os áron.

A látogatók a szakemberek előadása révén betekinthetnek a folyamatban levő munkákba, illetve lehetőségük lesz a freskók megtekintésére állványról.

A 30 fős csoportok óránként indulnak az altemplom­ból, a program kb. másfél óra hosszúságú. Az áll­vány­ra csak zárt cipőben, megfelelő egészségi állapot­ban lehet felmenni, rövid balesetvédelmi oktatás után.

## Hirdetések

* Szeptember 4-én, szerdán a vízivárosi templomkertet takarítottuk. Hálásan köszönjük a sok segítséget, nagyon szép lett az udvar!
* A vízivárosi Jézus Szíve templomban 24 órás szentségimádás lesz szeptember 13-án, pénteken reggeltől (reggel 7 órai szentmisétől) másnap reggelig (7 órai szentmiséig). Várjuk és buzdítjuk a kedves híveket, hogy kapcsolódjanak be a szentségimádásba.
* Szeptember 14-én és 15-én lesz a Bodajki búcsú.  
  Idén is indul gyalogos zarándokcsoport a szombati szentmisére. Indulás 11 órakor a Kertész csárda elől. További részletek a faliújságon található plakáton.  
  Bodajki búcsú programja:  
  Szombat  
  17.00 Zarándokok köszöntése  
  17.30 Keresztút a kálvárián  
  19.00 Nyitó szentmise, körmenet, szentség­i­má­dás, virrasztás  
  Vasárnap  
  6.00 Szentmise  
  8.00 Szentmise  
  10.30 Püspöki szentmise  
  15.00 Keresztút  
  17.00 Záró szentmise
* A belvárosi templomok hétfő kivételével 9 és 17 óra között liturgián kívül is nyitva vannak. Szeretettel várjuk az elcsendesedésre vágyó híveket, illetve azokat is, akik szeretnék megcsodálni templomaink műalkotásait.

## Egyházi hozzájárulás

Kérjük a kedves híveket, hogy egyházi hozzájáru­lásuk befizetésével támogassák egyházköz­ségünk működését. Adományuk­kal hozzájárulhat­nak épü­le­te­ink fenntartá­sához, a munkatársak fizetéséhez és programjaink kiadásaihoz. A támogatás javasolt mértéke a jövedelem 1%-a, amit a következő módokon tudnak befizetni:

* személyesen a plébánián,
* szentmisék után a vízivárosi sekrestyében,
* a Szent Imre templom végében található sárga csekkeken,
* utalással a CIB 10700093-70428898-51100005 vagy az OTP 11736116-20023443 bankszámla­szá­mokra. Köszönjük támogatásaikat!

Plébániahivatal címe: Székesfehérvár Arany János u. 9. Telefon (06-22) 315-114 email cím: szfvarbelvaros@gmail.com

Nyitva tartás: szerda kivételével, munkanapokon 8-től 12 óráig és 13-tól 16 óráig. Szerdán a plébánia hivatal zárva tart.   
Dózsa István plébános atya 06-30/628-16-11 dozsaistvan@gmail.com

Mitrovics Zsolt káplán atya 06-30/573-84-14 mrzsoltmitrovics@gmail.com