## Örömhír

**Az 112. zsoltár válasza:** „Dicsérjétek az Urat, \* aki a szegényt fölemeli.”

**Evangélium (Lk 16,1-13)**

Abban az időben Jézus ezt a példabeszédet mondta tanítványainak: „Egy gazdag ember előtt bevádolták intézőjét, hogy eltékozolja ura vagyonát. Erre ő magához hívatta és így szólt hozzá: »Mit hallok rólad? Adj számot gazdálkodásodról, mert nem maradhatsz tovább intézőm.« Az intéző így gondolkodott magában: »Mitévő legyek, ha Uram elveszi tőlem az intézőséget? Kapálni nem tudok, koldulni szégyellek. Tudom már, mit teszek, hogy befogadjanak az emberek házukba, ha gazdám elmozdít az intézőségből.« Egyenként magához hívatta tehát urának adósait. Megkérdezte az elsőt: »Mennyivel tartozol uramnak?« Azt felelte: »Száz korsó olajjal.« Erre azt mondta neki: »Vedd elő adósleveledet, ülj le hamar, és írj ötvenet.« Aztán megkérdezett egy másikat: »Te mennyivel tartozol?« »Száz véka búzával« - hangzott a válasz. »Fogd adósleveledet - mondta neki -, és írj nyolcvanat.« Az úr dicsérte a hűtlen intézőt, hogy okosan járt el. Bizony, a világ fiai a maguk módján okosabbak a világosság fiainál. Mondom tehát nektek: Szerezzetek magatoknak barátokat a hamis mammonból, hogy amikor meghaltok, befogadjanak titeket az örök hajlékokba. Aki a kicsiben hű, az a nagyban is hű. Aki pedig hűtlen a kicsiben, az a nagyban is hűtlen. Ha tehát a hamis mammonban nem voltatok hűségesek, ki bízza rátok az igazi értéket? És ha a máséban nem voltatok hűek, ki adja oda nektek a tiéteket? Egy szolga sem szolgálhat két úrnak. Mert vagy az egyiket gyűlöli, és a másikat szereti, vagy: ragaszkodik az egyikhez, és a másikat megveti. Nem szolgálhattok Istennek és a mammonnak.”

## Templomaink miserendje

**Bazilika**A belső felújítás miatt 2022-ig zárva.

**Szent Imre templom**  
kedden és szombaton 8.00

hétfőtől péntekig 18.00  
vasárnap 7.30, 9.00, 10.30, 17.00 és 19.00

**Szemináriumi templom**

hétköznap 7.00 és 9.00

szombaton 7.00, 9.00 és 18.00

vasárnap 7.00 és 9.00

**Vízivárosi templom**

csütörtökön és pénteken 7.00

szombaton 18.00

vasárnap 7.30, 9.00 (görög katolikus) és 18.00

**Hosszú temetői kápolna**vasárnap 7.30

## Önkéntes szolgálatok a közösségben

*"A lelki adományok ugyan különfélék, a Lélek azonban ugyanaz. A szolgálatok is különfélék, de az Úr ugyanaz."*

*1Korintusiaknak 12,4-5*

Korosztálytól függetlenül folyamatosan várjuk azok jelentkezését, akik képességükkel, karizmájukkal, szolgálatukkal szeretnék gazdagítani a belvárosi plébánia közösségét. (Pl. gyermekprogramokon segítés, különböző szolgálatok a szentmiséken, internetes felület kialakítása, karbantartása… stb…) Jelentkezni, érdeklődni a lap alján található elérhetőségek bármelyikén lehet.

## Hirdetések

* „Keresztény gyógyítás itt és most” címmel tart előadást Dr. Velkey Gyögy a Bethesda Gyermekkórház kórházigazgatója a Szent István Művelődési Házban szeptember 25-én (szerdán) 17.30-kor.
* Szeptember 27-28 között lesz a Mór-Bodajk egyházmegyei ifjúsági zarándoklat. További részletek és regisztráció a facebook.com/ifjusag oldalon.
* Jövő hétvégén szeretettel várjuk a diákokat Szentlelket hívó szentmisékre: a vízivárosi Jézus Szíve templomban szeptember 28-án, szombaton 18 órakor, a Szent Imre templomban szeptember 29-én, vasárnap 9 órakor lesz a Veni Sancte szentmise. A Szentlélek erejét kérjük a diákokra, hogy az új tanévben is növekedjenek tudásban és emberségben. A szentmisében imádkozunk a pedagógusokért is, hogy nagy szeretettel és türelemmel tudják átadni az ismereteket tanítványaiknak.
* Szeptember 29-én a Budakeszi-Makkosmária Angyalok Királynéja templom búcsúját tartják. A 11.30-kor kezdődő szentmisét Spányi Antal megyés püspök atya tartja, amelyre szeretettel hívják az egyházmegye híveit. Imádkozzunk együtt a Fogolykiváltó Boldogasszonyhoz, hogy közbenjá­rására lelki és testi rabságainkból Krisztus által felszabaduljunk az istengyermeki szabadságra.
* A Belvárosi Plébánia zarándoklatot szervez Pannonhalma-Győr úti céllal, október 19-én.  
  A tervezett program:  
  Indulás: reggel 7 órakor a murvás parkolóból.  
  9 órakor a Pannonhalmi Apátság megtekintése, séta a gyógynövénykertben. 13 órától a Győri Látogatóköz­pont megtekintése, délután Szentmise a Győri Székesegyházban és városnézés.  
  Érkezés: 20 óra körül a murvás parkolóba  
  Részvételi díj: 4000 Ft  
  Jelentkezni: Nardai Erikánál lehet a következő telefonszámon: 06/30/4020-618.
* Örömmel jelezzük a hívek felé, hogy újra megnyílt a Barátok boltja a Liszt Ferenc utca 1. szám alatt. Szélesebb választékkal, tágasabb üzlethelyiségben, változatlan nyitva tartással (hétfőtől-péntekig 9 órától 17 óráig) várják a kedves vásárlókat.
* A belvárosi templomok hétfő kivételével 9 és 17 óra között liturgián kívül is nyitva vannak. Szeretettel várjuk az elcsendesedésre vágyó híveket, illetve azokat is, akik szeretnék megcsodálni templomaink műalkotásait.

## Egyházi hozzájárulás

Kérjük a kedves híveket, hogy egyházi hozzájáru­lásuk befizetésével támogassák egyházköz­ségünk működését. Adományuk­kal hozzájárulhat­nak épü­le­te­ink fenntartá­sához, a munkatársak fizetéséhez és programjaink kiadásaihoz. A támogatás javasolt mértéke a jövedelem 1%-a, amit a következő módokon tudnak befizetni:

* személyesen a plébánián,
* szentmisék után a vízivárosi sekrestyében,
* a Szent Imre templom végében található sárga csekkeken,
* utalással a CIB 10700093-70428898-51100005 vagy az OTP 11736116-20023443 bankszámla­szá­mokra. Köszönjük támogatásaikat!

Plébániahivatal címe: Székesfehérvár Arany János u. 9. Telefon (06-22) 315-114 email cím: szfvarbelvaros@gmail.com

Nyitva tartás: szerda kivételével, munkanapokon 8-től 12 óráig és 13-tól 16 óráig. Szerdán a plébánia hivatal zárva tart.   
Dózsa István plébános atya 06-30/628-16-11 dozsaistvan@gmail.com

Mitrovics Zsolt káplán atya 06-30/573-84-14 mrzsoltmitrovics@gmail.com