## Örömhír

**Az 145. zsoltár válasza:** „Áldjad lelkem az Urat, \* dicsőítsed az Istent.”

**Evangélium (Lk 16,19-31)**

Abban az időben: Jézus a következő példabeszédet mondta: „Volt egy gazdag ember. Bíborba és patyolatba öltözködött, és mindennap dúsan lakmározott. Volt egy Lázár nevű koldus is, ez ott feküdt a kapuja előtt, tele fekéllyel. Szívesen jóllakott volna az ételmaradékból, ami a gazdag ember asztaláról lehullott, de abból sem adtak neki. Csak a kutyák jöttek, és nyalogatták a sebeit. Meghalt a koldus, és az angyalok Ábrahám kebelére vitték. A gazdag is meghalt, és eltemették. A pokolban, amikor nagy kínjai közt feltekintett, meglátta messziről Ábrahámot és a keblén Lázárt. Felkiáltott: »Atyám, Ábrahám! Könyörülj rajtam! Küldd el Lázárt, hogy ujja hegyét vízbe mártva hűsítse nyelvemet. Iszonyúan gyötrődöm ezekben a lángokban.« »Fiam - felelte Ábrahám -,emlékezzél rá, hogy milyen jó dolgod volt életedben, Lázárnak meg mennyi jutott a rosszból. Most ő itt vigasztalódik, te pedig odaát gyötrődöl. Azonfelül köztünk és köztetek nagy szakadék tátong, hogy aki innét át akarna menni hozzátok, ne tudjon, se onnét ne tudjon hozzánk átjönni senki.« »Akkor arra kérlek, atyám - kiáltotta újra -, küldd el őt atyai házunkba, ahol még öt testvérem él. Tegyen bizonyságot előttük, nehogy ők is ide jussanak a gyötrelmek helyére.« Ábrahám ezt felelte: »Van Mózesük és vannak prófétáik. Azokra hallgassanak.« Ám az erősködött: »Nem teszik, atyám, Ábrahám! De ha valaki, a halottak közül elmenne hozzájuk, bűnbánatot tartanának.« Ő azonban így felelt: »Ha Mózesre és a prófétákra nem hallgatnak, még ha a halottak közül támad is fel valaki, annak sem hisznek.«„

## Templomaink miserendje

**Bazilika**A belső felújítás miatt 2022-ig zárva.

**Szent Imre templom**  
kedden és szombaton 8.00

hétfőtől péntekig 18.00 (Ezen a héten csütörtökön elmarad)  
vasárnap 7.30, 9.00, 10.30, 17.00 és 19.00

**Szemináriumi templom**

hétköznap 7.00 és 9.00

szombaton 7.00, 9.00 és 18.00

vasárnap 7.00 és 9.00

**Vízivárosi templom**

csütörtökön és pénteken 7.00

szombaton 18.00

vasárnap 7.30, 9.00 (görög katolikus) és 18.00

**Hosszú temetői kápolna**vasárnap 7.30

## Szentírás vasárnapja

Minden évben szeptember utolsó vasárnapján ünnepli az egyházunk Szentírás vasárnapját. A biblia védőszentjének, Szent Jeromosnak az ünnepéhez legközelebb eső vasárnapon különös figyelmet szentelünk a Szentírásnak. Ezen a napon templomainkban kiemelt helyre teszik a Bibliát, és hálát adnak Istennek azért, hogy a szent könyvnek köszönhetően megismerhetjük a Teremtő elképzeléseit és akaratát, a helyes erkölcsi értékeket és alapelveket, eligazítást és erőt meríthetünk belőle életük egész folyamán, és bizonyosságot arról, hogy az ember öröklétre kapott meghívást.

## Hirdetések

* A székesfehérvári püspök az egyházmegye papsága és a rokonság nevében is tudatja, hogy Horváth László c. apát, püspöki tanácsos, ny. plébános életének 89., pappá szentelésének 62. évében, szeptember 22-én szentségekkel ellátva elhunyt az Úrban. Paptestvérünkért szentmisét ajánlunk fel a Vicán, a plébániatemplomban 2019. október 8-án (kedd) 10 órakor. A szentmise után földi maradványait a vicai temetőben helyezzük örök nyugalomra.
* Október hónapban a Szent Imre templomban az esti szentmisék előtt fél órával a rózsafüzért imádkozzuk.   
  A szerdai rózsafüzért a rózsafüzér-társulat vezeti. Az azt követő szentmisét a rózsafüzér-társulat élő és elhunyt tagjaiért ajánljuk fel. A pénteki rózsafüzérekre külön szeretettel hívjuk a hittanosokat és a hitoktatókat.
* Október hónapban a vízivárosi Jézus Szíve templomban minden nap 17.30-kor rózsafüzért imádkozunk.
* A vízivárosi Jézus Szíve Plébánia elsőáldozásra készülő hittanosait szeretettel várjuk a templom hittantermébe szerdánként 16.15-től vagy csütörtö­kön­ként 16.30-tól az elsőáldozói felkészítő foglalko­zásokra.
* Szeretettel várjuk a katekumen csoportba azokat a felnőtteket, akik szeretnének katolikus hitünkkel megismerkedni. Várjuk azokat, akik még nincsenek megkeresztelkedve, vagy gyermekkorukban elmaradt az elsőáldozás, bérmálás szentsége. Szeretettel várjuk azokat is, akik bár gyermekkorukban részesültek ezekben a szentségekben, de felnőtt fejjel szeretnék újra átélni, végiggondolni ezen szentségek értelmét és hatását. A találkozások kéthetente szerdánként 19.00 és 20.00 között vannak az Arany János utca 13. szám alatti klubhelyiségben. A következő alkalom október 2-án lesz.
* Csütörtökön 18 órakor az maroshegyi templomban lesz a város egyházközségeinek közös elsőcsütörtöki eucharisztia ünnepe. A szentmisét a Spányi Antal megyés püspök atya tartja a város papságával, amely után a közös szentóra kezdődik, amit felajánlunk új papi hivatásokért, az egész egyházért, és az Eucharisztikus Kongresszusért. A Szent Imre templomban ezen az estén nem lesz szentmise.
* Október 6-án, vasárnap 17 órakor a vízivárosi rózsafüzér társulat titokcserét tart a Jézus Szíve templomban.
* A Belvárosi Plébánia zarándoklatot szervez Pannonhalma-Győr úti céllal, október 19-én.  
  A tervezett program:  
  Indulás: reggel 7 órakor a murvás parkolóból.  
  9 órakor a Pannonhalmi Apátság megtekintése, séta a gyógynövénykertben. 13 órától a Győri Látogatóköz­pont megtekintése, délután Szentmise a Győri Székesegyházban és városnézés.  
  Érkezés: 20 óra körül a murvás parkolóba  
  Részvételi díj: 4000 Ft  
  Jelentkezni: Nardai Erikánál lehet a következő telefonszámon: 06/30/4020-618.
* Örömmel jelezzük a hívek felé, hogy újra megnyílt a Barátok boltja a Liszt Ferenc utca 1. szám alatt. Szélesebb választékkal, tágasabb üzlethelyiségben, változatlan nyitva tartással (hétfőtől-péntekig 9 órától 17 óráig) várják a kedves vásárlókat.
* A belvárosi templomok hétfő kivételével 9 és 17 óra között liturgián kívül is nyitva vannak. Szeretettel várjuk az elcsendesedésre vágyó híveket, illetve azokat is, akik szeretnék megcsodálni templomaink műalkotásait.

Plébániahivatal címe: Székesfehérvár Arany János u. 9. Telefon (06-22) 315-114 email cím: szfvarbelvaros@gmail.com

Nyitva tartás: szerda kivételével, munkanapokon 8-től 12 óráig és 13-tól 16 óráig. Szerdán a plébánia hivatal zárva tart.   
Dózsa István plébános atya 06-30/628-16-11 dozsaistvan@gmail.com

Mitrovics Zsolt káplán atya 06-30/573-84-14 mrzsoltmitrovics@gmail.com