## Örömhír

**Az 94. zsoltár válasza:** „Bár hallgatnátok ma Isten szavára,\* Népem, ne légy kemény szívű.”

**Evangélium (Lk 17,5-10)**

Abban az időben: Az apostolok kérték az Urat: „Növeld bennünk a hitet.” Az Úr így válaszolt: „Ha csak akkora hitetek lesz is, mint a mustármag, s azt mondjátok ennek a szederfának: Szakadj ki tövestől és verj gyökeret a tengerben, engedel­meskedik nektek. Melyiktek mondja béresének vagy bojtárjának, amikor a mezőről hazajön: »Gyere ide tüstént és ülj asztalhoz.« Nem ezt mondja-e inkább: »Készíts nekem vacsorát, övezd fel magadat és szolgálj ki, amíg eszem és iszom! Aztán majd ehetsz és ihatsz te is?« S talán megköszöni a szolgának, hogy teljesítette parancsait? Így ti is, amikor megteszitek, amit parancsoltak nektek, mondjátok: haszontalan szolgák vagyunk, hiszen csak kötelességünket teljesítettük.”

## Templomaink miserendje

**Bazilika**A belső felújítás miatt 2022-ig zárva.

**Szent Imre templom**  
kedden és szombaton 8.00

hétfőtől péntekig 18.00 (Ezen a héten kedden és csütörtökön elmarad.)  
vasárnap 7.30, 9.00, 10.30, 17.00 és 19.00

**Szemináriumi templom**

hétköznap 7.00 és 9.00

szombaton 7.00, 9.00 és 18.00

vasárnap 7.00 és 9.00

**Vízivárosi templom**

csütörtökön és pénteken 7.00

szombaton 18.00

vasárnap 7.30, 9.00 (görög katolikus) és 18.00

**Hosszú temetői kápolna**vasárnap 7.30

## Nagyszülők zarándoklata Alsószentivánra

Október 13-án, vasárnap 9 órakor a Fatimai jelenések 102. évfordulóján, a fatimai Szűz első hazai kegyhelyén Spányi Antal megyés püspök atya tart ünnepi szentmisét, amelyben áldásban részesíti a zarándok nagyszülőket, akik 10. alkalommal zarándokolnak Alsó­szent­ivánra a püspöki hívásra. A főpásztor minden évben erre a napra hívja az időseket közös imára a fiatalokért és mindazokért, akik rászorulnak imájukra.

## Hirdetések

* A székesfehérvári püspök az egyházmegye papsága és a rokonság nevében is tudatja, hogy Horváth László c. apát, püspöki tanácsos, ny. plébános életének 89., pappá szentelésének 62. évében, szeptember 22-én szentségekkel ellátva elhunyt az Úrban. Paptestvérünkért szentmisét ajánlunk fel a Vicán, a plébániatemplomban 2019. október 8-án (kedd) 10 órakor. A szentmise után földi maradványait a vicai temetőben helyezzük örök nyugalomra.
* Október 7-én, hétfőn reggel 8 és 10 óra között a Szent Imre templomot takarítjuk. Szeretettel hívjuk és várjuk azokat, akik felajánlják szolgálatukat és szívesen segítenek!
* Október 6-án, vasárnap 17 órakor a vízivárosi rózsafüzér társulat titokcserét tart a Jézus Szíve templomban.
* Október 8-án, kedden tarjuk Magyarok Nagyasszonya ünnepét, ami az öreghegyi templom búcsúnapja. A város közös szentmiséje 18 órakor kezdődik az öreghegyi templomban, amit megyéspüspök atya mutat be a város papságával. A Szent Imre templomban ezen a napon csak reggel 8 órakor lesz szentmise. Kérjük a kedves híveket, hogy ünnepeljünk együtt az öreghegyi templomban.
* Október 10-én, csütörtökön emlékezünk Prohászka Ottokár püspök születésének 161. évfordulójára a Vasútvidéki Prohászka emléktemplom­ban. 16 órakor Mózessy Gergely tart előadást „Prohászka Ottokár és a Tanácsköztársaság” címmel, majd 17 órakor ünnepi, püspöki szentmise kezdődik. Kérjük a kedves híveket, hogy ezen az estén a Prohászka templomban vegyünk részt közös szentmisén. A Szent Imre templomban ezen az estén nem lesz szentmise.
* A vízivárosi Jézus Szíve templomban 24 órás szentségimádás lesz október 11-én, pénteken reggeltől (reggel 7 órai szentmisétől) másnap reggelig (7 órai szentmiséig). Várjuk és buzdítjuk a kedves híveket, hogy kapcsolódjanak be a szentségimádásba.
* Október hónapban a Szent Imre templomban az esti szentmisék előtt fél órával a rózsafüzért imádkozzuk.  
  A pénteki rózsafüzérekre külön szeretettel hívjuk a hittanosokat és a hitoktatókat.
* Október hónapban a vízivárosi Jézus Szíve templomban minden nap 17.30-kor rózsafüzért imádkozunk.
* A vízivárosi Jézus Szíve Plébánia elsőáldozásra készülő hittanosait szeretettel várjuk a templom hittantermébe szerdánként 16.15-től vagy csütörtö­kön­ként 16.30-tól az elsőáldozói felkészítő foglalko­zásokra.
* A vízivárosi Jézus Szíve Plébánia bérmálkozásra készülő fiataljait szeretettel várjuk a templom hittantermébe csütörtökönként 17.15-től a bérmálkozási felkészítő foglalkozásokra.
* Szeretettel várjuk a katekumen csoportba azokat a felnőtteket, akik szeretnének katolikus hitünkkel megismerkedni. Várjuk azokat, akik még nincsenek megkeresztelkedve, vagy gyermekkorukban elmaradt az elsőáldozás, bérmálás szentsége. Szeretettel várjuk azokat is, akik bár gyermekkorukban részesültek ezekben a szentségekben, de felnőtt fejjel szeretnék újra átélni, végiggondolni ezen szentségek értelmét és hatását. A találkozások kéthetente szerdánként 19.00 és 20.00 között vannak az Arany János utca 13. szám alatti klubhelyiségben. A következő alkalom október 16-án lesz.
* A Belvárosi Plébánia zarándoklatot szervez Pannonhalma-Győr úti céllal, október 19-én, szombaton.  
  A tervezett program:  
  Indulás: reggel 7 órakor a murvás parkolóból.  
  9 órakor a Pannonhalmi Apátság megtekintése, séta a gyógynövénykertben. 13 órától a Győri Látogatóköz­pont megtekintése, délután Szentmise a Győri Székesegyházban és városnézés.  
  Érkezés: 20 óra körül a murvás parkolóba  
  Részvételi díj: 4000 Ft. Jelentkezni: Nardai Erikánál lehet a következő telefonszámon: 06/30/4020-618.
* A belvárosi templomok hétfő kivételével 9 és 17 óra között liturgián kívül is nyitva vannak. Szeretettel várjuk az elcsendesedésre vágyó híveket, illetve azokat is, akik szeretnék megcsodálni templomaink műalkotásait.

Plébániahivatal címe: Székesfehérvár Arany János u. 9. Telefon (06-22) 315-114 email cím: szfvarbelvaros@gmail.com

Nyitva tartás: szerda kivételével, munkanapokon 8-től 12 óráig és 13-tól 16 óráig. Szerdán a plébánia hivatal zárva tart.   
Dózsa István plébános atya 06-30/628-16-11 dozsaistvan@gmail.com

Mitrovics Zsolt káplán atya 06-30/573-84-14 mrzsoltmitrovics@gmail.com