## Örömhír

**Az 97. zsoltár válasza:** „Az Úr megmutatta üdvösségét, \* a nemzetek színe előtt.”

**Evangélium (Lk 17,11-19)**

Jézus egyszer útban Jeruzsálem felé áthaladt Szamaria és Galilea határvidékén. Amikor betért az egyik faluba, tíz leprás férfi jött vele szembe. Még messze voltak, amikor már megálltak, és hangosan így kiáltottak: Jézus, Mester! Könyörülj rajtunk!” Ő rájuk tekintett, és így szólt hozzájuk: „Menjetek és mutassátok meg magatokat a papoknak.” Útközben megtisztultak. Az egyik, amikor észrevette, hogy meggyógyult, visszament, hangos szóval dicsőítette Istent, arcra borult Jézus lába előtt, és hálát adott neki. És ez az ember szamaritánus volt. Jézus megkérdezte: „Nemde tízen tisztultak meg? Hol maradt a többi kilenc? Nem akadt más, aki visszajött volna, hogy hálát adjon Istennek, csak ez az idegen?” Aztán hozzá fordult: „Kelj fel és menj! Hited meggyógyított téged.”

## Templomaink miserendje

**Bazilika**A belső felújítás miatt 2022-ig zárva.

**Szent Imre templom**  
kedden és szombaton 8.00

hétfőtől péntekig 18.00  
vasárnap 7.30, 9.00, 10.30, 17.00 és 19.00

**Szemináriumi templom**

hétköznap 7.00 és 9.00

szombaton 7.00, 9.00 és 18.00

vasárnap 7.00 és 9.00

**Vízivárosi templom**

csütörtökön és pénteken 7.00

szombaton 18.00

vasárnap 7.30, 9.00 (görög katolikus) és 18.00

**Hosszú temetői kápolna**vasárnap 7.30

## A rózsafüzér imádkozása

A rózsafüzér az ismétlődő imádság legkedveltebb formája, melynek végzésével bárki megteheti, amit az Úr Krisztus mondott: "szüntelenül kell imádkozni és nem szabad belefáradni" (Lk 18,1; vö. 21,36). A rózsafüzért egyénileg mondva a személyes lelki élet, közösségben imádkozva a közösségek fontos összetartója és építője.

Elnevezése egy 15. századi legendából származik, mely szerint egy Máriát igen tisztelő léleknek az volt a szokása, hogy rózsából koszorút kötött és ezzel díszítette a Szűzanya szobrát. Egy napon látomásában azt a figyelmeztetést kapta, hogy van más "rózsako­szorú" is, amelynek jobban örül a Szűzanya: 50 Üdvözlégy elmondása, mert az imádság rózsává lesz az Istenanya kezében, aki ezekből a legszebb rózsakoszorút fonja magának. Innen a rózsafüzér elnevezés. Mi magyarok a rózsafüzért legtöbbször szentolvasónak mondjuk, mely az üdvözlégyek számlá­lására "olvasására" utal.

A Rózsafüzér Társulat a legelterjedtebb testvérület az egész Egyházban. Alapítójának Szt. Domonkost tartják, aki 1211-ben Toulouse-ban szervezte meg az első Rózsafüzér Társulatnak tekinthető társulatot. Célja tagjainak a rózsafüzér imádkozá­sával való megszentelése. Tagja lehet minden katolikus keresztény. A tagok vállalják, hogy naponta egyszer elimád­koznak egy tized rózsafüzért.

## Hirdetések

* Köszönjük, akik a múlt hétfőn a Szent Imre templom takarításában segítettek!
* Október 20-án, jövő vasárnap a katolikus missziókért imádkozunk és a perselyadományt is erre a célra ajánljuk fel. Köszönjük adományaikat!
* Október 22-én, 9 órakor a Székesfehérvári Egyházmegye szervezésében a Székesegyház oldalánál levő emlék keresztnél tartunk imádságos megemlékezést az 56-os áldozatokról. Spányi Antal megyés püspök atya meghívására az ünnepség keretében együtt imádkoznak a történelmi egyházak helyi képviselői, a forradalom és szabadságharc áldozataiért. Kérjük a kedves híveket, vegyenek részt a megemlékezésen.
* Október hónapban a Szent Imre templomban az esti szentmisék előtt fél órával a rózsafüzért imádkozzuk.  
  A pénteki rózsafüzérekre külön szeretettel hívjuk a hittanosokat és a hitoktatókat.
* Október hónapban a vízivárosi Jézus Szíve templomban minden nap 17.15-kor rózsafüzért imádkozunk.
* A vízivárosi Jézus Szíve Plébánia elsőáldozásra készülő hittanosait szeretettel várjuk a templom hittantermébe szerdánként 16.15-től vagy csütörtö­kön­ként 16.30-tól az elsőáldozói felkészítő foglalko­zásokra.
* A vízivárosi Jézus Szíve Plébánia bérmálkozásra készülő fiataljait szeretettel várjuk a templom hittantermébe csütörtökönként 17.15-től a bérmálkozási felkészítő foglalkozásokra.
* Szeretettel várjuk a katekumen csoportba azokat a felnőtteket, akik szeretnének katolikus hitünkkel megismerkedni. Várjuk azokat, akik még nincsenek megkeresztelkedve, vagy gyermekkorukban elmaradt az elsőáldozás, bérmálás szentsége. Szeretettel várjuk azokat is, akik bár gyermekkorukban részesültek ezekben a szentségekben, de felnőtt fejjel szeretnék újra átélni, végiggondolni ezen szentségek értelmét és hatását. A találkozások kéthetente szerdánként 19.00 és 20.00 között vannak az Arany János utca 13. szám alatti klubhelyiségben. A következő alkalom október 16-án lesz.
* Október 18-án 19 órától a Jézus Szíve templomban imaórát tartunk taizei énekekkel. Bejárat a sekrestye felől.
* Újszászi Edéné (Erzsike) vezetésével szombatonként 17 órától várjuk a gyerekeket és szüleiket a Jézus Szíve templom hittantermébe, gitáros énekek tanulására és gyakorlására.
* Mitrovics Zsolt káplán atya a Jézus Szíve templom hittantermében felnőtt hittant tart minden páratlan héten szerdánként 19 órától. A következő alkalom október 23-án lesz.
* Kérjük, hogy aki az október 19-i, Belvárosi Plébánia által szervezett zarándoklatra jelentkezett, érkezzen meg időben az indulás helyszínére a murvás parkolóba. Az autóbusz 7 órakor indul, és este kb. 20 órára ugyanide érkezik vissza. További információk: Nardai Erika 06/30/4020-618.
* A belvárosi templomok hétfő kivételével 9 és 17 óra között liturgián kívül is nyitva vannak. Szeretettel várjuk az elcsendesedésre vágyó híveket, illetve azokat is, akik szeretnék megcsodálni templomaink műalkotásait.

Plébániahivatal címe: Székesfehérvár Arany János u. 9. Telefon (06-22) 315-114 email cím: szfvarbelvaros@gmail.com

Nyitva tartás: szerda kivételével, munkanapokon 8-től 12 óráig és 13-tól 16 óráig. Szerdán a plébánia hivatal zárva tart.   
Dózsa István plébános atya 06-30/628-16-11 dozsaistvan@gmail.com

Mitrovics Zsolt káplán atya 06-30/573-84-14 mrzsoltmitrovics@gmail.com