## Örömhír

**Az 120. zsoltár válasza:** „Segítségünk az Úr nevében van, \* aki mennynek és a földnek alkotója.”

**Evangélium (Lk 18,1-8)**

Abban az időben: Példabeszédet mondott Jézus arról, hogy szüntelenül kell imádkozni és nem szabad belefáradni. Így szólt: „Az egyik városban élt egy bíró, aki Istentől nem félt és embertől nem tartott. Élt abban a városban egy özvegyasszony is. Ez elment hozzá, és kérte: »Szolgáltass nekem igazságot ellenfelemmel szemben.« A bíró egy ideig vonakodott, aztán mégis így szólt magában: »Noha Istentől nem félek, embertől nem tartok, de ez az özvegy annyira terhemre van, hogy igazságot szolgáltatok neki, mert a végén még nekem jön és megver.«„ Az Úr így szólt: „Hallottátok, hogy mit mond az igazságtalan bíró. Vajon Isten nem szolgáltat igazságot választottjainak, akik éjjel-nappal hozzá folyamodnak? Talán megvárakoztatja őket? Mondom nektek, hamarosan igazságot szolgáltat nekik. Csak az a kérdés, hogy amikor az Emberfia eljön, talál-e hitet a földön?”

## Templomaink miserendje

**Bazilika**A belső felújítás miatt 2022-ig zárva.

**Szent Imre templom**  
kedden és szombaton 8.00

hétfőtől péntekig 18.00  
vasárnap 7.30, 9.00, 10.30, 17.00 és 19.00

**Szemináriumi templom**

hétköznap 7.00 és 9.00

szombaton 7.00, 9.00 és 18.00

vasárnap 7.00 és 9.00

**Vízivárosi templom**

csütörtökön és pénteken 7.00

szombaton 18.00

vasárnap 7.30, 9.00 (görög katolikus) és 18.00

**Hosszú temetői kápolna**vasárnap 7.30

## Ünnepi miserend templomainkban

**November 1, péntek – Mindenszentek ünnepe**

07.00 – Szemináriumi templom

07.00 – Vízivárosi templom

07.30 – Hosszú-temetői kápolna

09.00 – Szemináriumi templom

10.30 – Szent Imre templom

17.00 – Szemináriumi templom

**18.00 – Szent Imre templom (Püspöki szentmise)**

**November 2, szombat – Halottak napja**

07.00 – Szemináriumi templom

07.00 – Vízivárosi templom

07.30 – Hosszú-temetői kápolna

08.00 – Szent Imre templom (utána altemplomban ima)

09.00 – Szemináriumi templom

15.00 – Szemináriumi templom (altemplomban)

**15.00 – Pákozdon, a Doni kápolnánál Püspöki szentmise**

17.00 – Szemináriumi templom

18.00 – Szent Imre templom

## Hirdetések

* Mai vasárnap a katolikus missziókért imádkozunk és a perselyadományt is erre a célra ajánljuk fel. Köszönjük adományaikat!
* Mai vasárnap a vízivárosi Jézus Szíve templomban a görög katolikus szentmise elmarad.
* Október 22-én, 9 órakor a Székesfehérvári Egyházmegye szervezésében a Székesegyház oldalánál levő emlék keresztnél tartunk imádságos megemlékezést az 56-os áldozatokról. Spányi Antal megyés püspök atya meghívására az ünnepség keretében együtt imádkoznak a történelmi egyházak helyi képviselői, a forradalom és szabadságharc áldozataiért. Kérjük a kedves híveket, vegyenek részt a megemlékezésen.
* A Prohászka Imaszövetség tagjai számára havonta egy 15-20 perces közös, vezetett imádságot tervezünk indítani november hónaptól. Kérjük az imaszövetség plébániánkhoz tartozó tagjait, hogy jelentkezzenek a sekrestyében. A jelentkezés természetesen nem kötelező, azonban segíti az alkalmak megszervezését.
* A Szent Imre Általános Iskola és Óvoda szeretettel hívja és várja az iskolába készülő gyermekeket és szüleiket az iskolát bemutató első féléves programjára, a Szent Imre – VÁR elnevezésű rendezvényre: 2019. november 9-én (szombaton), 9.30-tól 11.00 óráig. Kézműves tevékenységgel, játékos akadálypályával, igazgatói tájékoztatóval, valamint az intézményben folyó művészei tevékenység bemutatásával várják az érdeklődőket.
* Október hónapban a Szent Imre templomban az esti szentmisék előtt fél órával a rózsafüzért imádkozzuk.  
  A pénteki rózsafüzérekre külön szeretettel hívjuk a hittanosokat és a hitoktatókat.
* Október hónapban a vízivárosi Jézus Szíve templomban minden nap 17.15-kor rózsafüzért imádkozunk.
* November 3-én, vasárnap 10.30-kor tartjuk a Szent Imre templom búcsúi ünnepi szentmiséjét.
* A vízivárosi Jézus Szíve Plébánia elsőáldozásra készülő hittanosait szeretettel várjuk a templom hittantermébe szerdánként 16.15-től vagy csütörtö­kön­ként 16.30-tól az elsőáldozói felkészítő foglalko­zásokra.
* A vízivárosi Jézus Szíve Plébánia bérmálkozásra készülő fiataljait szeretettel várjuk a templom hittantermébe csütörtökönként 17.15-től a bérmálkozási felkészítő foglalkozásokra.
* Mitrovics Zsolt káplán atya a Jézus Szíve templom hittantermében felnőtt hittant tart minden páratlan héten szerdánként 19 órától. A következő alkalom október 23-án lesz.
* Szeretettel várjuk a katekumen csoportba azokat a felnőtteket, akik szeretnének katolikus hitünkkel megismerkedni. Várjuk azokat, akik még nincsenek megkeresztelkedve, vagy gyermekkorukban elmaradt az elsőáldozás, bérmálás szentsége. Szeretettel várjuk azokat is, akik bár gyermekkorukban részesültek ezekben a szentségekben, de felnőtt fejjel szeretnék újra átélni, végiggondolni ezen szentségek értelmét és hatását. A találkozások kéthetente szerdánként 19.00 és 20.00 között vannak az Arany János utca 13. szám alatti klubhelyiségben. A következő alkalom október 30-án lesz.
* Újszászi Edéné (Erzsike) vezetésével szombatonként 17 órától várjuk a gyerekeket és szüleiket a Jézus Szíve templom hittantermébe, gitáros énekek tanulására és gyakorlására.

Plébániahivatal címe: Székesfehérvár Arany János u. 9. Telefon (06-22) 315-114 email cím: szfvarbelvaros@gmail.com

Nyitva tartás: szerda kivételével, munkanapokon 8-től 12 óráig és 13-tól 16 óráig. Szerdán a plébánia hivatal zárva tart.   
Dózsa István plébános atya 06-30/628-16-11 dozsaistvan@gmail.com

Mitrovics Zsolt káplán atya 06-30/573-84-14 mrzsoltmitrovics@gmail.com