## Örömhír

**A 144. zsoltár válasza:** „Istenem és királyom, magasztallak téged, \* szent nevedet áldom örökkön-örökké.”

**Evangélium (Lk 19,1-10)**

Abban az időben: Jézus Jerikó városán haladt át. Élt ott egy Zakeus nevű gazdag ember, aki a vámosok feje volt. Szerette volna látni és megismerni Jézust, de a tömeg miatt nem láthatta, mert alacsony termetű volt. Így hát előrefutott, felmászott egy vad fügefára, hogy láthassa, mert arra kellett elhaladnia. Amikor Jézus odaért, felnézett és megszólította: „Zakeus, gyere le gyorsan, mert ma a te házadban kell megszállnom.” Erre ő sietve lejött, és örömmel fogadta Jézust. Akik ezt látták, méltatlankodva megjegyezték: »Bűnös embernél száll meg.« Zakeus azonban odaállt az Úr elé, és így szólt: „Nézd, Uram, vagyonom felét a szegényeknek adom, és ha valakit valamiben megkárosítottam, négyannyit adok helyette.” Jézus ezt felelte neki: „Ma üdvösség köszöntött erre a házra, hiszen ő is Ábrahám fia. Az Emberfia azért jött, hogy megkeresse és üdvözítse, ami elveszett.”

## Templomaink miserendje

**Bazilika**A belső felújítás miatt 2022-ig zárva.

**Szent Imre templom**  
kedden és szombaton 8.00

hétfőtől péntekig 18.00  
vasárnap 7.30, 9.00, 10.30, 17.00 és 19.00

**Szemináriumi templom**

hétköznap 7.00 és 9.00

szombaton 7.00, 9.00 és 17.00

vasárnap 7.00 és 9.00

**Vízivárosi templom**

csütörtökön és pénteken 7.00

szombaton 18.00

vasárnap 7.30, 9.00 (görög katolikus) és 18.00

**Hosszú temetői kápolna**vasárnap 7.30

## Egy elfelejtett reformkori polihisztor

Horváth János a székesfehérvári egyházmegye 6. püspöke születésének 250. évfordulója alkalmából emlékkonferencia lesz november 4-én, hétfőn 14 órától a Szent István Művelődési Házban.

14.00 – Püspöki köszöntő

14.10 – Varga Mátyás: Horváth János életútja és püspöksége

14.25 – Sebő József: Horváth János az irodalomszervező

14.45 – M. Tóth Antal: Horváth János zenetudományi munkássága

15.00 – Berecz Ágnes PhD: Horváth János lelkiségi orientációi

15.15 – Maczák Ibolya PhD: Horváth János és a prédikációszerzés új irányai

15.30 – Kérdések és zárszó

18.00 – Püspöki szentmise a Szent Imre templomban

Minden érdeklődőt szeretettel várunk!

## Hirdetések

* November 3-án, vasárnap 17 órakor a vízivárosi rózsafüzér társulat titokcserét tart a Jézus Szíve templomban.
* November 3-án, vasárnap 10.30-kor tartjuk a Szent Imre templom búcsúi ünnepi szentmiséjét.
* Köszönjük mindazok munkáját, akik a mindenszentek és halottak napja előtt templomaink takarításában és díszítésében segítettek!
* A Rózsafüzér Társulat tagjai november 6-án, szerdán, az esti szentmise előtt 17 óra 30 perckor a rózsafüzért imádkozzák. A szentmisét a társulat élő- és meghalt tagjaiért ajánljuk fel. A szentmise után a társulat titokcserét tart.
* Csütörtökön 18 órakor a Szent Imre templomban lesz a város egyházközségeinek közös elsőcsütörtöki eucharisz­tia ünnepe. A szentmisét a Spányi Antal megyés püspök atya tartja a város papságával, amely után a közös szentóra kezdődik, amit felajánlunk új papi hivatásokért, az egész egyházért, és az Eucharisztikus Kongresszusért.
* A vízivárosi Jézus Szíve templomban 24 órás szentségimádás lesz november 8-án, pénteken reggeltől (reggel 7 órai szentmisétől) másnap reggelig (7 órai szentmiséig). Várjuk és buzdítjuk a kedves híveket, hogy kapcsolódjanak be a szentségimádásba.
* Kérjük a Prohászka imaszövetség plébániánkhoz tartozó tagjait, hogy jelentkezzenek a sekrestyében. Az imaszövet­ség tagjainak havonta egy 15-20 perces közös, vezetett imádságot tervezünk indítani november hónaptól.
* A Szent Imre Általános Iskola és Óvoda szeretettel hívja és várja az iskolába készülő gyermekeket és szüleiket az iskolát bemutató első féléves programjára, a Szent Imre – VÁR elnevezésű rendezvényre: 2019. november 9-én (szombaton), 9.30-tól 11.00 óráig. Kézműves tevékeny­séggel, játékos akadálypályával, igazgatói tájékoztatóval, valamint az intézményben folyó művészei tevékenység bemutatásával várják az érdeklődőket.
* November 9-én, szombaton 19 órakor a Prohászka Templomban a Nemzeti Filharmonikus Zenekar és a Nemzeti Énekkar előadásában Mozart: Requiem-jét hallgathatják meg az érdeklődők. A belépés díjtalan, adományokat a Prohászka Karitász részére elfogadnak.
* A vízivárosi Jézus Szíve Plébánia elsőáldozásra készülő hittanosait szeretettel várjuk a templom hittantermébe szerdánként 16.15-től vagy csütörtö­kön­ként 16.30-tól az elsőáldozói felkészítő foglalko­zásokra.
* A vízivárosi Jézus Szíve Plébánia bérmálkozásra készülő fiataljait szeretettel várjuk a templom hittantermébe csütörtökönként 17.15-től a bérmálkozási felkészítő foglalkozásokra.
* Mitrovics Zsolt káplán atya a Jézus Szíve templom hittantermében felnőtt hittant tart minden páratlan héten szerdánként 19.15-től. A következő alkalom november 6-án lesz.
* Szeretettel várjuk a katekumen csoportba azokat a felnőtteket, akik szeretnének katolikus hitünkkel megismerkedni vagy abban elmélyülni. A találkozások kéthetente szerdánként 19.00 és 20.00 között vannak az Arany János utca 13. szám alatti klubhelyiségben. A következő alkalom november 13-án lesz.
* Újszászi Edéné (Erzsike) vezetésével szombatonként 17 órától várjuk a gyerekeket és szüleiket a Jézus Szíve templom hittantermébe, gitáros énekek tanulására és gyakorlására.

Plébániahivatal címe: Székesfehérvár Arany János u. 9. Telefon (06-22) 315-114 email cím: szfvarbelvaros@gmail.com

Nyitva tartás: szerda kivételével, munkanapokon 8-től 12 óráig és 13-tól 16 óráig. Szerdán a plébánia hivatal zárva tart.   
Dózsa István plébános atya 06-30/628-16-11 dozsaistvan@gmail.com

Mitrovics Zsolt káplán atya 06-30/573-84-14 mrzsoltmitrovics@gmail.com