## Örömhír

**A 16. zsoltár válasza:** „Betölt engem színed látása, \* midőn felébredek, Uram.”

**Evangélium (Lk 20,27-38)**

Abban az időben: Odajárultak Jézushoz néhányan a szadduceusok közül, akik azt tartják, hogy nincs feltámadás, és megkérdezték tőle: „Mester! Mózes meghagyta nekünk: Ha valakinek meghal a testvére, és asszonyt hagy maga után, gyermeket azonban nem, akkor a testvér vegye el az özvegyet, és támasszon utódot testvérének. Volt hét testvér. Az első megnősült, aztán meghalt utód nélkül. Az asszonyt elvette a második, aztán a harmadik, majd sorra mind a hét. De mind úgy halt meg, hogy nem maradt utód utána. Végül az asszony is meghalt. A feltámadáskor vajon kié lesz az asszony? Hisz mind a hétnek felesége volt.” Jézus ezt válaszolta nekik: „A világ fiai nősülnek és férjhez mennek. Akik pedig méltók rá, hogy eljussanak a másik világba és a halálból való feltámadásra, nem nősülnek, s nem is mennek férjhez. Hiszen már meg se halhatnak többé, mert az angyalokhoz hasonlítanak, és az Istennek a fiai, mert feltámadtak. Arról, hogy a halottak feltámadnak, már Mózes is beszélt a csipkebokorról szóló részben, ahol az Urat Ábrahám Istenének, Izsák Istenének és Jákob Istenének nevezi. Isten azonban nem a holtaké, hanem az élőké, hiszen mindenki érte él.”

## Templomaink miserendje

**Bazilika**A belső felújítás miatt 2022-ig zárva.

**Szent Imre templom**  
kedden és szombaton 8.00

hétfőtől péntekig 18.00  
vasárnap 7.30, 9.00, 10.30, 17.00 és 19.00

**Szemináriumi templom**

hétköznap 7.00 és 9.00

szombaton 7.00, 9.00 és 17.00

vasárnap 7.00 és 9.00

**Vízivárosi templom**

csütörtökön és pénteken 7.00

szombaton 18.00

vasárnap 7.30, 9.00 (görög katolikus) és 18.00

**Hosszú temetői kápolna**vasárnap 7.30

## Zongoraavató koncert

A Szent István Művelődési Házban november 10-én, vasárnap 18 órakor a felújított hangversenyzongora avató koncertje lesz.

Közreműködik Sayaka Kubota zongoraművész és Vajda Barnabás hegedűművész.

**Műsor:**Mozart: B-dúr Piano Szonáta kv. 333

Mozart: emoll Violin Szonáta kv. 304

Chopin: Fantasy Inpromptu Op.66,  
Scherzo b-mol Op.31

K. Sayaka: Song of the Ruined Castle,  
Karatachi-no-Hana

Hubay: Carmen Fantasy

Bartók: Román népi táncok

## Hirdetések

* November 11-én 11 órakor emlékezünk meg az első világháború lezárásáról, a fegyverszüneti egyezmény aláírásáról. Ebből az alkalomból megszólalnak templomaink harangjai, illetve a bazilika mögötti hősi emlékműnél imádságos megemlékezést tartunk.
* November 12-én, kedden 16.30-kor lesz a vízivárosi karitászcsoport megbeszélése a Jézus Szíve templom hittantermében.
* November 13-án van megyéspüspök atya születésnapja (1950. november 13.), imáinkban emlékezzünk meg róla és kérjük számára, szolgálatára a Jó Isten kegyelmét.
* Lelkipásztori körzetünkben a Prohászka Imaszövetség idei első imaalkalmát 2019. november 13-án, szerdán tartja a 18 óra szentmise után a Szent Imre templomban. Az imádság várhatóan 18 óra 30-kor kezdődik, aki teheti, vegyen részt az előtte lévő szentmisén. Szeretettel várjuk az Imaszövetség tagjait és minden érdeklődőt!
* Szeretettel várjuk a katekumen csoportba azokat a felnőtteket, akik szeretnének katolikus hitünkkel megismerkedni vagy abban elmélyülni. A találkozások kéthetente szerdánként 19.00 és 20.00 között vannak az Arany János utca 13. szám alatti klubhelyiségben. A következő alkalom november 13-án lesz.
* November 15-én 19 órától a Jézus Szíve templomban imaórát tartunk taizei énekekkel. Bejárat a sekrestye felől.
* November 16-án, szombaton 10 órakor kezdődik a Szent Imre templomban a Magyar Szent Család tiszteletére rendezett egyházmegyei ünnepség. Megyéspüspök atya szeretettel hívja a plébániák családjait, hogy Szent István, Boldog Gizella és Szent Imre ereklyéi előtt a magyar Szent Család oltalmába ajánlja a családokat. A szentmise után a Szent István Hitoktatási és Művelődési Házban előadást tartunk a családoknak a NEK családokat érintő programjairól. Az előadás után közös agapéval zárjuk ünnepünket.
* Mitrovics Zsolt káplán atya a Jézus Szíve templom hittantermében felnőtt hittant tart minden páratlan héten szerdánként 19.15-től. A következő alkalom november 20-án lesz.
* A vízivárosi Jézus Szíve Plébánia elsőáldozásra készülő hittanosait szeretettel várjuk a templom hittantermébe szerdánként 16.15-től vagy csütörtö­kön­ként 16.30-tól az elsőáldozói felkészítő foglalko­zásokra.
* A vízivárosi Jézus Szíve Plébánia bérmálkozásra készülő fiataljait szeretettel várjuk a templom hittantermébe csütörtökönként 17.15-től a bérmálkozási felkészítő foglalkozásokra.
* Újszászi Edéné (Erzsike) vezetésével szombatonként 17 órától várjuk a gyerekeket és szüleiket a Jézus Szíve templom hittantermébe, gitáros énekek tanulására és gyakorlására.

Plébániahivatal címe: Székesfehérvár Arany János u. 9. Telefon (06-22) 315-114 email cím: szfvarbelvaros@gmail.com

Nyitva tartás: szerda kivételével, munkanapokon 8-től 12 óráig és 13-tól 16 óráig. Szerdán a plébánia hivatal zárva tart.   
Dózsa István plébános atya 06-30/628-16-11 dozsaistvan@gmail.com

Mitrovics Zsolt káplán atya 06-30/573-84-14 mrzsoltmitrovics@gmail.com