## Örömhír

**A 121. zsoltár válasza:** „Isten házába indulunk, \* örömtől dobban a szívünk.”

**Evangélium (Lk 23,35-43)**

Abban az időben: Mikor Jézust keresztre feszítették, a nép bámészkodott, a főtanács tagjai pedig gúnyolódtak: „Másokat megsza­badított - mondták -, most szabadítsa meg önmagát, ha ő a Messiás, az Isten válasz­tottja.” Gúnyt űztek belőle a katonák is, odamentek és ecettel kínálták: „Ha te vagy a zsidók királya, szabadítsd meg magadat!” - mondták. Felirat is volt a feje fölött: Ez a zsidók királya. Az egyik fölfeszített gonosztevő káro­molta: „Nem te vagy a Messiás? Szaba­dítsd meg hát magadat és minket is.” A másik rászólt: „Nem félsz az Istentől? Hisz te is ugyanazt a büntetést szenveded. Mi legalább tetteink méltó büntetését kapjuk. De ez semmi rosszat sem tett.” Aztán hozzá fordult: „Jézus, emlékezzél meg rólam, amikor Országodba érkezel.” Ő ezt válaszolta neki: „Bizony mondom neked, még ma velem leszel a paradicsomban.”

## Templomaink miserendje

**Bazilika**A belső felújítás miatt 2022-ig zárva.

**Szent Imre templom**  
kedden és szombaton 8.00

hétfőtől péntekig 18.00  
vasárnap 7.30, 9.00, 10.30, 17.00 és 19.00

**Szemináriumi templom**

hétköznap 7.00 és 9.00

szombaton 7.00, 9.00 és 17.00

vasárnap 7.00 és 9.00

**Vízivárosi templom**

csütörtökön és pénteken 7.00

szombaton 18.00

vasárnap 7.30, 9.00 (görög katolikus) és 18.00

**Hosszú temetői kápolna**vasárnap 7.30

## Szeretem magam

**Anyaként – Női szerepekről – Őszintén**Beszélgetés, Nagyszerű vendégek, Játék, Önismeret

Időpont: 2020. február 15. 10.00 - 16.00 óra

Helyszín: Prohászka Templom - Közösségi Terem, Kaszap István u. 1.

A részvétel ingyenes, regisztrációhoz kötött és létszámkorlátos (max.35 fő)

Regisztrálni 2019.11.23 - 2019.12.08. között

a belvaros.eu/szeretemmagam honlapon lehetséges

Szeretettel Várunk! Andi, Dorka, Zsófi

## Hirdetések

* Milcsinszky Alajos c. kanonok, püspöki tanácsos, ny. plébános, Székesfehérvár díszpolgára életének 89., pappá szentelésének 64. évében, 2019. november 19-én elhunyt az Úrban. Paptestvérünkért szentmisét ajánlunk fel Székesfehérvár-Nagyboldogasszony (Ciszterci) plébániatemplomban november 30-án (szombat) 9.30-kor. Földi maradványait a szentmise után 11 órakor a Szentháromság (Hosszú) temetőben helyezzük örök nyugalomra.
* Mai napon Árpád-házi Szent Erzsébetnek, a Katolikus Karitász védőszentjének oltalmába ajánlják a karitatív szolgálat minden önkéntes segítőjét és jó szándékú támogatóját. Templomainkban a perselyadományt a Katolikus Karitász javára gyűjtjük, amit a szegélyek megsegítésére fordítanak. Köszönjük felajánlásaikat!
* November 25-én, hétfőn reggel 8 és 10 óra között a Szent Imre templomot takarítjuk. Szeretettel hívjuk és várjuk azokat, akik felajánlják szolgálatukat és szívesen segítenek!
* A Szent Imre templomban november 25-én, hétfőn 17 órakor szentmise keretében adja át Spányi Antal megyés püspök atya az újonnan végzett világi lelkipász­tori munkatársak számára a püspöki megbízólevelet. Kiemelt módon is hívjuk ünnepünkre a belvárosi plébá­nia híveit, hiszen ez az ünnep a székesegyház felszen­telésének ünnepe is.
* Szeretettel várjuk a katekumen csoportba azokat a felnőtteket, akik szeretnének katolikus hitünkkel megismerkedni vagy abban elmélyülni. A találkozások kéthetente szerdánként 19.00 és 20.00 között vannak az Arany János utca 13. szám alatti klubhelyiségben. A következő alkalom november 27-én lesz.
* November 30-án, szombaton 10 órakor nyílik meg a Püspöki Palota kertjében a hagyományos „Adventi udvar”. Szombat és vasárnap 10-19 óra között, advent utolsó hetében hétköznapokon is várják 14-19 óra között az udvarba mindazokat, akik szeretnének valódi csendes, békés, imádságban eltöltött karácsonyi készülődést. Szombatonként délután 16 órakor kezdődik a közös adventi gyertyagyújtás Spányi Antal megyés püspök vezetésével és az egyházmegye iskoláinak, óvodáinak gyermekműsorával. Az első gyertyagyújtás keretében megáldják a családok adventi koszorúját és gyertyáját.
* A vízivárosi Jézus Szíve templomban november 30-án (szombaton) 18 órakor kezdődő szentmisén gyújtjuk meg az adventi koszorú első gyertyáját. A szentmise után mindenkit várunk a hittanterembe egy kis szeretetlakomára.
* Idei ádventben is lehetőségünk van tartós élelmiszerrel segíteni rászoruló embertársainkon. A Szent Imre templomban a jobbra második oldaloltárnál található Szent Erzsébet szobránál, a vízivárosi templomban a Szent Család oltárnál, a Szemináriumi templomban pedig a sekrestyében tudják leadni a felajánlott csomagokat december 15-ig. Ádvent utolsó hetében a karitászcsoport tagjai az így összegyűlt tartósélelmiszert eljuttatják rászoruló testvéreinknek. Idén is csatlakozhatnak az ádventi felajánláshoz a gyerekek is. Ha van olyan játékuk, ami még ép, jó állapotban van, de ritkábban, vagy már egyáltalán nem játszanak vele, hozzák el a templomba és helyezzék el a felnőttek adományai mellé, hogy karácsonykor örömöt okozhas­sanak a nehezebb sorsú gyermekeknek.
* December 1-én (vasárnap) 17 órától a Rózsafüzér társulat titok cseréje lesz a vízivárosi templomban.
* Ádventi időben roráte, hajnali szentmiséket tartunk plébánia­templomainkban:  
  A Szent Imre templomban hétfőtől szombatig reggel 6 órakor. A szentmisék alatt gyónási lehetőséget biztosítunk. Adventi időben keddenként a Szent Imre templomban nem lesz 8 órakor szentmise. A Szent Antal litániát a roráte szentmise után végezzük el.  
  A Vízivárosi templomban csütörtökönként és péntekenként reggel 6 órakor lesznek hajnali szentmisék. A szentmisék előtt negyed órával és közvetlen a szentmisék után gyónási lehetőséget biztosítunk.

Plébániahivatal címe: Székesfehérvár Arany János u. 9. Telefon (06-22) 315-114 email cím: szfvarbelvaros@gmail.com

Nyitva tartás: szerda kivételével, munkanapokon 8-től 12 óráig és 13-tól 16 óráig. Szerdán a plébánia hivatal zárva tart.   
Dózsa István plébános atya 06-30/628-16-11 dozsaistvan@gmail.com

Mitrovics Zsolt káplán atya 06-30/573-84-14 mrzsoltmitrovics@gmail.com