## Örömhír

**A 71. zsoltár válasza:** „Napjaiban az igazság virága nyíljék, \* és teljes béke legyen a világ végéig.”

**Evangélium (Mt 3,1-12)**

Abban az időben: Keresztelő János megjelent Judea pusztájában, és így tanított: „Térjetek meg, elközelgett a mennyek országa!” Ő volt az, akiről Izajás próféta ezt mondta: A pusztában kiáltónak szava: Készítsétek elő az Úr útját, tegyétek egyenessé ösvényeit! János öltözéke teveszőrből készült, és bőrövet viselt a derekán. Sáska és vadméz volt az étele. Kivonult hozzá Jeruzsálem, egész Judea és a Jordán vidéke. Megvallották bűneiket, és ő megkeresztelte őket a Jordán folyóban. Amikor látta, hogy sok farizeus és szadduceus is jön hozzá megkeresztelkedni, így szólt hozzájuk: „Viperák fajzata! Ki indított benneteket arra, hogy meneküljetek a közelgő harag elől? Teremjétek hát a bűnbánat méltó gyümölcsét! És ne higgyétek, hogy közben azt gondolhatjátok: A mi atyánk Ábrahám! Mert mondom nektek: Isten ezekből a kövekből is tud Ábrahámnak fiakat támasztani. A fejszét ráhelyezték már a fák gyökerére: Kivágnak és tűzre vetnek minden fát, mely jó gyümölcsöt nem terem! Én csak vízzel keresztellek titeket a bűnbánatra, de aki énutánam jön, az erősebb nálam; arra sem vagyok méltó, hogy a saruit hordozzam. Ő Szentlélekkel és tűzzel keresztel meg titeket; kezében tartja már a lapátot, hogy kitakarítsa szérűjét. A búzát magtárba gyűjti, a pelyvát pedig olthatatlan tűzben elégeti!”

## Templomaink adventi miserendje

**Bazilika**A belső felújítás miatt zárva.

**Szent Imre templom**  
hétfőtől-szombatig 6.00 Roráte szentmise

szombaton 8.00

hétfőtől péntekig 18.00

vasárnap 7.30, 9.00, 10.30, 17.00 és 19.00

**Szemináriumi templom**

hétköznap 7.00 és 9.00

szombaton 7.00, 9.00 és 17.00

vasárnap 7.00 és 9.00

**Vízivárosi templom**

csütörtökön és pénteken 6.00 Roráte szentmise

szombaton 18.00 Adventi gyertyagyújtással

vasárnap 7.30, 9.00 (görög katolikus) és 18.00

**Hosszú temetői kápolna**vasárnap 7.30

## Szeretem magam

**Anyaként – Női szerepekről – Őszintén**Beszélgetés, Nagyszerű vendégek, Játék, Önismeret

Időpont: 2020. február 15. 10.00 - 16.00 óra

Helyszín: Prohászka Templom - Közösségi Terem, Kaszap István u. 1.

A részvétel ingyenes, regisztrációhoz kötött és létszámkorlátos (max.35 fő)

Regisztrálni 2019.11.23 - 2019.12.08. között

a belvaros.eu/szeretemmagam honlapon lehetséges

Szeretettel Várunk! Andi, Dorka, Zsófi

## Hirdetések

* A Vízivárosi Jézus Szíve templomban december 8-án, vasárnap, az Engesz­telő Imacsoport 12 órától imaórát tart, mindenkit sok szeretettel várnak.
* Ádventi időben roráte, hajnali szentmiséket tartunk plébánia­templomainkban:  
  A Szent Imre templomban hétfőtől szombatig reggel 6 órakor. A szentmisék előtt gyónási lehetőséget biztosítunk. Adventi időben keddenként a Szent Imre templomban nem lesz 8 órakor szent­mise. A Szent Antal litániát a roráte szentmise után végezzük el.  
  A Vízivárosi templomban csütörtökönként és péntekenként reggel 6 órakor lesznek hajnali szentmisék. A szentmisék előtt negyed órával és közvetlen a szentmisék után gyónási lehetőséget biztosítunk.
* A Prohászka Imaszövetség decemberi imaalkalmát december 11-én, szerdán tartja az esti szentmise után a Szent Imre templomban. Az imádság várhatóan 18.30-kor kezdődik, aki teheti, vegyen részt az előtte 18.00-kor kezdődő szentmisén. Örömmel vettük, hogy sokan eljöttünk az első alkalomra. Továbbra is szeretettel várjuk az Imaszövetség tagjait és minden érdeklődőt!
* Szeretettel várjuk a katekumen csoportba azokat a felnőtteket, akik szeretnének katolikus hitünkkel megismerkedni vagy abban elmélyülni. A találkozások kéthetente szerdánként 19.00 és 20.00 között vannak az Arany János utca 13. szám alatti klubhelyiségben. A következő alkalom december 11-én lesz.
* A vízivárosi Jézus Szíve templomban 24 órás szentségimádás lesz december 13-án, pénteken reggeltől (reggel 6 órai szentmisétől) másnap reggelig (6 órai szentmiséig). Várjuk és buzdítjuk a kedves híveket, hogy kapcsolódjanak be a szentségimádásba.
* December 13-án, pénteken 18.45-től a belvárosi képviselőtestület gyűlése lesz az Arany János utcai klubhelyiségben. Minden testületi tagot szeretettel várunk.
* December 13-án, pénteken 19 órától a Jézus Szíve templomban imaórát tartunk taizei énekekkel.
* Iskolák adventi koncertjei a templomainkban:  
  10-én, 16.30-kor a Vízivárosi templomban a Munkácsy Általános Iskola  
  12-én, 16.00-kor a Szent Imre templomban az Ezredéves Iskola  
  18-án, 17.00-kor a Vízivárosi templomban a Vasvári Pál Általános Iskola  
  18-án, 18.00-kor a Szent Imre templomban a Kodály Általános Iskola  
  19-én, 16.30-kor a Vízivárosi templomban a Széna téri Általános Iskola
* December 19-én, csütörtökön 17 órakor Kovács Márton zongorakoncertje lesz a Herman László Zeneiskola dísztermében. Az est témája: zongoraművek a XIX. és XX. századból. A belépés díjtalan.
* Az Egyházmegyei Múzeum felújítása miatt a Szent Imre templom altemplomába vezető folyosó munkaterület lett. Áprilisig az urnatemető csak a templomi liturgiák alatt látogatható. kérjük, hogy az altemplomba fokozott körültekintéssel menjenek le. Az átépítés idejére a mosdó is lezárásra került. Köszönjük megértésüket!
* Megnyílt a Püspöki Palota kertjében a hagyományos „Adventi udvar”. Szombat és vasárnap 10-19 óra között, advent utolsó hetében hétköznapokon is várják 14-19 óra között az udvarba mindazokat, akik szeretnének valódi csendes, békés, imádságban eltöltött karácsonyi készülődést. Szombatonként délután 16 órakor kezdődik a közös adventi gyertyagyújtás Spányi Antal megyés püspök vezetésével és az egyházmegye iskoláinak, óvodáinak gyermekműsorával.
* Idei ádventben is lehetőségünk van tartós élelmiszerrel segíteni rászoruló embertársainkon. A Szent Imre templomban a jobbra második oldaloltárnál található Szent Erzsébet szobránál, a vízivárosi templomban a Szent Család oltárnál, a Szemináriumi templomban pedig a sekrestyében tudják leadni a felajánlott csomagokat december 15-ig. Ádvent utolsó hetében a karitászcsoport tagjai az így összegyűlt tartósélelmiszert eljuttatják rászoruló testvéreinknek. Idén is csatlakozhatnak az ádventi felajánláshoz a gyerekek is. Ha van olyan játékuk, ami még ép, jó állapotban van, de ritkábban, vagy már egyáltalán nem játszanak vele, hozzák el a templomba és helyezzék el a felnőttek adományai mellé, hogy karácsonykor örömöt okozhas­sanak a nehezebb sorsú gyermekeknek.

Plébániahivatal címe: Székesfehérvár Arany János u. 9. Telefon (06-22) 315-114 email cím: szfvarbelvaros@gmail.com

Nyitva tartás: szerda kivételével, munkanapokon 8-től 12 óráig és 13-tól 16 óráig. Szerdán a plébánia hivatal zárva tart.   
Dózsa István plébános atya 06-30/628-16-11 dozsaistvan@gmail.com

Mitrovics Zsolt káplán atya 06-30/573-84-14 mrzsoltmitrovics@gmail.com