## Örömhír

**A 127. zsoltár válasza: „**Boldog ember, ki féli az Urat, \* aki az Úrnak ösvényén halad.”

**Evangélium (Mt 2,12-15. 19-23)**

Miután a bölcsek eltávoztak, íme, az Úr angyala megjelent Józsefnek álmában, és így szólt: „Kelj fel, vedd a gyermeket és anyját, és menekülj Egyiptomba! Maradj ott, míg nem szólok neked! Heródes ugyanis arra készül, hogy megkeresi és megöli a gyermeket.” József fölkelt, fogta a gyermeket és anyját, és még azon éjjel elment Egyiptomba. Ott maradt Heródes haláláig, hogy beteljesed­jék, amit az Úr a próféta által mondott: Egyiptomból hívtam az én fiamat. Amikor Heródes meghalt, íme, az Úr angyala megjelent Józsefnek álmában, és így szólt: „Kelj fel, vedd a gyermeket és anyját, és menj Izrael földjére, mert meg­haltak már, akik a gyermek életére törtek!” József fölkelt, fogta a gyermeket és anyját, és visszatért Izrael földjére. De amikor meghallotta, hogy Judeában Arkelausz uralkodik apja, Heródes után, félt odamenni. Ezért az álmában kapott utasítást követve Galilea vidékére ment. Odaérve egy Názáret nevű városban telepedett le, hogy beteljesedjék, amit a próféták mondtak: „Názáretinek fogják hívni”.

## Templomaink ünnepi miserendje

**December 30, hétfő**

07.00 – szentmise a szemináriumi templomban

09.00 – szentmise a szemináriumi templomban

18.00 – szentmise a Szent Imre templomban

**December 31, kedd (Év végi hálaadások)**

16.30 – szentmise a Vízivárosban

17.00 – szentmise a szemináriumi templomban

18.00 – szentmise a Szent Imre templomban

**Január 1, szerda (Újév napja)**

07.00 – szentmise a szemináriumi templomban

07.30 – szentmise a Hosszú temetői kápolnában

07.30 – szentmise a Szent Imre templomban

07.30 – szentmise a Vízivárosi templomban

09.00 – szentmise a Szent Imre templomban

09.00 – szentmise a szemináriumi templomban

10.30 – szentmise a Szent Imre templomban (Püspöki szentmise)

17.00 – szentmise a Szent Imre templomban

18.00 – szentmise a Vízivárosi templomban

18.00 – szentségimádás a Szent Imre templomban

19.00 – szentmise a Szent Imre templomban

## Kolduskérdés templomainkban

Szomorúan tapasztaljuk, hogy templomaink előterében egyes hajléktalanok és koldusok italoznak, dohányoznak, illetve nyilvános WC-nek használják. Sokan a templomba járó hívek közül úgy érzik, hogy pénzzel kell segíteniük ezeken a bajbajutott embereken. Kérjük a hívektől, hogy soha ne adjanak pénzt a templomban vagy a templom előtt kolduló embereknek! Ezeken az embereken a pénz nem segít, sőt még lejjebb nyomja őket nyomorukban. Segíteni kell őket, de nem pénzzel! Ha valaki segíteni szeretne, akkor vegyen ennivalót, adjon ruhát, lábbelit, végezzen önkéntes munkát a hajléktalan szállókon vagy az utcán hajléktalanokkal foglalkozók körében, vagy akár a katolikus karitászban. Van lehetőség segíteni, de ne adjanak nekik pénzt, ne taszítsák őket mélyebbre a nyomorukban! Ha a templom előterében nem lesz rövid időn belül változás, akkor sajnos kénytelenek leszünk bezárni a templomot és csak a liturgiák előtt fogjuk kinyitni.

## Hirdetések

* A mai ünnepen, Szent Család ünnepén szeretettel köszöntjük a szentmisén jelenlevő családokat. Imád­ko­zunk, hogy Szent József, Szűz Mária és a gyermek Jézus áldása és szeretete óvja családjainkat. A szentmise befejező áldását követően a jelenlevő csa­lá­dok külön-külön is áldásban részesülnek. Kérjük, hogy családonként jöjjenek áldásért az oltár elé.
* Január 2-án, csütörtökön 18 órakor a vízivárosi Jézus Szíve templomban lesz a város egyházközségeinek közös elsőcsütörtöki eucharisztia ünnepe. Megyés püspök atya tart szentmisét a város papságával, amelyet a hívekkel végzett közös engesztelő szentségimádás követ. Kérjük a kedves híveket, jöjjenek el a közös szentmisére és szentségimá­dásra. Ezen a napon elmarad a Szent Imre templom esti, illetve a vízivárosi templom reggeli szentmiséje.
* Január 3-án elsőpéntek lesz. Az Eucharisztikus Kongresszus évében lelki felkészülésre hívjuk a kedves híveket. A kongresszusig hátralévő 9 hónapban lehetősé­get biztosítunk arra, hogy bárki elvégezhesse a „nagyki­len­cedet”, azaz 9 egymást követő hónapban szentgyó­nás­hoz, szentáldozáshoz járulhasson. Ez az időszak lelki újjászületést hozhat. Buzdítjuk a híveket, hogy a hónap elsőpéntekjein vagy az azt követő napokban minden hónapban végezzék el a szentgyónásukat és járuljanak szentáldozáshoz.
* Január 5-én (vasárnap) 17 órától a Rózsafüzér társulat titok cseréje lesz a vízivárosi templomban.
* Január 6-án Vízkereszt ünnepe lesz.  
  Vízkereszthez kapcsolódó régi szép szokás házunk, lakásunk megáldása. Aki szeretne otthonára áldást kérni, az a szentmisék után a sekrestyében, vagy az alábbi elérhetőségeken tud időpontot egyeztetni:  
  Mitrovics Zsolt atya 06-30/573-84-14  
  Dózsa István atya: 06-30/628-16-11
* A belvárosi Rózsafüzér Társulat tagjai január 8-án, szerdán, a Szent Imre templomban az esti szentmise előtt 17 óra 30 perckor a rózsafüzért imádkozzák. A szentmisét a társulat élő- és meghalt tagjaiért ajánljuk fel. A szentmise után a társulat titokcserét tart.
* Plébániánk minden kedves tagjának Isten áldotta újesztendőt kívánunk!
* Hálásan köszönjük mindazok munkáját, akik templo­maink takarításában részt vettek, illetve az ünnepi díszítést munkájukkal és adományukkal segítették.
* Hálásan köszönjük a hívek nagylelkű tartósélel­miszer adományait. Mintegy 80 nehéz körülmények között élő egyedülálló testvérünknek és családnak tudtunk segít­séget nyújtani.
* Köszönöm a lelkipásztori munkatársaknak, a hitoktatóknak, a képviselőtestület tagjainak és a plébánián bármilyen módon segítő munkatársaknak, egész éves szolgálatát.
* A plébániahivatal január 7-ig zárva tart. Temetéssel vagy egyéb halaszthatatlan üggyel kapcsolatban a 0620/229-15-62 vagy a 0630/628-16-11 telefon­számokon tartunk ügyeletet.
* Az Egyházmegyei Múzeum felújítása miatt a Szent Imre templom altemplomába vezető folyosó munkaterület lett. Áprilisig az urnatemető csak a templomi liturgiák alatt látogatható. Kérjük, hogy az altemplomba fokozott körültekintéssel menje­nek le. Az átépítés idejére a mosdó is lezárásra került. Kérjük és köszönjük megértésüket!

Plébániahivatal címe: Székesfehérvár Arany János u. 9. Telefon (06-22) 315-114 email cím: szfvarbelvaros@gmail.com

Nyitva tartás: szerda kivételével, munkanapokon 8-től 12 óráig és 13-tól 16 óráig. Szerdán a plébánia hivatal zárva tart.   
Dózsa István plébános atya 06-30/628-16-11 dozsaistvan@gmail.com

Mitrovics Zsolt káplán atya 06-30/573-84-14 mrzsoltmitrovics@gmail.com