## Örömhír

**A 95. zsoltár válasza:** „Hirdessétek minden népnek, mondjátok el az Úr csodás tetteit.”

**Evangélium (Jn 2,1-11)**

Abban az időben: Menyegzőt tartottak a galileai Kánéban, amelyen Jézus anyja is ott volt. Jézust is meghívták a menyegzőre, tanítványaival együtt. Amikor fogytán volt a bor, Jézus anyja megjegyezte: „Nincs több boruk.” Jézus azt felelte: „Mit akarsz tőlem, asszony! Még nem jött el az én órám.” Erre anyja szólt a szolgáknak: „Tegyetek meg mindent, amit csak mond!” Volt ott hat kőkorsó, a zsidóknál szokásos tisztálkodás céljára, mindegyik két-három mérős. Jézus szólt a szolgáknak: „Töltsétek meg a korsókat vízzel!” Meg is töltötték azokat színültig. Ekkor azt mondta nekik: „Most merítsetek belőle, és vigyétek oda a násznagynak.” Odavitték. Amikor a násznagy megízlelte a borrá vált vizet, nem tudta honnan való. A szolgák azonban, akik a vizet merítették, tudták. A násznagy hívatta a vőlegényt, s szemére vetette: „Először mindenki a jó bort adja, s csak amikor már megittasodtak, akkor az alábbvalót. Te meg mostanáig tartogattad a jó bort.” Ezzel kezdte meg Jézus csodajeleit a galileai Kánában. Kinyilatkoztatta dicsőségét, s tanítványai hittek benne.

## Templomaink miserendje

**Bazilika**A belső felújítás miatt zárva.

**Szent Imre templom**  
kedden és szombaton 8.00

hétfőtől péntekig 18.00

vasárnap 7.30, 9.00, 10.30, 17.00 és 19.00   
Január 20-án a 10.30-as szentmise elmarad!  
Január 27-én a 19 órai szentmise elmarad!

**Szemináriumi templom**

hétköznap 7.00 és 9.00

szombaton 7.00, 9.00 és 17.00

vasárnap 7.00 és 9.00

**Vízivárosi templom**

csütörtökön és pénteken 7.00

szombaton 18.00

vasárnap 7.30, 9.00 (görög katolikus) és 18.00

**Hosszú temetői kápolna**vasárnap 7.30

*Az általánostól eltérő miserendet a „Hirdetések” alatt külön jelezzük.*

## 1%+1%

Kérjük a kedves híveket, és minden jószándékú embert, hogy ne feledkezzen el nyilatkozni személyi jövedelemadójának 1%+1%-áról! Kérünk mindenkit, aki fontosnak tartja az egyházak és civil szervezetek támogatását, éljen eme lehetőséggel, és ajánlja föl személyi jövedelemadójának 1%+1%-át.  
**A Magyar Katolikus Egyház technikai száma: 0011**  
Kérjük, hogy a második 1%-ot plébániánk alapítványának ajánlják fel, amiből a hittanosaink nyári táborozását kívánjuk támogatni:  
**Katolikus Oktatás és Nevelés Alapítvány  
19096531-1-07**

## Ökumenikus imahét

Január 20 és 27 között tartjuk az ökumenikus imahetet, amelyen a keresztények közötti egységért imádkozunk. Idén Mózes 5. könyvének egyik mondata az alapige: „Az igazságra és csakis az igazságra törekedj…” (Mtörv 16,18-20). Az alkalmak 18 órakor kezdődnek:

* Vasárnap a Széchenyi úti református templomban igehirdető Spányi Antal megyéspüspök
* Hétfőn a Széchenyi úti baptista imaházban igehirdető Bencze András evangélikus lelkész, püspök helyettes
* Kedden a Széchenyi úti baptista imaházban igehirdető Dózsa István római katolikus plébános
* Szerdán a Budai úti református templomban igehirdető Révész Lajos baptista vezető lelkész
* Csütörtökön az evangélikus templomban igehirdető Kovács Dániel baptista iskolalelkész
* Pénteken az evangélikus templomban igehirdető Berze János református lelkész, lelkészi elnök
* Szombaton az öreghegyi katolikus templomban igehir­dető Steinbach József református püspök
* Vasárnapon a Szent Imre templomban igehirdető Szemerei János evangélikus püspök.

## Hirdetések

* A pestisjárványtól való megszabadulás emlékére Székes­fehérvár lakossága 1739-ben Szent Sebestyén tiszteletére böjttel és körmenettel kapcsolatos, örök időkre szóló fogadalmat tett, amelyet ünnepélyesen okiratba foglaltak és a belső tanács jegyzőkönyvében is megörökítettek. E fogadalom értelmében építették 1739 és 1749 között a Szent Sebestyén-kápolnát, amelyet 1800-tól 1807-ig nagyobb templommá bővítettek.  
  Az ünnepi búcsúi szentmise január 20-án vasárnap 10 órakor van a felsővárosi Szent Sebestyén templomban. Püspök atya tartja a fogadalmi szentmisét a város papsá­gával és a hívek imájával kísérve. Ezen a napon a Szent Imre templomban a 10.30-kor kezdődő szentmise elmarad.
* A vízivárosi Jézus Szíve templom sekrestye oldali bejáratán zárcsere történt. Kérjük a közösségek vezetőit, a régi kulccsal ne próbálják kinyitni a templomot.
* Szeretettel várjuk a keresztségre készülő felnőttek a katekumen csoportba, amelynek következő összejövetele ezen a héten, szerdán 19 órakor lesz az Arany János utca 13. szám alatti klubhelyiségben. A kéthetente, szerdánként levő alkalmakat Visnyei László káplán és Sisa István Lénárd diakónus atyák vezetik.
* Pénteken 17.30-kor a Szent István Művelődési Házban „Add meg nekünk mindennapi Kenyerünket ma…” címmel Eperjes Károly Kossuth-díjas színművész tart előadást. Szeretettel ajánljuk figyelmükbe a programot.
* Az ökumenikus imahét befejező alkalma a Szent Imre templomban lesz január 27-én, vasárnap 18 órakor. Emiatt a 19 órai szentmise elmarad a templomban.
* Vízkereszthez kapcsolódó régi szép szokás házunk, lakásunk megáldása. Aki szeretne otthonára áldást kérni, az a szentmisék után a sekrestyében, vagy az alábbi elérhetőségeken tud időpontot egyeztetni:  
  Visnyei László atya: 06-20/285-73-88  
  Sisa István Lénárd atya: 06-30/859-64-94  
  Dózsa István atya: 06-30/628-16-11
* Kérjük azokat, akiknek alapítványi szentmiséjük van, hogy a szentmisék időpontjainak egyeztetésére fáradjanak be a sekrestyébe vagy a plébániahivatalba.

Plébániahivatal címe: Székesfehérvár Arany János u. 9. Telefon (06-22) 315-114 email cím: szfvarbelvaros@gmail.com

Nyitva tartás: szerda kivételével, munkanapokon 8-től 12 óráig és 13-tól 16 óráig. Szerdán a plébánia hivatal zárva tart.   
Dózsa István plébános atya 06-30/628-16-11 dozsaistvan@gmail.com

Visnyei László káplán atya 06-20/285-73-88 visnyeilaci@gmail.com

Sisa István Lénárd diakónus atya 06-30/859-64-94 sisa.istvan.lenard@gmail.com