## Örömhír

**A 91. zsoltár válasza:** „Mennyire jólesik nékem, \* tégedet, Uram, hálával dicsérnem.”

**Evangélium (Lk 6,39-45)**

Jézus a hegyi beszédben ezeket a hasonlatokat mondta tanítványainak: „Vajon vezethet-e vak világtalant? Nem esnek-e bele mind a ketten a gödörbe? Nem nagyobb a tanítvány mesterénél: Akkor tökéletes az ember, amikor már olyan, mint a mestere. Miért látod meg a szálkát embertársad szemében, amikor a magad szemében a gerendát sem veszed észre? Hogyan mondhatod embertár­sadnak: Barátom, hadd vegyem ki szemedből a szálkát, holott saját szemedben nem látod meg a gerendát? Képmutató! Vedd ki előbb a magad szeméből a gerendát, s aztán törődj azzal, hogy kivedd a szálkát embertársad szeméből. Mert nincsen jó fa, amely rossz gyümölcsöt terem, és nincsen rossz fa, amely jó gyümölcsöt hoz. Minden fát gyümölcséről lehet megismerni. Nem szednek a tövisbokorról fügét, sem a tüskebokorról nem szüretelnek szőlőt. A jó ember szívének jó kincséből jót hoz elő, a rossz ember pedig a rosszból rosszat hoz elő. Hisz a szív bőségéből beszél a száj.”

## Templomaink miserendje

**Bazilika**A belső felújítás miatt 2022-ig zárva.

**Szent Imre templom**  
kedden és szombaton 8.00

hétfőtől péntekig 18.00 (Ezen a héten csütörtökön elmarad)  
vasárnap 7.30, 9.00, 10.30, 17.00 és 19.00

**Szemináriumi templom**

hétköznap 7.00 és 9.00

szombaton 7.00, 9.00 és 17.00

vasárnap 7.00 és 9.00

**Vízivárosi templom**

csütörtökön és pénteken 7.00

szombaton 18.00

vasárnap 7.30, 9.00 (görög katolikus) és 18.00

**Hosszú temetői kápolna**vasárnap 7.30

*Az általánostól eltérő miserendet a „Hirdetések” alatt külön jelezzük.*

Kérjük a kedves híveket, és minden jószándékú embert, hogy ne feledkezzen el nyilatkozni személyi jövedelemadójának 1%+1%-áról! Kérünk mindenkit, aki fontosnak tartja az egyhá­zak és civil szervezetek támogatását, éljen eme lehetőséggel, és ajánlja föl személyi jövedelemadójának 1%+1%-át.  
A Magyar Katolikus Egyház technikai száma: 0011  
Kérjük, hogy a második 1%-ot plébániánk alapítványának ajánlják fel, amiből a hittanosaink nyári táborozását kívánjuk támogatni:  
Katolikus Oktatás és Nevelés Alapítvány  
19096531-1-07

## Hirdetések

* Az elmúlt vasárnap templomi gyűjtés volt a katolikus oktatási intézmények javára. A Szent Imre templomban 212.005 Ft, a Jézus Szíve templomban 138.500 Ft és Szemináriumi templomban 94.395 Ft gyűlt össze. Továbbítottuk az egyházmegye felé, hálásan köszönjük nagylelkű adományaikat.
* Március 3-én, vasárnap 17 órakor a vízivárosi rózsafüzér társulat titokcserét tart a templomban.
* A belvárosi rózsafüzér társulat kérésére a titokcsere és a közösségért mondatott szentmise ebben a hónapban egy héttel később, március 13-án lesz.
* Március 6-án, hamvazószerdán kezdetét veszi a nagyböjti idő. Hamvazószerdán a Szent Imre templomban, a 18 órai szentmisében lesz a hamvazkodás szertartása. Akik nem tudnak hamvazószerdán szentmisén részt venni, azok nagyböjt első vasárnapjának szentmiséin is tudnak hamvazkodni.
* Idei nagyböjtben is lehetőségünk van tartós élelmiszerrel segíteni rászoruló embertársainkon. A Szent Imre templomban a templom közepén levő Szent József oltárnál, a vízivárosi templomban a Szent Család oltárnál, a Szemináriumi templomban pedig a sekrestyében tudják leadni a felajánlott csomagokat április 7-ig. Nagyhéten a karitászcsoport tagjai az így összegyűlt tartósélelmiszert eljuttatják rászoruló testvéreinknek. Köszönjük felajánlásaikat!
* Szeretettel várjuk a keresztségre készülő felnőtteket a katekumen csoportba, amelynek következő össze­jövetele március 6-án, szerdán 19 órakor lesz az Arany János utca 13. szám alatti klubhelyiségben. A kéthetente, szerdánként levő alkalmakat Visnyei László káplán és Sisa István Lénárd diakónus atyák vezetik.
* Március 7-én, csütörtökön 18 órakor a szárazréti templomban lesz a város egyházközségeinek közös elsőcsütörtöki eucharisztia ünnepe. Megyés püspök atya tart szentmisét a város papságával, amelyet a hívekkel végzett közös engesztelő szentségimádás követ. Kérjük a kedves híveket, jöjjenek el a közös szentmisére és szentségimádásra. Ezen a napon elmarad a Szent Imre templom esti szentmiséje.
* Nagyböjti időben péntekenként 17.15-kor közös keresztúti imádságot végzünk a Szent Imre templomban.
* A vízivárosi Jézus Szíve templomban 24 órás szentségimádás lesz március 8-án, pénteken reggeltől (reggel 7 órai szentmisétől) másnap reggelig (7 órai szentmiséig). Várjuk és buzdítjuk a kedves híveket, hogy kapcsolódjanak be a szentségimádásba.
* Március 13-án, szerdán 16.30 és 17.30 között a Szent Imre Általános Iskola és Óvoda bemutatkozó foglalkozást tart a népi gyermekjátékok témakörben. „A bűvös furulya” című népmesét adják elő az iskola növendékei. Szeretettel várják az iskola iránt érdeklődő szülőket és kisgyermekeket.
* Szeretettel várjuk a liturgia iránt érdeklődőket felnőtt katekézisre a Vízivárosi Jézus Szíve templom hittantermébe. A kéthetente szerdánként levő összejövetel következő alkalma március 13-án 19.15-kor kezdődik, amit Visnyei László káplán atya tart.
* Várjuk az tavaszi elsőáldozásra hittanosaink jelentkezését. A vízivárosi Jézus Szíve templomban május 18-án 18 órakor, a Szent Imre templomban május 19-én 9 órakor lesz az elsőáldozás. Jelentkezni a hitoktatóknál levő jelentkezési lapon lehet.

Plébániahivatal címe: Székesfehérvár Arany János u. 9. Telefon (06-22) 315-114 email cím: szfvarbelvaros@gmail.com

Nyitva tartás: szerda kivételével, munkanapokon 8-től 12 óráig és 13-tól 16 óráig. Szerdán a plébánia hivatal zárva tart.   
Dózsa István plébános atya 06-30/628-16-11 dozsaistvan@gmail.com

Visnyei László káplán atya 06-20/285-73-88 visnyeilaci@gmail.com

Sisa István Lénárd diakónus atya 06-30/859-64-94 sisa.istvan.lenard@gmail.com