## Örömhír

**A 29. zsoltár válasza: „**Magasztallak, Uram, \* mivel megmentettél engem.”

**Evangélium (Jn 21,1-14)**

Feltámadás után Jézus egy alkalommal így jelent meg tanítványainak a Tibériás-tó partján: Együtt voltak Simon Péter és Tamás, melléknevén Didimusz, továbbá a galileai Kávából való Nata­nael, Zebedeus fiai és még két másik tanítvány. Simon Péter így szólt hozzájuk: „Megyek halászni.” „Mi is veled megyünk” - felelték. Kimentek és bárkába szálltak. De azon az éjszakán nem fogtak semmit. Amikor megvirradt, Jézus ott állt a parton. A tanítványok azonban nem ismerték fel, hogy Jézus az. Jézus megszólította őket: „Fiaim, nincs valami ennivalótok?” „Nincs” - felelték. Erre azt mondta nekik: „Vessétek ki a hálót a bárka jobb oldalán, ott majd találtok.” Kivetették a hálót, s alig bírták visszahúzni a tömérdek haltól. Erre az a tanítvány, akit Jézus szeretett, így szólt Péterhez: „Az Úr az!” Amint Simon Péter meghallotta, hogy az Úr az, magára öltötte köntösét - mert neki volt vetkőzve -, és beugrott a vízbe. A többi tanítvány követte a bárkával. A hallal teli hálót is maguk után húzták. Nem voltak messze a parttól, csak mintegy kétszáz könyöknyire. Amikor partot értek, izzó parazsat láttak, s rajta halat, mellette meg kenyeret. Jézus szólt nekik: „Hozzatok a halból, amit most fogtatok.” Péter visszament, és partra vonta a hálót, amely tele volt nagy hallal, szám szerint százötven­há­rom­mal, s bár ennyi volt benne, nem szakadt el a háló. Jézus hívta őket: „Gyertek, egyetek!” A tanítványok közül senki sem merte megkérdezni: „Ki vagy?” - hiszen tudták, hogy az Úr az. Jézus fogta a kenyeret, és adott nekik. Ugyanígy halból is. Ez volt a harmadik eset, hogy a halálból való feltámadása után Jézus megjelent nekik.

## Templomaink miserendje

**Bazilika**A belső felújítás miatt 2022-ig zárva.

**Szent Imre templom**  
kedden és szombaton 8.00

hétfőtől péntekig 18.00  
vasárnap 7.30, 9.00, 10.30, 17.00 és 19.00

**Szemináriumi templom**

hétköznap 7.00 és 9.00

szombaton 7.00, 9.00 és 18.00

vasárnap 7.00 és 9.00

**Vízivárosi templom**

csütörtökön és pénteken 7.00

szombaton 18.00

vasárnap 7.30, 9.00 (görög katolikus) és 18.00

**Hosszú temetői kápolna**vasárnap 7.30

## 1%

Kérjük a kedves híveket, és minden jószándékú embert, hogy ne feledkezzen el nyilatkozni személyi jövedelem-adójának 1%+1%-áról! A Magyar Katolikus Egyház technikai száma: 0011

## Hirdetések

* Szeretettel köszöntjük az édesanyákat! Mai napon a szentmisékben szeretettel köszöntjük az édesanyákat, életükre és családjukra a Boldogságos Szűz Mária oltalmát és Isten áldását kérjük. Szentmiséinkben megemlékezünk az elhunyt édesanyákról is.
* Május 5-én, vasárnap 17 órakor a vízivárosi rózsafüzér társulat titokcserét tart a templomban.
* Május hónapban a Szent Imre templomban az esti szentmisék előtt negyed órával májusi litániát imádkozunk.
* Május hónapban a vízivárosi templomban minden nap 17.30-kor májusi litániát imádkozunk.
* Május hónapban a szemináriumi templomban a 9 órai szentmisék után májusi litániát imádkozunk.
* Május 15-én, szerdán a Szent Imre templomban 17.00-tól rózsafüzért imádkozunk a rózsafüzér társulat vezetésével. A 18 órakor kezdődő szentmisét a rózsafüzér társulat élő- és elhunyt tagjaiért ajánljuk fel. A szentmisét követően a társulat titokcserét tart.
* A vízivárosi Jézus Szíve templomban 24 órás szentségimádás lesz május 10-én, pénteken reggeltől (reggel 7 órai szentmisétől) másnap reggelig (7 órai szentmiséig). Várjuk és buzdítjuk a kedves híveket, hogy kapcsolódjanak be a szentségimádásba.
* Május 12-én, vasárnap 17 órakor Érd-Óvárosban, Spányi Antal megyéspüspök atya vezetésével, ünnepi szentmise keretében emlékezünk meg Bogner Mária Margit vizitációs nővér halálának 86. évfordulójáról. A szentmise után imádkozunk a nővér sírjánál boldoggá avatásáért.
* Egyházmegyénk hagyományos gyűjtését május 12-én tartjuk. Az idei évben a tűzvész által megrongálódott perbáli templom felújítására ajánlhatjuk fel a jövő vasárnapi perselyadományokat. Kérjük a kedves hívek nagylelkű felajánlását.
* Szeretettel várjuk a liturgia iránt érdeklődőket felnőtt katekézisre a Vízivárosi Jézus Szíve templom hittantermébe. A kéthetente szerdánként levő összejövetel következő alkalma május 8-án 19.15-kor kezdődik, amit Visnyei László káplán atya tart.
* Szeretettel várjuk a keresztségre készülő felnőtteket a katekumen csoportba, amelynek következő össze­jövetele május 15-én, szerdán 19 órakor lesz az Arany János utca 13. szám alatti klubhelyiségben. A kéthetente, szerdánként levő alkalmakat Visnyei László káplán és Sisa István Lénárd diakónus atyák vezetik.
* A belvárosi templomok hétfő kivételével 9 és 17 óra között liturgián kívül is nyitva vannak. Szeretettel várjuk az elcsendesedésre vágyó híveket, illetve azokat is, akik szeretnék megcsodálni templomaink műalkotásait.
* A Barátok Boltja az épületfelújítás miatt néhány hétre bezárt.

## Egyházi hozzájárulás

Kérjük a kedves híveket, hogy egyházi hozzájáru­lásuk befizetésével támogassák egyházköz­ségünk működését. Adományukkal hozzájárulhat­nak épü­le­te­ink fenntartá­sához, a lelkipásztori fizetésekhez és programjaink kiadásaihoz. A támogatás javasolt mértéke a jövedelem 1%-a, amit a következő módokon tudnak befizetni:

* személyesen a plébánián,
* szentmisék után a vízivárosi sekrestyében,
* a Szent Imre templom végében található sárga csekkeken,
* utalással a CIB 10700093-70428898-51100005 vagy az OTP 11736116-20023443 bankszámla­szá­mokra. Köszönjük támogatásaikat!

Plébániahivatal címe: Székesfehérvár Arany János u. 9. Telefon (06-22) 315-114 email cím: szfvarbelvaros@gmail.com

Nyitva tartás: szerda kivételével, munkanapokon 8-től 12 óráig és 13-tól 16 óráig. Szerdán a plébánia hivatal zárva tart.   
Dózsa István plébános atya 06-30/628-16-11 dozsaistvan@gmail.com

Visnyei László káplán atya 06-20/285-73-88 visnyeilaci@gmail.com

Sisa István Lénárd diakónus atya 06-30/859-64-94 sisa.istvan.lenard@gmail.com