## Örömhír

**A 99. zsoltár válasza: „**Mi az ő népe vagyunk, \* és legelőjének nyája.”

**Evangélium (Jn 10,27-30)**

Abban az időben Jézus ezt mondta tanítványainak: „Juhaim hallgatnak szavamra. Ismerem őket, és ők követnek engem. Örök életet adok nekik, nem vesznek el soha, és senki nem ragadja ki őket kezemből. Atyám, aki nekem adta őket, nagyobb mindenkinél: Atyám kezéből nem ragadhat ki senki semmit. Én és az Atya egy vagyunk.”

## Templomaink miserendje

**Bazilika**A belső felújítás miatt 2022-ig zárva.

**Szent Imre templom**  
kedden és szombaton 8.00

hétfőtől péntekig 18.00  
vasárnap 7.30, 9.00, 10.30, 17.00 és 19.00

**Szemináriumi templom**

hétköznap 7.00 és 9.00

szombaton 7.00, 9.00 és 18.00

vasárnap 7.00 és 9.00

**Vízivárosi templom**

csütörtökön és pénteken 7.00

szombaton 18.00

vasárnap 7.30, 9.00 (görög katolikus) és 18.00

**Hosszú temetői kápolna**vasárnap 7.30

## 1%

Kérjük a kedves híveket, és minden jószándékú embert, hogy ne feledkezzen el nyilatkozni személyi jövedelem-adójának 1%+1%-áról! A Magyar Katolikus Egyház technikai száma: 0011

Kérjük, hogy a második 1%-ot plébániánk alapítványának ajánlják fel, amiből a hittanosaink nyári táborozását kívánjuk támogatni:  
Katolikus Oktatás és Nevelés Alapítvány  
19096531-1-07

## Egyházi hozzájárulás

Kérjük a kedves híveket, hogy egyházi hozzájáru­lásuk befizetésével támogassák egyházköz­ségünk működését. Adományukkal hozzájárulhat­nak épü­le­te­ink fenntartá­sához, a lelkipásztori fizetésekhez és programjaink kiadásaihoz. A támogatás javasolt mértéke a jövedelem 1%-a, amit a következő módokon tudnak befizetni:

* személyesen a plébánián,
* szentmisék után a vízivárosi sekrestyében,
* a Szent Imre templom végében található sárga csekkeken,
* utalással a CIB 10700093-70428898-51100005 vagy az OTP 11736116-20023443 bankszámla­szá­mokra. Köszönjük támogatásaikat!

## Zarándoklat

A belvárosi plébánia zarándoklatot hirdet Sümeg-Balatonfüred úticéllal, május 25-én szombaton.

**A tervezett program:**

7.00 indulás külön busszal a murvás parkolóból.  
10.00 szentmise Sümegen ferences kegytemplomban a csodatevő Mária szobránál.  
Délután füredi séta, majd a 100 éves Krisztus Király plébániatemplom megtekintése.  
Hazaérkezés kb. 20 órakor.

Részvételi díj: 3.000 Ft.  
Jelentkezni lehet Nardai Erikánál a 0630/4020618-as telefonszámon.

## Hirdetések

* Ma Jópásztor vasárnapja, a papi és szerzetesi hivatások ünnepe van. Ebből az alkalomból a mai szentmiséken Szakács Péter egyházmegyénk papnövendéke tesz tanúságot papi hivatásáról.
* Május 12-én, vasárnap 17 órakor Érd-Óvárosban, Spányi Antal megyéspüspök atya vezetésével, ünnepi szentmise keretében emlékezünk meg Bogner Mária Margit vizitációs nővér halálának 86. évfordulójáról. A szentmise után imádkozunk a nővér sírjánál boldoggá avatásáért.
* Mai vasárnap tartjuk Egyházmegyénk hagyományos gyűjtését. Az idei évben a tűzvész által megrongálódott perbáli templom felújítására ajánlhatjuk fel a perselyadományokat. Kérjük a kedves hívek nagylelkű támogatását.
* A Székesfehérvári Egyházmegye szeretettel várja azon érettségizett, vagy érettségi előtt álló fiataloknak a jelentkezését, akik papi hivatást éreznek magukban és a Székesfehérvári Egyházmegyében kívánnak papi szolgálatot teljesíteni. Jelentkezni június 15-ig lehet, további információkért forduljanak bizalommal plébános és káplán atyákhoz.
* Jövő hétvégén lesz templomainkban az elsőáldozás. A vízivárosi templomban szombaton 18 órakor, a Szent Imre templomban vasárnap 9 órakor kezdődnek az ünnepi szentmisék. Mivel közel 100 gyermek lesz elsőáldozó, ezért kérjük a templomba járó híveket, hogy akik ülőhelyet szeretnének, érkezzenek időben a szentmisére. Kérjük, legyenek türelemmel az elsőáldozók hozzátartozói felé. Sokan közülük ritkán vagy egyáltalán nem járnak templomba, bizonytalanok, hogy a szentmisén mikor, mit kell tenni, hogyan kell viselkedni. Legyünk megértőek feléjük, és ha szükséges, barátságosan segítsük őket.
* Május hónapban a Szent Imre templomban az esti szentmisék előtt negyed órával májusi litániát imádkozunk.
* Május hónapban a vízivárosi templomban minden nap 17.30-kor májusi litániát imádkozunk.
* Május hónapban a szemináriumi templomban a 9 órai szentmisék után májusi litániát imádkozunk.
* Szeretettel várjuk a keresztségre készülő felnőtteket a katekumen csoportba, amelynek következő össze­jövetele május 15-én, szerdán 19 órakor lesz az Arany János utca 13. szám alatti klubhelyiségben. A kéthetente, szerdánként levő alkalmakat Visnyei László káplán és Sisa István Lénárd diakónus atyák vezetik.
* Szeretettel várjuk a liturgia iránt érdeklődőket felnőtt katekézisre a Vízivárosi Jézus Szíve templom hittantermébe. A kéthetente szerdánként levő összejövetel következő alkalma május 22-én 19.15-kor kezdődik, amit Visnyei László káplán atya tart.
* A belvárosi templomok hétfő kivételével 9 és 17 óra között liturgián kívül is nyitva vannak. Szeretettel várjuk az elcsendesedésre vágyó híveket, illetve azokat is, akik szeretnék megcsodálni templomaink műalkotásait.
* A Barátok Boltja az épületfelújítás miatt néhány hétre bezárt.

Plébániahivatal címe: Székesfehérvár Arany János u. 9. Telefon (06-22) 315-114 email cím: szfvarbelvaros@gmail.com

Nyitva tartás: szerda kivételével, munkanapokon 8-től 12 óráig és 13-tól 16 óráig. Szerdán a plébánia hivatal zárva tart.   
Dózsa István plébános atya 06-30/628-16-11 dozsaistvan@gmail.com

Visnyei László káplán atya 06-20/285-73-88 visnyeilaci@gmail.com

Sisa István Lénárd diakónus atya 06-30/859-64-94 sisa.istvan.lenard@gmail.com