## Örömhír

**A 144. zsoltár válasza:** „Istenem és királyom, magasztallak téged, \* szent nevedet áldom örökkön-örökké.”

**Evangélium (Jn 13,31-35)**

Abban az időben: Amikor az áruló Júdás kiment a teremből, Jézus beszélni kezdett: „Most dicsőül meg az Emberfia, s az Isten is megdicsőül benne. Ha Isten megdicsőül benne, Isten is megdicsőíti őt saját magában, sőt hamarosan megdicsőíti. Fiaim, már csak rövid ideig vagyok veletek. Új parancsot adok nektek: Szeressétek egymást! Amint én szerettelek titeket, úgy szeressétek ti is egymást. Arról tudják majd meg, hogy tanítványaim vagytok, hogy szeretettel vagytok egymás iránt.”

## Templomaink miserendje

**Bazilika**A belső felújítás miatt 2022-ig zárva.

**Szent Imre templom**  
kedden és szombaton 8.00

hétfőtől péntekig 18.00  
vasárnap 7.30, 9.00, 10.30, 17.00 és 19.00

**Szemináriumi templom**

hétköznap 7.00 és 9.00

szombaton 7.00, 9.00 és 18.00

vasárnap 7.00 és 9.00

**Vízivárosi templom**

csütörtökön és pénteken 7.00

szombaton 18.00

vasárnap 7.30, 9.00 (görög katolikus) és 18.00

**Hosszú temetői kápolna**vasárnap 7.30

## 1%

Kérjük a kedves híveket, és minden jószándékú embert, hogy ne feledkezzen el nyilatkozni személyi jövedelem-adójának 1%+1%-áról! A Magyar Katolikus Egyház technikai száma: 0011

Kérjük, hogy a második 1%-ot plébániánk alapítványának ajánlják fel, amiből a hittanosaink nyári táborozását kívánjuk támogatni:  
Katolikus Oktatás és Nevelés Alapítvány  
19096531-1-07

## Egyházi hozzájárulás

Kérjük a kedves híveket, hogy egyházi hozzájáru­lásuk befizetésével támogassák egyházköz­ségünk működését. Adományukkal hozzájárulhat­nak épü­le­te­ink fenntartá­sához, a lelkipásztori fizetésekhez és programjaink kiadásaihoz. A támogatás javasolt mértéke a jövedelem 1%-a, amit a következő módokon tudnak befizetni:

* személyesen a plébánián,
* szentmisék után a vízivárosi sekrestyében,
* a Szent Imre templom végében található sárga csekkeken,
* utalással a CIB 10700093-70428898-51100005 vagy az OTP 11736116-20023443 bankszámla­szá­mokra. Köszönjük támogatásaikat!

## Zarándoklat

A belvárosi plébánia zarándoklatot hirdet Sümeg-Balatonfüred úticéllal, május 25-én szombaton.

**A tervezett program:**

7.00 indulás külön busszal a murvás parkolóból.  
10.00 szentmise Sümegen ferences kegytemplomban a csodatevő Mária szobránál.  
Délután füredi séta, majd a 100 éves Krisztus Király plébániatemplom megtekintése.  
Hazaérkezés kb. 20 órakor.

Részvételi díj: 3.000 Ft.  
Jelentkezni lehet Nardai Erikánál a 0630/4020618-as telefonszámon.

## Hirdetések

* Elmúlt vasárnap tartottuk az egyházmegyei gyűjtést a tűzvész által megrongálódott perbáli templom felújítására. A vízivárosi templom­ban 106.500 Ft, a szemináriumi templomban 93.755 Ft és a Szent Imre templomban 210.120 Ft adomány gyűlt össze. Hálásan köszönjük felajánlásaikat, továbbítottuk az egyházmegye felé.
* Jövő vasárnap, május 26-án 15 órakor a Doni kápolnánál (Mészeg-hegy, Pákozd) Hősök-napi ünnepi szentmisét tart Spányi Antal megyés püspök atya az első és a második világháborúban elesett katonákért. Kérjük, a kedves híveket, hogy akinek lehetősége van rá, vegyen részt a szentmisén.
* A Székesfehérvári Egyházmegye szeretettel várja azon érettségizett, vagy érettségi előtt álló fiataloknak a jelentkezését, akik papi hivatást éreznek magukban és a Székesfehérvári Egyházmegyében kívánnak papi szolgálatot teljesíteni. Jelentkezni június 15-ig lehet, további információkért forduljanak bizalommal plébános és káplán atyákhoz.
* Május 30-án, a régi „Áldozócsütörtök” napján 17 és 19 óra között a Székesfehérvári Egyházmegye minden templomában szentségimádást tartanak egyházmegyénk lelki megújulásáért, papi és szerzetesi hivatásokért, a családokért. Szeretettel várjuk a híveket ezen az estén a vízivárosi és a Szent Imre templomba:  
  17.00 – Rózsafüzér  
  17.30 – Csendes szentségimádás  
  17.45 – Májusi litánia  
  18.00 – Szentmise  
  18.30-tól 19.00-ig Szentségimádás  
  Ugyanezen a napon a szemináriumi templomban 17 és 18 óra között szentóra lesz.
* Május hónapban a Szent Imre templomban az esti szentmisék előtt negyed órával májusi litániát imádkozunk.
* Május hónapban a vízivárosi templomban minden nap 17.30-kor májusi litániát imádkozunk.
* Május hónapban a szemináriumi templomban a 9 órai szentmisék után májusi litániát imádkozunk.
* Szeretettel várjuk a liturgia iránt érdeklődőket felnőtt katekézisre a Vízivárosi Jézus Szíve templom hittantermébe. A kéthetente szerdánként levő összejövetel következő alkalma május 22-én 19.15-kor kezdődik, amit Visnyei László káplán atya tart.
* Szeretettel várjuk a keresztségre készülő felnőtteket a katekumen csoportba, amelynek következő össze­jövetele május 29-én, szerdán 19 órakor lesz az Arany János utca 13. szám alatti klubhelyiségben. A kéthetente, szerdánként levő alkalmakat Visnyei László káplán és Sisa István Lénárd diakónus atyák vezetik.
* A belvárosi templomok hétfő kivételével 9 és 17 óra között liturgián kívül is nyitva vannak. Szeretettel várjuk az elcsendesedésre vágyó híveket, illetve azokat is, akik szeretnék megcsodálni templomaink műalkotásait.
* A Barátok Boltja az épületfelújítás miatt néhány hétre bezárt.

Plébániahivatal címe: Székesfehérvár Arany János u. 9. Telefon (06-22) 315-114 email cím: szfvarbelvaros@gmail.com

Nyitva tartás: szerda kivételével, munkanapokon 8-től 12 óráig és 13-tól 16 óráig. Szerdán a plébánia hivatal zárva tart.   
Dózsa István plébános atya 06-30/628-16-11 dozsaistvan@gmail.com

Visnyei László káplán atya 06-20/285-73-88 visnyeilaci@gmail.com

Sisa István Lénárd diakónus atya 06-30/859-64-94 sisa.istvan.lenard@gmail.com