## Örömhír

**A 46. zsoltár válasza:** „Ujjongás közt ment föl Isten, \* az Úr égbe emelkedett harsona­szóval.”

**Evangélium (Lk 24,46-53)**

Feltámadása után Jézus utoljára jelent meg az apostoloknak, és így búcsúzott el tőlük: „Meg van írva, hogy a Messiásnak szenvednie kell, és harmadnapon fel kell támadnia a halálból. Az ő nevében Jeruzsá­lemtől kezdve minden népnek megtérést és bűnbocsánatot kell hirdetni. Ti vagytok ezek­nek tanúi. Én meg elküldöm nektek Atyám megígért ajándékát. Maradjatok a városban, míg erő nem tölt el benneteket a magas­ságból.” Ezután kivezette őket Betánia közelébe, és kezét fölemelve megáldotta őket. Áldás közben eltávozott tőlük, és föle­mel­kedett az égbe. Ők leborulva imádták. Aztán nagy örömmel visszatértek Jeruzsá­lembe. Állandóan ott voltak a templomban, dicsérték és magasztalták Istent.

## Templomaink miserendje

**Bazilika**A belső felújítás miatt 2022-ig zárva.

**Szent Imre templom**  
kedden és szombaton 8.00

hétfőtől péntekig 18.00  
vasárnap 7.30, 9.00, 10.30, 17.00 és 19.00

**Szemináriumi templom**

hétköznap 7.00 és 9.00

szombaton 7.00, 9.00 és 18.00

vasárnap 7.00 és 9.00

**Vízivárosi templom**

csütörtökön és pénteken 7.00

szombaton 18.00

vasárnap 7.30, 9.00 (görög katolikus) és 18.00

**Hosszú temetői kápolna**vasárnap 7.30

## Egyházi hozzájárulás

Kérjük a kedves híveket, hogy egyházi hozzájáru­lásuk befizetésével támogassák egyházköz­ségünk működését. Adományukkal hozzájárulhat­nak épü­le­te­ink fenntartá­sához, a munkatársak fizetéséhez és programjaink kiadásaihoz. A támogatás javasolt mértéke a jövedelem 1%-a, amit a következő módokon tudnak befizetni:

* személyesen a plébánián,
* szentmisék után a vízivárosi sekrestyében,
* a Szent Imre templom végében található sárga csekkeken,
* utalással a CIB 10700093-70428898-51100005 vagy az OTP 11736116-20023443 bankszámla­szá­mokra. Köszönjük támogatásaikat!

## 14. Egyházmegyei Nap

Június 10-én, pünkösdhétfőn kerül megrendezésre a székesfehérvári Bregyó Közi Ifjúsági Szabadidő Központban a 14. Egyházmegyei Nap.   
Részletes program:

9.30 órától gyónási lehetőséget biztosítunk

10.00 órakor Püspöki szentmise

11.30 órától fakultatív programok

Az egyházmegye iskoláinak gyermekműsorai a színpadon  
Gyerekeknek: fa körhinta, kézműves foglalkozások, állatsimogató (bemutatóval), ládavasút…

Fiataloknak: XXL csocsóbajnokság 4 fős csapatoknak, darts bajnokság, ügyességi versenyek (lasszóvetés, rönkhajítás, kapura rúgás, kosárra dobás, erőnléti feladatok), társasjátékok…

Felnőtteknek előadások különböző témákban.

15.30 órakor közös szentségimádás a főpásztor vezetésével

16.00 órakor az Egyházmegyei Nap programja bezárása  
Jöjjön el, töltsük együtt ezt a napot!

## Hirdetések

* Örömmel tudatjuk a kedves hívekkel, hogy Sisa István Lénárd diakónus atyát megyéspüspök atya június 24-én pappá szenteli. Mivel Lénárd atya a plébániánkon volt diakónusi szolgálaton, ezért várjuk a kedves hívek ezzel kapcsolatos észrevételeit június 10-ig.
* Június hónapban a Szent Imre templomban az esti szentmisék előtt negyed órával Jézus Szíve litániát imádkozunk.
* Június hónapban a vízivárosi templomban minden nap 17.30-kor Jézus Szíve litániát imádkozunk.
* Június 2-án, vasárnap 17 órakor a vízivárosi rózsafüzér társulat titokcserét tart a templomban.
* A belvárosi rózsafüzér társulat tagjai június 5-én az esti szentmise előtt 17.30-tól a rózsafüzért imádkozzák. A szentmisét a társulat élő- és meghalt tagjaiért ajánljuk fel. A szentmise után a társulat titokcserét tart.
* Szeretettel várjuk a liturgia iránt érdeklődőket felnőtt katekézisre a Vízivárosi Jézus Szíve templom hittantermébe. A félév utolsó alkalma június 5-én 19.15-kor lesz hálaadó szentmise keretében, amit Visnyei László káplán atya tart.
* Június 6-án, csütörtökön 18 órakor a felsővárosi templomban lesz a város egyházközségeinek közös elsőcsütörtöki eucharisztia ünnepe. Megyés püspök atya tart szentmisét a város papságával, amelyet a hívekkel végzett közös engesztelő szentségimádás követ. Kérjük a kedves híveket, jöjjenek el a közös szentmisére és szentségimádásra. Ezen a napon elmarad a Szent Imre templom esti szentmiséje és a vízivárosi templom litániája.
* Június 9-én, pünkösdvasárnap 10.30-kor a Prohászka templomban lesz a város közös ünnepi szentmiséje, amelynek keretében megyéspüspök atya megbérmálja azokat a fiatalokat, akik a szentség felvételére felkészültek. Plébániánkról 54 fiatal nyeri el a bérmálás szentségét. Imádkozzunk értük, hogy a Szentlélek erejében tanúságtevő, aktív tagjai legyenek plébániánknak.
* Június 10-én, pünkösdhétfőn kerül megrendezésre Székesfehérváron a Bregyó Közi Ifjúsági Szabadidő Központban a 14. Egyházmegyei Nap. A találkozó délelőtt 10 órától délután 4 óráig tart. Ezen a napon nem lesz szentmise a Szent Imre templomban.
* A Székesfehérvári Egyházmegye szeretettel várja azon érettségizett, vagy érettségi előtt álló fiataloknak a jelentkezését, akik papi hivatást éreznek magukban és a Székesfehérvári Egyházmegyében kívánnak papi szolgálatot teljesíteni. Jelentkezni június 15-ig lehet, további információkért forduljanak bizalommal plébános és káplán atyákhoz.
* A belvárosi templomok hétfő kivételével 9 és 17 óra között liturgián kívül is nyitva vannak. Szeretettel várjuk az elcsendesedésre vágyó híveket, illetve azokat is, akik szeretnék megcsodálni templomaink műalkotásait.

Plébániahivatal címe: Székesfehérvár Arany János u. 9. Telefon (06-22) 315-114 email cím: szfvarbelvaros@gmail.com

Nyitva tartás: szerda kivételével, munkanapokon 8-től 12 óráig és 13-tól 16 óráig. Szerdán a plébánia hivatal zárva tart.   
Dózsa István plébános atya 06-30/628-16-11 dozsaistvan@gmail.com

Visnyei László káplán atya 06-20/285-73-88 visnyeilaci@gmail.com

Sisa István Lénárd diakónus atya 06-30/859-64-94 sisa.istvan.lenard@gmail.com