## Örömhír

**A 89. zsoltár válasza:** „Uram, menedékünk lettél \* nemzedékről nemzedékre.”

**Evangélium (Lk 12,13-21)**

Abban az időben: Amikor Jézus tanított, valaki megszólalt a sokaságból: „Mester, szólj testvéremnek, hogy ossza meg velem az örökséget.” Ő így válaszolt neki: „Ember, ki hatal­mazott fel engem, hogy bírátok legyek, és elosszam örök­ség­teket?” Majd a tömeghez fordult: „Vigyázzatok, és őriz­ked­jetek minden kapzsiságtól, mert nem a vagyonban való bővelkedéstől függ az ember élete.” Példabeszédet is mondott nekik: „Egy gazdag embernek a földje bőséges termést hozott. Így okoskodott magában: Mit tegyek? Nincs hová gyűjtenem a termésemet. Tudom már, mit teszek: lebontom csűreimet és nagyobbakat építek, oda gyűjtöm majd a termést és minden vagyonomat. Aztán majd elége­det­ten mondom magamnak: Ember, van elég vagyonod, eltart sok évig. Pihenj, egyél, igyál, és élvezd az életet! Ám az Isten így szólt hozzá: Esztelen, még az éjjel számon kérik tőled lelkedet. Kié lesz mindaz, amit szereztél? Így jár az, aki kincset gyűjt magának ahelyett, hogy Istenben gazdagodnék.”

## Templomaink miserendje

**Bazilika**A belső felújítás miatt 2022-ig zárva.

**Szent Imre templom**  
kedden és szombaton 8.00

hétfőtől péntekig 18.00  
vasárnap 7.30, 9.00, 10.30, 17.00 és 19.00

**Szemináriumi templom**

hétköznap 7.00 és 9.00

szombaton 7.00, 9.00 és 18.00

vasárnap 7.00 és 9.00

**Vízivárosi templom**

csütörtökön és pénteken 7.00

szombaton 18.00

vasárnap 7.30, 9.00 (görög katolikus) és 18.00

**Hosszú temetői kápolna**vasárnap 7.30

## Ünnepi szentmisék templomainkban

**Augusztus 14 (szerda)**

**18.00 – Fogadalmi, püspöki szentmise a Szent Imre templomban**

**Augusztus 15 (csütörtök)**

07.00 – szentmise a szemináriumi templomban

07.30 – szentmise a vízivárosi templomban

09.00 – szentmise a szemináriumi templomban

10.30 – szentmise a Szent Imre templomban

**18.00 – püspöki szentmise a Szent Imre templomban**

**Augusztus 20 (kedd)**

07.00 – szentmise a szemináriumi templomban

07.30 – szentmise a vízivárosi templomban

07.30 – szentmise a Szent Imre templomban

09.00 – szentmise a szemináriumi templomban

09.00 – szentmise a Szent Imre templomban

**10.30 – püspöki szentmise a Szent Imre templomban**

18.00 – szentmise a vízivárosi templomban

19.00 – szentmise a Szent Imre templomban

## Orgonakoncert a Szent Imre templomban

AKIKÉRT AZ ORGONA SZÓL – ORGONAPONT 2019

SZÉKESFEHÉRVÁR - SZENT IMRE TEMPLOM  
2019. augusztus 06. 20:00

Előadók

Kovács Szilárd - orgona

Pólus László - cselló

Műsor

Kovács Szilárd Ferenc: Intrada (2019)

Bach: c-moll Prelúdium

Bach: C-dúr Prelúdium és fúga, BWV 545

Ch. Gounod: Ave Maria,

Pachelbel: Aria Sebaldina

Kovács Szilárd Ferenc: Sortie (2017)

Kovács Szilárd Ferenc: Ave Maria (2013)

Sosztakovics: Waltz

Jegyár: 2 900 Ft

Kedvezmény:

Diákok és nyugdíjasok számára 10% kedvezményt biztosítunk. Jegyek válthatók a Fehérvári Jegyirodában (Oskola utca 2-4., +36 22 537 603), az ismert jegyirodákban, a helyszínen, valamint online a www.jegymester.hu oldalon.

## Hirdetések

* Augusztus 1-el megyéspüspök atya Mitrovics Zsolt atyát a belvárosi plébániára helyezte káplánnak. Kérem, fogadják Zsolt atyát nagy szeretettel és segítsék őt induló papi életében.
* Augusztus 4-én, vasárnap 17 órakor a vízivárosi rózsafüzér társulat titokcserét tart a Jézus Szíve templomban.
* A Donát-kápolnában augusztus 4-én, vasárnap 18 órakor kezdődik az ünnepi szentmise Szent Donát püspök tiszteletére, amit Spányi Antal megyéspüspök atya mutat be.
* A belvárosi rózsafüzér társulat tagjai augusztus 7-én, szerdán az esti szentmise előtt 17.30-tól a rózsafüzért imádkozzák. A szentmisét a társulat élő- és meghalt tagjaiért ajánljuk fel. A szentmise után a társulat titokcserét tart.
* A vízivárosi Jézus Szíve templomban 24 órás szentségimádás lesz augusztus 9-én, pénteken reggeltől (reggel 7 órai szentmisétől) másnap reggelig (7 órai szentmiséig). Várjuk és buzdítjuk a kedves híveket, hogy kapcsolódjanak be a szentségimádásba.
* A belvárosi plébánia képviselőtestületének ülését augusztus 9-én, pénteken az esti szentmisét követően tartjuk az Arany János utcai klubhelyiségben.
* Augusztus 11-én, vasárnap 10 órakor Ercsiben, a Nagyboldogasszony kegytemplom búcsúnapján Spányi Antal megyés püspök atya tart ünnepi szentmisét. A főpásztor az egyházmegye zarándokhelyére hívja a házasságra készülő jegyeseket, akiket a szentmise keretében külön áldásban is részesít. Az eseményen az egyházmegye papnövendékei is részt vesznek.
* A belvárosi templomok hétfő kivételével 9 és 17 óra között liturgián kívül is nyitva vannak. Szeretettel várjuk az elcsendesedésre vágyó híveket, illetve azokat is, akik szeretnék megcsodálni templomaink műalkotásait.

Plébániahivatal címe: Székesfehérvár Arany János u. 9. Telefon (06-22) 315-114 email cím: szfvarbelvaros@gmail.com

Nyitva tartás: szerda kivételével, munkanapokon 8-től 12 óráig és 13-tól 16 óráig. Szerdán a plébánia hivatal zárva tart.   
Dózsa István plébános atya 06-30/628-16-11 dozsaistvan@gmail.com

Mitrovics Zsolt káplán atya 06-30/573-84-14 mrzsoltmitrovics@gmail.com