## Örömhír

**A 97. zsoltár válasza:** „Eljön az Úr ítélni a földet, \* igazságban ítéli az egész világot.”

**Evangélium (Lk 21,5-19)**

Abban az időben: Amikor némelyek megjegyezték, hogy milyen szép kövekkel és díszes fogadalmi ajándékokkal van díszítve a templom, Jézus ezt mondta: „Jönnek majd napok, amikor abból, amit most itt láttok, kő kövön nem marad, mindent lerombolnak.” Erre megkérdezték tőle: „Mester, mikor történik mindez? És milyen jelek előzik meg?” Ő így válaszolt: „Vigyázzatok, nehogy félrevezessenek titeket! Sokan jönnek az én nevemben s mondják: »Én vagyok.« És: »Elérkezett az idő.« Ne kövessétek őket. Amikor háborúkról és lázadásokról hallotok, ne rémüldözzetek. Mindennek előbb meg kell történnie, de ezzel még nincs itt a vég!” Aztán így folytatta: „Nemzet nemzet ellen és ország ország ellen támad. Nagy földrengés lesz itt is, ott is, éhínség és dögvész. Félelmetes tünemények és rendkívüli jelek tűnnek fel az égen. De előbb kezet emelnek rátok, és üldözni fognak benneteket. Kiszolgáltatnak a zsinagógáknak és börtönbe vetnek. Királyok és helytartók elé hurcolnak az én nevemért, azért, hogy tanúságot tegyetek. Véssétek hát szívetekbe: Ne törjétek fejeteket előre, hogyan védekezzetek. Én olyan ékesszólást és bölcsességet adok majd nektek, hogy egyetlen ellenfeletek sem tud ellenállni vagy ellentmondani. Kiszolgáltatnak benneteket a szülők, testvérek, rokonok és barátok, s némelyeket meg is ölnek. Az én nevemért mindenki gyűlölni fog titeket. De egyetlen hajszál sem vész el a fejetekről. Állhatatossággal őrzitek meg lelketeket.”

## Templomaink miserendje

**Bazilika**A belső felújítás miatt 2022-ig zárva.

**Szent Imre templom**  
kedden és szombaton 8.00

hétfőtől péntekig 18.00  
vasárnap 7.30, 9.00, 10.30, 17.00 és 19.00

**Szemináriumi templom**

hétköznap 7.00 és 9.00

szombaton 7.00, 9.00 és 17.00

vasárnap 7.00 és 9.00

**Vízivárosi templom**

csütörtökön és pénteken 7.00

szombaton 18.00

vasárnap 7.30, 9.00 (görög katolikus) és 18.00

**Hosszú temetői kápolna**vasárnap 7.30

## Hirdetések

* Templomaink turisztikai nyitva tartása november 15-vel véget ért. Hálásan köszönjük a templomőrök áldozatos szolgálatát!
* Örömmel számolunk be arról, hogy a Prohászka Imaszövetség megtartotta novemberi alkalmát. A következő közös imaalkalom december 11-én lesz, szintén a Szent Imre templomban az esti mise után kezdődően. Szeretettel várjuk az Imaszövetség tagjait és az érdeklődőket!
* Mitrovics Zsolt káplán atya a Jézus Szíve templom hittantermében felnőtt hittant tart minden páratlan héten szerdánként 19.15-től. A következő alkalom november 20-án lesz.
* A NEK előkészületének keretében szeretettel várjuk azokat az elsőáldozókat és kísérőiket, akik 2020. szeptember 13-án lesznek elsőáldozók Budapesten, a kongresszus nyitó szentmiséjén. A találkozó november 23-án, szombaton szentmisével kezdődik 10 órakor a Prohászka emléktemplomban. A szentmise után csoportokba rendeződve gyalog vonulunk a Belvárosba. Az elsőáldozóknak az ebéd után előadást tartunk a Szent István Hitoktatási és Művelődési Házban (lányok), ill. a Ciszterci Szent István Gimnáziumban (fiúk). A kísérőket a Szent Imre templomba várjuk, ahol előadást és információkat adunk a kongresszusról. A találkozó záróeseménye, a közös szentségimádás 13 óra 30-kor kezdődik a Szent Imre templomban. A találkozó 14 órakor zárul.
* Az Eucharisztikus Kongresszusra való lelki felkészülésként november 23-án szombaton a vízivárosi Jézus Szíve templomban 17 órától 18 óráig szentségimádást tatunk.
* Templomainkban Árpád-házi Szent Erzsébet ünnepéhez kapcsolódóan minden évben országos gyűjtést tartunk a szegények javára. Ezen a napon Árpád-házi Szent Erzsébetnek, a Katolikus Karitász védőszentjének oltalmába ajánlják a karitatív szolgálat minden önkéntes segítőjét és jó szándékú támogatóját. Az idei gyűjtést jövő vasárnap, november 24-én tartjuk. Köszönjük adományaikat!
* A Szent Imre templomban november 25-én, hétfőn 17 órakor szentmise keretében adja át Spányi Antal megyés püspök atya az újonnan végzett világi lelkipász­tori munkatársak számára a püspöki megbízólevelet. Kiemelt módon is hívjuk ünnepünkre a belvárosi plébá­nia híveit, hiszen ez az ünnep a székesegyház felszen­telésének ünnepe is. Hívjuk a világi lelkipásztori munka­tár­sakat, hiszen a megbízólevelüket ők is ezen az ünnepen vették át; a közös szentmise egyben ígéretük évenkénti megújítását is jelenti. Szeretettel hívjuk a Prohászka Imaszövetség tagjai is, hogy együtt imádkozzanak a lelkipásztori kisegítőkért és a lelkipász­torkodó papságért.
* Szeretettel várjuk a katekumen csoportba azokat a felnőtteket, akik szeretnének katolikus hitünkkel megismerkedni vagy abban elmélyülni. A találkozások kéthetente szerdánként 19.00 és 20.00 között vannak az Arany János utca 13. szám alatti klubhelyiségben. A következő alkalom november 27-én lesz.
* Újszászi Edéné (Erzsike) vezetésével szombatonként 17 órától várjuk a gyerekeket és szüleiket a Jézus Szíve templom hittantermébe, gitáros énekek tanulására és gyakorlására.

Plébániahivatal címe: Székesfehérvár Arany János u. 9. Telefon (06-22) 315-114 email cím: szfvarbelvaros@gmail.com

Nyitva tartás: szerda kivételével, munkanapokon 8-től 12 óráig és 13-tól 16 óráig. Szerdán a plébánia hivatal zárva tart.   
Dózsa István plébános atya 06-30/628-16-11 dozsaistvan@gmail.com

Mitrovics Zsolt káplán atya 06-30/573-84-14 mrzsoltmitrovics@gmail.com